Qatar ge massala in Rajje ah ves filaavalheh | Mihaaru\nގަތަރުގެ މައްސަލައިން ރާއްޖެއަށް ވެސް ފިލާވަޅެއް\nކުރީގެ ރައީސް އަބްދުﷲ ޔާމީންގެ ސަރުކާރުން ގަތަރާ އެކު ސިޔާާސީ ގުޅުން ކަނޑާލީ ސައުދީ އަރަބިޔާ އިން ނިންމުން ނިންމުންތަކާ ގުޅިގެންނެވެ. އަދި އަލުން އެ ގުޅުން ގާއިމްކުރަނީ ވެސް، ސައުދީގެ ސިޔާސަތަށް ގެނައި ބަދަލުގެ ފަހުންނެވެ.\n13 ޖެނުއަރީ 2021 - 10:12\nސައުދީ އަރަބިއްޔާގެ އިހުގެ ސަހަރާއެއް ކަމަށްވާ އަލް އުލާގައި، މިދިޔަ އަންގާރަ ދުވަހު ބޭއްވި ގަލްފް ކޯޕަރޭޝަން ކައުންސިލް (ޖީސީސީ)ގެ ބައްދަލުވުމަކީ މެދުއިރުމަތީގެ ސުލްހަޔާއި ހަމަޖެހުމަށް އެޅި ތާރީހީ ފިޔަވަޅެކެވެ. ރާއްޖެ ހިމެނޭ ގޮތަށް ގިނަ ގައުމުތަކެއް ތިން އަހަރާއި ހަ މަސް ވަންދެން ގަތަރާ ގުޅުން ކަނޑާލައިގެން ތިބި ތިބުން ނިމުމަކަށް ގެނެސް އަލުން ގުޅުން ބަދަހިކުރެވިދާނެ ކަމުގެ ފެހި ސިގްނަލް ލިބުނު ދުވަހެކެވެ. އޭގެ ފޮނި މީރުކަން އޮތީ ހަމައެކަނި ގަތަރާއި އަރަބި އެހެން ގައުމުތަކަކަށް ނޫނެވެ. އެއީ ރައީސް އިބްރާހިމް މުހައްމަދު ސޯލިހުގެ ސަރުކާރަށް ވެސް އިތުރު ފުރުސަތުތަކެއް ހުޅުވާލަދިން ދުވަހަކަށް ވާނެ އެވެ.\nގަލްފް ގައުމުތަކުގެ ހަމަނުޖެހުމުގެ ތެރެއިން ރާއްޖެ ވެސް ކޮންމެވެސް ސިފައެއްގައި ވަނީ ކުރީގެ ރައީސް އަބްދުﷲ ޔާމީންގެ ވެރިކަމުގައި ހާރިޖީ ސިޔާސަތު ބައްޓަން ކުރެއްވި ގޮތުންނާއި ނިންމި ބޮޑެތި ނިންމުންތަކުގެ ސަބަބުންނެވެ. މެއި 17، 2016 ގައި ރާއްޖެ އާއި އިރާން ދެމެދު އޮތް ސިޔާސީ ގުޅުން ކަނޑާލި އެވެ. އޭގެ ހަ މަސް ފަހުން ރާއްޖެއިން ކޮމަންވެލްތުން ވަކިވި އެވެ. އަދި ޖޫން 5، 2017 ގައި ގަތަރާ އެކު ވެސް ސިޔާސީ ގުޅުން ކަނޑާލީ އެވެ.\nއެއިން ކޮންމެ ފިޔަވަޅެއްގެ ފަހަތުގައި ކޮންމެ ކަހަލަ ސަބަބުތަކެއް އޮތަސް އޭރުގެ އިދިކޮޅު ޕާޓީ، އެމްޑީޕީން ސަރުކާރުގެ އަމަލްތައް ސިފަކުރީ "ދުނިޔެއާ އެކަހެރިވުމު"ގެ ސިޔާސަތެއް ގޮތުގަ އެވެ. އަދި "ސައުދީ އަރަބިއްޔާ އަތް މައްޗަށް" ގައުމުގެ ހާރިޖީ ސިޔާސަތު ދޫކޮށްލީ ކަމަށް ވެސް، އޭރު އެމްޑީޕީން ބުނަމުން ދިޔަ އެވެ.\nއިދިކޮޅުގެ ރިޔާސީ ކެންޑިޑޭޓްގެ ހައިސިއްޔަތުން ރައީސް އިބްރާހިމް މުހައްމަދު ސޯލިހު އެކި ޕޯޑިއަމްތަކާއި ޕްރެސްތަކުގައި ސަރުކާރުގެ ސިޔާސަތާ ދެކޮޅަށް ވާހަކަފުޅު ދެއްކެވި އެވެ. އިދިކޮޅު ގުޅުމުގެ އެންމެ ބޮޑު ޕާޓީ، އެމްޑީޕީގެ މެނިފެސްޓޯގައި ހިމެނީ މިނިވަން ހާރިޖީ ސިޔާސަތެއް އެކަށައަޅައި ދެމެހެއްޓުމާއި، ބައިނަލްއަގުވާމީ ދުނިޔެއާ ގުޅުން ބަދަހިކުރުމުގެ ވާހަކަ އެވެ. ގަތަރާއި އިރާނާ ގުޅުން އަލުން ގާއިމްކޮށް، ކޮމަންވެލްތުގެ މެމްބަރަކަށް ވެސް އަލުން ވާނެ ކަމަށް ރައީސް ވައުދުވެވަޑައިގަތެވެ.\nQatar aai Iran adhi Common wealth aa eku alun gulhun gaaimu kuraanan: Ibu\nއެކަމަކު ކަންކަން ދިޔައީ އޭރު އިދިކޮޅުން ވައުދުވި ގޮތަކަށް ނޫނެވެ. ގަތަރާާ ގުޅުން ގާއިމެއް ނުކުރެވުނެވެ. އޭގެ ސަބަބަކީ، ސަރުކާރުން ސީދަލަށް ނުބުންޏަސް، ސައުދީ އަރަބިއްޔާގެ ބާރު ގަދަވުމެވެ. ސައުދީން ގަތަރާ ގުޅުން ގާއިމްކުރުމާ އެކު ރާއްޖެ އިން ވެސް އެގޮތަށް ދިޔައީ އެވެ. ދެން އޮތީ އީރާނާ އެކު ސިޔާސީ ގުޅުން ގާއިމްކުރާނީ ކޮން އިރަކުންތޯ ކުރެވޭ ސުވާލެވެ. އެކަމަކު އެއީ ގަތަރާއި ސައުދީއާ ދެމެދު އުފެދުނު މައްސަލައަށް ވުރެ މާ ބޮޑު، މާ ނާޒުކު މައްސަލައެކެވެ.\nސައުދީ-ގަތަރު މައްސަލަ ކުރުކޮށް\nސައުދީ އާއި ގަތަރާ ދެމެދު ހިޔާލު ތަފާތުވުން އުފެދިގެން ހިނގާތާ ކިތައްމެ އަހަރެކެވެ. އެ ހުރިހާ ކަމެއް ފެށިގެން އަންނަނީ ވެސް ޖީސީސީއާ ހިސާބުންނެވެ.\nޖީސީސީއަކީ މެދުއިރުމަތީގެ ގައުމުތަކުގެ ތެރެއިން ސައުދީ އަރަބިއްޔާ، ޔުނައިޓަޑް އަރަބް އެމިރޭޓްސް، ގަތަރު، އޮމާން، ކުވޭތު އަދި ބަހްރެއިން މެދުގައި ސިޔާސީ އަދި އިގްތިސާދީ ގުޅުން ވަރުގަދަ ކުރުމުގެ މަގްސަދުގައި 1981 ގައި އުފެއްދި ކައުންސިލެކެވެ. އެ ކައުންސިލްގެ ހަ މެންބަރު ގައުމުގެ ގުޅުން އެތައް ގޮތަކުން އެއް ގޮތެވެ. ބަހާއި ސަގާފަތާއި އާދަކާދަ އަދި މަޒްހަބީ ގޮތުން ވެސް މި ގައުމުތައް ވަނީ ގުޅިލާމެހިފަ އެވެ.\nނަމަވެސް ސައުދީ އަރަބިއްޔާ އަބަދުވެސް ދެކެނީ އެއީ މި ހުރިހާ ގައުމެއްގެ ލީޑަރެއްގެ ގޮތުގަ އެވެ. އިސްލާމް ދީނުގެ މާތް ދެ ބިން ކަމަށްވާ މައްކާ އާއި މަދީނާ، އެ ގައުމުގެ ބައެއްގެ ގޮތުގައި އޮތުން އެކަންޏެއް ނޫނެވެ. އާބާދީ ބޮޑުވެފައި، ތެލުގެ މުއްސަނދިކަން ވެސް އެންމެ ބޮޑު ގައުމަށް ވާތީ އެވެ. އެހެންވެ ޖީސީސީގައި ސައުދީއަށް ގޮންޖަހާލެވޭ އިތުރު ގައުމެއް ނެތް ކަމަށް ސައުދީން ގަބޫލުކުރެ އެވެ. ނަމަވެސް 1995 ގައި ގަތަރުގެ އަމީރުކަމާ ޝޭހް ހަމަދް ބިން ހަލީފާ އަލް ތާނީ ހަވާލުވެވަޑައިގަތުމާ އެކު ސައުދީގެ އެ ވިސްނުމަށް އަސަރުކުރަން ފެށި އެވެ.\nޖީސީސީ މެންބަރު ގައުމުތަކުގެ ވެރިން--\nގަތަރުގެ އާ އަމީރު އެ ގައުމު ގެންދަން ބޭނުންވީ މުޅިން އެހެން ދިމާލަކަށެވެ. ހާރިޖީ ސިޔާސަތުތައް ބައްޓަން ކުރަމުން އައީ އެކަމާ މެދު ސައުދީން ހިތްހަމަޖެހޭނެތޯ ނުވަތަ ނޫންތޯ ބެލުމެއް ނެތި، މިނިވަންކަމާ އެކު އެވެ. އޭގެ އެންމެ ބޮޑު ފިޔަވަޅަކީ މެދު އިރުމަތީ ސައުދީގެ އެންމެ ބޮޑު ވާދަވެރިޔާ، އިރާންއާ އެކު ގަތަރުން ގުޅުން ވަރުގަދަކުރުމެވެ.\nގަތަރުގެ ޝާހީ އާއިލާ ފަހަތުގައި އޮވެ އުފެއްދި އަލް-ޖަޒީރާ ޓީވީއަކީ އަނެއް މައްސަލަ އެވެ. ދުނިޔޭގެ ނުފޫޒު ގަދަ އަދި ބޮޑެތި މީޑިއާތަކާ ވާދަކުރެވޭ ވަރުގެ ޓީވީ ޗެނެލްއަކަށް އަލް-ޖަޒީރާ ހަމައެކަނި ވީކީ ނޫނެވެ. ސައުދީ އަަރަބިއްޔާ އާއި އަރަބި އެހެން ގައުމުތަކުގެ ސިޔާސީ މައްސަލަތައް މިނިވަންކަމާ އެކު ކަވަރުކުރަން ވެސް ފެށީ އެވެ.\nގަތަރުގެ މައްޗަށް ޖީސީސީގެ އެހެން ގައުމުތަކުން ދެން ހިތްހަމަނުޖެހުނު އެންމެ ބޮޑު އަނެއް ސަބަބަކީ މިސްރުގެ ސަރުކާރުން "ޓެރަރިސްޓް" ޖަމާއަތެއްގެ ގޮތުގައި ކަނޑައަޅާފައިވާ މުސްލިމް ބްރަދާހުޑަށް ގަތަރުން އެހީވުމެވެ. މުސްލިމް ބުރަދަހުޑުގެ ފަލްސަފާ އަރަބި އެހެން ގައުމުތަކުގެ އާންމުންގެ މެދުގައި ވެސް މަގުބޫލުވަމުން އަ އެވެ.\nމި ހުރިހާ ސަބަބުތަކާ ހެދި އެންމެ ފަހުން ސައުދީ އިސްކޮށް އޮވެ، ގަތަރާ ގުޅުން ކަނޑާލައި، ދަތިިކުރުމުގެ ފިޔަވަޅުތައް ވެސް އެޅީ އެވެ. ވަޔާއި އެއްގަމާއި ކަނޑުގެ މަގު ބަންދުކުރި އެވެ.\nމި މައްސަލައިގެ ތެރެއަށް ވަން އަަރަބި ގައުމުތައް ނޫން އެހެން ގައުމުތަކަކީ ސައުދީގެ އެހީތެރިކަން ވަރަށް ބޮޑަށް ލިބި އަދި ބޭނުންވާ ގައުމުތަކެވެ. ރާއްޖެ ހިމެނުނީ އޭގެ ތެރޭގަ އެވެ.\nއީރާނަކީ ގަތަރު ކަހަލަ ގައުމެއް ނޫން\nރާއްޖެއިން ގަތަރާ ގުޅުން އަލުން ގާއިމްކުރިޔަސް އީރާނާ އެކު އެ ގުޅުން އުފެއްދޭ ފަދަ ހާލަތަކަށް މެދުއިރުމަތީގެ އެހެން ގައުމުތަކުން އީރާނާ ކައިރިއެއްނުވެ އެވެ. އީރާނަކީ ޝީއީންގެ މައި ގައުމެވެ. އެހެންކަމުން އަަރަބި ގިނަ ގައުމުތަކުގެ ގިނަ ރައްޔިތުން ގަބޫލުކުރާ ސުންނީ މަޒުހަބާއި ޝީއީންގެ ގަބޫލުކުރުމާާ އޮތް ތަފާތަކީ، ނެތި ދާނެ އެއްޗެއް ނޫނެވެ. އަދި އީރާނުން ނިއުކްލިއަަ ހަތިޔާރު އުފައްދައި، އަސްކަރީ ގޮތުން ބާރަކަށް ވާން ކުރާ މަސައްކަތަކީ، ސައުދީ އާއި އަރަބި އެހެން ގައުމުތަކުން ގަބޫލުކުރާ ގޮތުގައި، ވަރަށް ބޮޑު ނުރައްކަލެކެވެ.\nރާއްޖޭގެ ހާރިޖީ ދާއިރާގައި މަސައްކަތްކުރެއްވި އަދި ރައީސް ޔާމީން ސަރުކާރުގައި، ރައީސް އޮފީހުގެ މިނިސްޓަރަކަށް ހުންނެވި މުހައްމަދު ހުސައިން ޝަރީފް (މުންދު) ވިދާޅުވި ގޮތުގައި ޔާމީންގެ ސަރުކާރުން އިރާނާ ގުޅުން ކަނޑާލުމުގެ މާ ކުރިން ކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި ވެސް އިރާނާ އެކު އޮތީ މާާ ގާާތް ގުޅުމެއް ނޫނެވެ. އޭނާގެ ބަހުން ނަމަ އެއީ ކިރިޔާ "އަތް ފޯރާ ފަށުގައި ބޭއްވި ގުޅުމެކެ"ވެ.\nޕީޕީއެމްގެ ޖަލްސާއެއްގައި މުންދު ވާހަކަ ދައްކަވަނީ ---މިހާރު ފޮޓޯ\nމުންދު ގަބޫލުކުރައްވާ ގޮޮތުގައި އީރާނާއި ސައުދީ އަކީ މުސްލިމް ދެ ގައުމަށް ވިޔަސް، މަހުޒަބީ، ސިޔާސީ އަދި އިގުތިސާދީ ވާދަވެރިކަމުގެ ތެރެއިން އުފެދިފައިވާ ހަމަނުޖެހުންތައް ބޮޑުވުމުގެ މާނައަކީ ސައުދީއާ ގުޅުން އޮންނަ ގައުމެއް އިރާނާ މާ ބޮޑަށް ކައިރިނުވުމެވެ.\n"ރައީސް މައުމޫން ޒަމާނުގައި ރާއްޖެ ކުޑަވީމާ ވަކި ފަރާތަކަށް ނުޖެހި އެއްވެސް ކަމެއް ނުކޮށް އޮވެވިދާނެ. ނަމަވެސް ދުނިޔޭގެ މަސްރަހަށް އަންނަ ބަދަލުތަކާ އެކު މިހާރު އެއީ ވާނެ ކަމެއް ނޫން. ގައުމުގެ ކުރިއެރުމަށާއި ފޮރިން ޕޮލިސީ ސާފުވާން މި އޮންނަނީ ވަކި ފަޅިއެއް ނަގަން ޖެހިފައި. އެނޫނީ އެއްވެސް ގައުމެއްގެ ފުރިހަމަ އިތުބާރެއް ރާއްޖެއަކަށް ނުލިބޭނެ،" މުންދު ވިދާޅުވި އެވެ.\nބޭރުގެ ބައެއް ގުޅުންތައް އޭގެ ޒާތުގައި ވެސް ނާޒުކެވެ. އާންމުންނަށް ސަރުކާރުތަކުން ނުދައްކާ ވާހަކަތަކާއި ފަހަތުން ހިނގާ ކަންކަން ވަރަށް ތަފާތެވެ. އިދިކޮޅުގައި އޮންނަ އިރު ދައްކާ ވާހަކަ އާއި ސަރުކާރާ ހަވާލުވުމުން، އަމަލީ ގޮތުން ވަކި ކަމެއް ކުރަންވީމާ ދެން ހުންނަ ހުރަސްތައް ބޮޑެވެ. އެހެންކަމުން އީރާނާ އެކު ސިޔާސީ ގުޅުން ގާއިމްކުރާނެ ކަމަށް، މިހާރުގެ ސަރުކާރުން ވެރިކަމާ ހަވާލުވުމުގެ ކުރިން ބުންޏަސް، އެއީ އެހާ ފަސޭހަ ކަމެއް ނޫނެވެ.\nމުންދު ވިދާޅުވި ގޮތުގައި ދުނިޔޭގެ ބާރުގަދަ ގައުމުތަކާ އެކު ރާއްޖެ އިން ގުޅުން ބާއްވާ ނަމަ އެ ގުޅުން އެހެން މީހުންނަށް ވަރަށް ރަނގަޅަށް ސާފުވާން ވެސް ޖެހޭނެ އެވެ. އެކަމަކު ކަންކަން ވަމުން ދަނީ މުޅިން އެގޮތަށް ނޫންކަމުގެ މިސާލެއް އޭނާ ދެއްކެވި އެވެ.\nމުންދު ތުހުމަތުކުރައްވާ ގޮތުގައި ސައުދީއާ އެކު އޮތް ގުޅުން ހީނަރުކުރާނެ ކަމަށް ދުނިޔޭގެ ބައެއް ގައުމުތަކުގެ ސިޔާސީ މީހުން ކައިރީގައި ބުނެފައި، ވެރިކަމާ ހަވާލުވެ ފެންނަނީ "މުހައްމަދު ބިން ސަލްމާނާ ބައްދަލުކޮށް، އިންވެސްޓްމެންޓްތައް ސޭވްކޮށް ޑީލް ހަދާ މަންޒަރެ"ވެ.\nއެގޮތަށް ކަން ކުރަންޏާ "އެއްވެސް ގައުމަކުން އިތުބާރެއް ނުކުރާނެ. އިހްލާސްތެރިވާން ޖެހޭނެ. ގައުމަކާ އޮންނަ ގުޅުން އެ ބަޔަކަށް އަދި ދެން ތިބި ބަޔަކަށް ސާފުވާން ޖެހޭނެ،" މުންދު ވިދާޅުވި އެވެ.\nރާއްޖެއަށް ސައުދީ އަރަބިއްޔާ އަބަދުވެސް މުހިންމެވެ. އެކަމަކު ގަތަރާ އެކު އަލުން ސިޔާސީ ގުޅުން ގާއިމްކުރީ ސަރުކާރު މޮޅުވެގެންނެއް ނޫނެވެ. ސައުދީގެ ސިޔާސަތު ބަދަލުވެ، ގަތަރާ އެކު އަލުން ކުރިއަށް ދާން ނިންމީމަ އެވެ. އެކަމަކު އެފަދަ ގޮތަކަށް މެދުއިރުމަތީގެ ސުންނީ އެހެން ގައުމުތަކުން އީރާނާ އެކު ދުއްވައެއް ނުގަންނާނެ އެވެ. އެ މަންޒަރެއް ނުފެނެ އެވެ. އެހެންކަމުން ރާއްޖެއަށް އީރާނާ ސިޔާސީ ގުޅުން ގާއިމްކުރުމަކީ، އާންމު މީހާއަށް ހީވާ ވަރަށް ވުރެ މާ އުނދަގޫ، ބޮޑު ކަމެކެވެ.\nގަތަރުގެ މައްސަލައަކީ ރާއްޖޭގެ ސަރުކާރަށް ވެސް، އަދި ސިޔާސީ އެކި ފިކުރުގެ އާންމުންނަށް ވެސް ލިބުނު ފިލާވަޅެކެވެ. ހަގީގަތުގައި ދުނިޔޭގެ ހާރިޖީ ސިޔާސަތާއި ބޮޑެތި ގައުމުތަކުން ދޭދޭ އެހެން ގައުމުތަކާ އެކު ބާއްވާ ގުޅުންތައް ވަރަށް ތަފާތެވެ. އަދި އޭގެ އަސަރުކުރާާ ގޮތް ވެސް ތަފާތެވެ. އެހެންކަމުން ރާއްޖެ އަށް މުހިންމީ، ހާރިޖީ ދާއިރާގެ ބައެއް މީހުން ބުނާ ގޮތުގައި، އެއްވެސް ބައެއްގެ "މުށުތެރެއަށް ނުވަދެ" ކުރިއަށް ދެވޭނެ ގޮތެކެވެ. އިންޑިއާ އާއި ޗައިނާ އަދި ސައުދީ އަރަބިއްޔާއާ އެކު ވެސް، ކައިރި ގުޅުންތައް ބާއްވަންވީ އެވެ. އެކަމަކު ޗައިނާއާ ކައިރިވާން އިންޑިއާ މުޅިން ދޫކޮށްލާފައި ނުވަތަ އިންޑިއާއާ ގާތްވެލަން ޗައިނާގެ މަތިން ހަނދާން ނައްތާލުން ފަދަ ކަންކަމާ ދުރުވާންވީ އެވެ.\nމެދު އިރުމަތި ސައޫދީ އަރަބިއްޔާ ރައީސް އިބްރާހިމް މުހައްމަދު ސޯލިހް ރާއްޖެ-އީރާން ރާއްޖެ-ސައުދީ ރާއްޖެ-ގަތަރު ޑިޕްލޮމެސީ ޑިޕްލޮމެޓިކް ގުޅުން ޑިޕްލޮމެޓުން ދިވެހި ސަރުކާރު\nޚާރިޖީ ސިޔާސަތު ސަރުކާރުތަކުން ބަތްކައްކާ ކުޅޭ އުސޫލު ގެންގުޅެފި ނަމަ ގެއްލުންތައް ކޮޅުން ނުލާނެއެވެ. ގުޅުން ކަނޑާލަން ޖެހޭވަރުގެ ކަމެއް އަންނަންޏާ މަޖިލީހުގައި ވެސް މަޝްވަރާ ކުރެވެންވާނެއެވެ. ގުޅުން ގާއިމް ކުރަންވެސް ވާނީ އެފަދައިންނެވެ. ޝިޔަޢީ ގައުމަކަށް ވާތީ ގުޅުން ނުބާއްވާނަމަ އިންޑިއާ ސަރުކާރަކީ ކޯންޗެއްތޯއެވެ. ޗައިނާ ސަރުކާރަކީ ކޮންބާވަތެއްގެ ބައެއްތޯއެވެ. ބޮންދުމެއް ބޯ ބޭނުން ކުރަނީ ފުނާއަޅަން އެކަނިތޯއެވެ.\nއިބްރާހިމް ޕޯޑިއަމް ތަކުގާ ކަރާފެޅީ، ޔާމީން އެއްމެ ރަނގަޅަ ކުރި ކަންތަކަކީ އިންޑިޔާ ދުރުވުން، އަދި ކޮމެންވެލްތާ ގުޅުން ކަންޑާލުން،\nމުންދުގެ ބަހެއް ލެެއްވިއިރު ސަރުކާރުގެ ނުވަތަ އެމްޑީޕީގެ ޚާރިޖީ ގުޅުންތަކާ ބެހޭ އިސް އޮފިޝަލެއްގެ ބަސް ނެތްކަމީ ދެރަވަރުކަމެއް\nއެމް. ޑީ. ޕީ ގަ އެފަދަ އޮފިސަލަކު އެބަހުރިތަ\nވެރިކަމަށް އަންނަންވެގެން އިރާނާ ގުޅުން ގާއިމުކުރާނަމޭ ބުނީ އެއްވެސް އޮއްޓަރެއް ނެތްގޮތަށް. ވޯޓް ހޯދަން ހޮޅި ވާހަކައެއް ދެއްކީ. ވެރިކަމަށް އެރުމަށްފަހު ރައްޔިތުން އެކަމުގެ މަތިން ހަނދާންނެތޭނެކަމަށް ނޫނީ އަޅާނުލާނެ ކަމަށް ހީކުރީ. އެއްބަޔަކު ވެރިކަމަށް އެރީމަ ބައެއް ގައުމުތަކާ ސިޔާސީގުޅުން ގާއިމުކުރުމަކީ "ވަރަށް ނާޒުކު" ކަމަކަށްވަނީ. އެހެން މީހުން ވެރިކަމުގަ ތިބޭއިރު ނުބައިކަމުން ކުރާ ކަންކަންކަމަށް ހަމަ އެކަންވަނީ.\nއެމްޑީޕީ ސަރުކާރައް ބާކީ އޮތީ 2އަހަރު. ރައިސް ޔާމިން ކުރިކަންތައް އަދިވެސް ތަރަގީ ފެންނަނީ.\nކޮން ބާކީއެކޭ ކިޔާކަށް؟ ކަލޭމެންގެ ވެރިކަމުގައި ދޯ ބުނީ ގިޔާމަތާޖެހެންދެންވެސް އޮންނާނީ ޔާމީނުގެ ވެރިކަމޭ؟ ހޮޅިވާހަކަ ނުދައްކާ!!\nސިނާން ފޯން ސަފާރީ\nމުންދު އަށް ނޭންގުނަސް އިރާނާއިއެކު އޮތް "ކިރިޔާ އަތް ފޯރާ ފަށުގައި" އޮތް ސިޔާސީ ގުޅުން، މުންދުމެން ސަރުކާރުގައި އެއްކޮށް ކަނޑާލި ގުޅުމަށްވުރެ މާ ރަނގަޅު. އެއިރަކުވެސް އަދި މިހާރަކުވެސް، އެފަދަ ގުޅުމެއް އޮވެގެން ޕްރެޝަރ އެއް ރާއްޖެއަކަށް ނާންނާނެ. ސައުދީ އުނގުތެރެއަށް ވެއްޓިއޮވެ ގަތަރާއި ގުޅުން ކަނޑާލައި، އަލުން ގުޅުން ގާއިމުކުރުމުން ދުނިޔެއަށް ރާއްޖެ ފެނުނީ ސައުދީގެ ރަންޑި އެއްގެ ގޮތުގައި.\nއީރާނާއެކު ގުޅުން ނުބޭއްވެންވީ ސަބަބެއް ނެތެވެ. އީރާކީ ޝިޢީ މަޛްހަނުގެ ގައުމަކަށްވުމަކީ ހުރަހަކަށް ވެގެންނުވާނެއެވެ. ކްރިސްޓިއަނުންނާއި ހިންދީންނާއި ބުޑިސްޓުންނާއި ދީނެއް ގަބޫލު ނުކުރާ މީހުނާއެކު ގުޅުން ބާއްވަނީ ކީއްވެގެން ހެއްޔެވެ؟ އީރާނުގެ ރަސްމީ މަޛްހަބަކީ ސުއްނަތް ޖަމާއަތުގެ މީހުން ދެކޭހޮތުގައި މުސްލިމުންނެވެ.\nސައޫދީ އަރަބިއްޔާ-ޔޫއޭއީ އާ އެެކު ރާއްޖެއިން ސިޔާސީ ގުޅުން ދަމަހައްޓާ ކަމަށް ވާނަމަ، ރާއްޖެއިން އީރާނާއި އެކު ވެސް ސިޔާސީ ގުޅުން ދެމެހެއްޓެން ޖެހޭނެ!\nބެރިކަމުގަ3އަހަރު ގައުމަށް ގެނެވުން އެއްވެސް މަންފާއެއް ނެތް. ހުސް ދޮގާ މަކަރާ އޮޅުވާލުންތަކާއެކު ވެރިކަން ހޯދުން ފިޔަވާ


vnews - Photo in habaru: White House kaireega beyvvi roadha veellun\nފޮޓޯއިން ޚަބަރު: ވައިޓްހައުސް ކައިރީގައި ބޭއްވި ރޯދަވީއްލުން\n7 ޖޫން 2018\nއެމެރިކާގެ ރިޔާސީ ކިއްލާ، ވައިޓްހައުސް ކުރިމަތީގައި އޮންނަ ލަފަޔެޓް ސްކޮޔަރގައި މުސްލިމު އަންހެނުންތަކެއް މިއަދުގެ މަޣުރިބް ނަމާދު ޖަމާއަތުގައި ކުރަނީ - ފޮޓޯ: އޭ.އެފް.ޕީ\nވޮޝިންޓަންގައި ހުންނަ އެމެރިކާގެ ރިޔާސީ ކިއްލާ، ވައިޓްހައުސް ކުރިމަތީގައި އޮންނަ މައި މަގުގެ ކަނާތްފަރާތަށް އޮންނަ ލަފަޔެޓް މައިދާނުގައި މުސްލިމު އަންހެނުންތަކެއް މިއަދުގެ މަޣުރިބް ނަމާދު ޖަމާއަތުގައި ކުރަނީ.\nއެމެރިކާގެ ރައީސް ޑޮނަލްޑް ޓްރަމްޕް މިއަދު ވައިޓްހައުސްގައި ބޭއްވި ރޯދަވީއްލުމާ ދިމާކޮށް ދަ ކައުންސިލް އޮން އެމެރިކަން-އިސްލާމިކް ރިލޭޝަންސްއާއި، އެމެރިކާގެ މަދަނީ ހައްގުތަކަށް މަސައްކަތްކުރާ އެތައް ޖަމާއަތައް ގުޅިގެން މިއަދުވަނީ ވައިޓްހައުސް ބޭރުގައި އޮންނަ ލަފަޔެޓް މައިދާނުގައި އާންމުކޮށް ހުޅުވާޅައިގެން ރޯދަވީއްލުމެއް ބާއްވާފައި.\nމިއީ، އެމެރިކާގެ ކުރީގެ ރައީސުން ކަމުގައިވާ ބިލް ކްލިންޓަންއާއި، ޖޯޖް ޑަބްލިޔޫ ބުޝްއާއި، ބަރަކް އޮބާމާވެސް އެބޭފުޅުންގެ ވެރިކަމުގައި އައި ކޮންމެ ރަމަޟާންމަހަކު ވައިޓްހައުސްގައި އެއްދުވަހު ރޯދަވީއްލުމެއް ބާއްވާފައިވާއިރު، ޓްރަމްޕް ވެރިކަމަށް ވަޑައިގެން މިދިޔައަހަރުގެ ރަމަޟާންމަހާ ގުޅިގެން، މުސްލިމުންނަށް އިހްތިރާމްކުރުމުގެ ގޮތުން ވައިޓްހައުސްއިން އެއްވެސް ކަމެއް ކޮށްފައި ނުވާތީ އެކަމާ ހިތްހަމަނުޖެހުން ފާޅުކުރުމުގެ ގޮތުން އެމެރިކާގެ މުސްލިމް ޖަމާއަތްތަކުން ބޭއްވި ރޯދަވީއްލުމެއް.\nމި ރޯދަވީއްލުމަށް ޖަމާވި މުސްލިމް ހުރިހާ ފިރިހެނުންނާއި، އަންހެނުންވެސް ވަނީ ރޯދަވީއްލުމަށްފަހު އެ މައިދާނުގައި ޖަމާއަތުގައި މަޣުރިބު ނަމާދުކޮށްފައި.\nއިސްލާމީ ޖަމާއަތްތަކުން ވައިޓްހައުސްގެ ބޭރުގައި ބޭއްވި ރޯދަވީއްލުމަށް ހާޟިރުވި މީހުންނަށް އަންހެނަކު ކަދުރު ބަހަނީ - ފޮޓޯ: އޭ.އެފް.ޕީ\nރޯދަވީއްލުމުގެކުރިން އެ މައިދާނަށް އެއްވި މުސްލިމުންވަނީ، އެމެރިކާގެ މުސްލިމުންނާއި، ދުނިޔޭގެ މުސްލިމުންނާމެދު އެމެރިކާގެ ރައީސް ޑޮނަލްޑް ޓްރަމްޕް ގެންގުޅުއްވާ ދެކޮޅުވެރި ސިޔާސަތުތަކަށް ނުރުހުން ފާޅުކޮށް، ތަފާތު ޝިއާރުތައް ލިޔެފައިވާ ބޯޑުތައް އުފުލާފައި.


Hoama dhuvahu Indonesia in Covid jehigen 1338 meehun maruvejje – adduLIVE\nހޯމަ ދުވަހު އިންޑޮނޭޝިއާއިން ކޮވިޑް ޖެހިގެން 1338 މީހުން މަރުވެއްޖެ\nJul 20, 2021, 19:44 ޝަބްނަމް ރަޝީދު\nހޯމަ ދުވަހު އެކަނި ވެސް އިންޑޮނޭޝިއާއިން ކޮވިޑް ޖެހިގެން 1338 މީހުން މަރުވެއްޖެއެވެ.\nއިންޑޮނޭޝިއާގައި ކޮވިޑް ޖެހިގެން މަރުވާ މީހުންގެ އަދަދު ސާފު ނުވާ ކަމަށް ވެސް އެ ގައުމުގެ ކަމާއިބެހޭ ފަރާތްތަކުން ދަނީ ބުނަމުންނެވެ. ގޭގައި ތިބެ މަރުވާ އެތައް ސަތޭކަ ބަޔަކު ރިޕޯޓް ނުކުރާ ކަމަށާއި އެހެން ކަމުން މި އަދަދު އޮޅިފައިވާ ކަމަށް އޮފިޝަލުން ދަނީ ބުނަމުންނެވެ.\nއިންޑޮނޭޝިއާގެ ބޮގޯ ސަރަހައްދު ވެފައިވަނީ މިހާރު އެންމެ ބޮޑަށް ކޮވިޑްގެ ހާލަތު ގޯސްވެފައިވާ ހިސާބަށެވެ. ޑިއުޓީ ބަހައިގެން ރެއާއި ދުވާލު މީހުން ވަޅުލުމުގެ މަސައްކަތުގައި މީހުން ދަނީ ހިލޭސާބަހަށް މަސައްކަތް ކުރަމުންނެވެ. ވަޅު ކޮންނަ މީހުން ވަރުބަލިވެފައިވެއެވެ.\nރިޕޯޓްތައް ބުނާ ގޮތުގައި މި މަންޒަރު ތަކަކީ ބަލަން ކެތްވާވަރުގެ މަންޒަރު ތަކެއް ނޫނެވެ. ހުއްޓާނުލާ 24 ގަޑިއިރު ފަހަރަކު މީހަކު ގެތަކުން ނެރެގެން ގޮސް ހިނަވާ ކަފުންކޮށް ވަޅުވާ ހެދުމުގައި އެކަމަށް ހާއްސަ ކޮށްފައިވާ ގްރޫޕްތަކުން އުޅެއެވެ.\nމައްޔިތާ ހިނެވުމުގައި އަންހެނުންނަށް އަންހެނުން އަދި ފިރިހެނުންނަށް ފިރިހެނުން ހާއްސަ ވެފައި އޮތުމުގެ ސަބަބުން މި ކަމުގައި ހަރަކާތްތެރިވާ އަންހެނުން ވެސް މަދެއް ނޫނެވެ. އަރާމެއްނެތި މި ގޮތަށް މަސައްކަތް ކުރަން ޖެހުމުން ވަރަށް ވަރުބަލި ކަމަށް ކަށުކަމާކެމީގެ ކަންތަކުގައި އުޅޭ އަންހެނުން ދަނީ ބުނަމުންނެވެ.\n24 ގަޑިއިރުތެރޭ އެންމެ ގިނަ މީހުން މަރުވި ރެކޯޑް ކުރިން އޮތީ ބްރެޒިލްގައި ކަމަށް ވިޔަސް އިންޑޮނޭޝިއާއިން ވަނީ އެމީހުންނަށްވުރެ ކުރި މިކަމުގައި ހޯދާފާއެވެ. ހޯމަ ދުވަހުގެ އަސްލު އަދަދު ނޭނގުނު ކަމުގައި ވިޔަސް ރިޕޯޓް ކުރެވުނު އަދަދު އެކަނި ވެސް ވަނީ އެގޮތުން ފާހަގަ ކުރެވިފައެވެ.\nމިހާތަނަށް އެ ގައުމުގައި 2.88 މިލިއަން މީހުންނަށް ވަނީ މިބަލި ޖެހިފައެވެ. މީގެ ތެރެއިން 73582 މީހުން ވަނީ ކޮވިޑް ބަލީގައި މަރުވެފައެވެ. އަދި މިބަލިން ރަނގަޅުވި މީހުންގެ އަދަދު ވަނީ 2.26 މިލިއަނަށް އަރާފައެވެ.


SunOnline: 9/11 javaabu nulibey suvaaluthah: Cancer bali aammuvefai!\n9/11 ޖަވާބު ނުލިބޭ ސުވާލުތައް: ކެންސަރު ބަލި އާންމުވެފައި!\nމުހައްމަދު އައުޒަމް 23 Nov 2018, 10:35\nޓްވިން ޓަވަރު ބިމާ ހަވަމުގެ ކުރިން "ޑަސްޓަށް" ވެގެން ފައިބަނީ---\nޖޯން މޯމެންޑޯ، އޭނާއަށް އުރަމަތީގެ ކެންސަރު ޖެހިފައިވާ ކަމަށް ޑޮކްޓަރު ބުނުމުން އޭނާއަށް އެކަން ގަބޫލުކުރަން ދަތިވި އެވެ. އުރަމަތީގެ ކެންސަރަކީ އާންމުކޮށް އަންހެނުންނަށް ޖެހޭ ބައްޔަކަށް ވާއިރު، ފިރިހެނުންނަށް އެބަލި ޖެހުމުގެ ފުރުސަތު އޮންނަނީ އެންމެ އެއް ޕަސެންޓެވެ.\nޖޯން އަށް އިތުރު ހައިރާންކަމެއް ލިބުނީ އޭނާއާ އެކު ނިއުޔޯކް މާކެންޓައިލް އެކްސްޗޭންޖްހައި މަސައްކަތް ކުރި އެހެން މުވައްޒިފުންނަށް ވެސް ކެންސަރު ޖެހިފައިވާކަން އެނގުމުންނެވެ. ޖޯން އެކޭ އެއް ފަދައިން އެ މުވައްޒިފުންނަކީ ވެސް ސެޕްޓެމްބަރު 11ގައި ދިން ޓެރަރިސްޓް ހަމަލާގައި އަނދާ ހުލިބި ޓްވިން ޓަވަރު ކައިރީގައި ހުރި އިމާރާތެއްގައި މަސައްކަތް ކުރި ބައެކެވެ. ޓްވިން ޓަވަރު ގޮއްވާލި ދުވަހު ނޫން އަނެއް ދުވަހު އެ މީހުން ވަނީ ވަޒީފާއަށް ނުކުމެފަ އެވެ.\n"އަހަރުމެން ހިތަކަށް ވެސް ނާރާ އެ ހާދިސާގެ ސަބަބުން އަހަރުމެންގެ ސިއްހަތަށް އެއްވެސް އަސަރެއް ކުރާނެކަމަކަށް." ޖޯން ބުންޏެވެ.\n"އަހަރުމެން އާދައިގެ މަތިން ކޮންމެ ދުވަހަކު ވެސް ވަޒީފާއަށް ދިޔައިން. އެ ދުވަހު ވެސް އެ އިމާރާތް އޮތީ އަނދަ އަނދާ، ވައިގެ ތެރޭގައި ކުނޑިތަކުން އޮތީ ތަގައްޔަރުވެފައި. އަހަރުމެން ކައިރީގައި ބުނި ވައި ތަގައްޔަރު ނޫން ކަމަށް. ހަމައެކަނި މާސްކެއް އެ ދުވަހު ދިނީ. އެއީ ހަމައެކަނި ރައްކާތެރިވެވެން އޮތް ގޮތް އެދުވަހު،" ޖޯން ކިޔައިދިނެވެ.\nޓްވިން ޓަވަރު ގޮއްވާލި ދުވަހު މުޅި އެ ހިސާބު ގަނޑުގެ ވައި ތަގއްަޔރުވެފައި.\nހާދިސާ ހިނގީ 2001 ވަނަ އަހަރު ނަމަވެސް ވަރަށް ފަހަކާ ޖެހެންދެން ވެސް އެ ހާދިސާ އިން ސަލާމަތްވި މީހުންނާއި އަލިފާން ނިއްވުން ފަދަ މަސައްކަތުގައި އުޅުނު މީހުންގެ ސިއްހަތަށް ލިބުނު ގެއްލުމާ މެދު މާބޮޑު ސަމާލުކަމެއް ދީފައެއް ނެތެވެ. ވާލްޑް ޓްރޭޑް ހެލްތު ކެއާ ސެންޓަރުގެ ނަމުގައި ޕްރޮގްރާމެއް އިފްތިތާހު ކުރީ ވެސް 2011 ވަނަ އަހަރު އެވެ.\nއެ ޕްރޮގާރާމުން ދާދި ފަހުން ޝާއިއުކުރި ރިޕޯޓެއްގައި ބުނީ ޓަވަރު އެނދި ދުވަހު އެތަނުގައި އަލިފާންނިއްވުމުގައި ހަރަކާތްތެރިވި 14474 މީހުންގެ ތެރެއިން 3000 މީހުންނަށް 2031 ވަނަ އަހަރާ ހަމައަށް ކެންސަރު ޖެހުމުގެ ފުރުސަތު ބޮޑު ކަމަށެވެ.\nޖޯން، އޭނާއަށް ކެންސަރު ޖެހުނީ 9/11 ހާދިސާގެ ސަބަބުން ކަމަށް ފުރަތަމަ ނުވިސްނުނެވެ. ނަމަވެސް އޭނާއާ އެކު މަސައްކަތްކުރި އެހެން މީހަކު ވެސް ވާލްޑް ޓްރޭޑް ހެލްތު ކެއާ ސެންޓަރުގެ ޕްރޮގްރާމްގައި ބައިވެރިވެ ބަދަލުހޯދުމަށް އެދުމުން އޭނާ އަށް ވެސް ކަންވީގޮތް ރޭއަކާލި އެވެ.\nއެފަދަ މައްސަލަތަކުގައި ގާނޫނީ ގޮތުން އެހީތެރިކަން ފޯރުކޮށްދޭ ލޯޔަރެއް ކަމަށްވާ މައިކަލް ބަރަޝް ބުނީ އެ ހާދިސާގެ ސަބަބުން އުރަމަތީގެ ކެންސަރު ޖެހިފައިވާ 20 މީހުންނަށް އޭނާ ވަކާލަތުކޮށްދެމުންދާ ކަމަށެވެ. ބަރަޝް ބުނީ އޭނާގެ ލޯ ފާމުން މިޙާރު ވެސް 9/11 ހާދިސާގައި ހަރަކާތްތެރިވި މީހުންނަށް ވަކާލާތުކޮށްދެމުން ދާކަމަށެވެ. އޭގެ ތެރެއިން ދެބައި ކުޅަ އެއްބައި މީހުންނަށް ކެންސަރު ޖެހިފައިވާ ކަމަށް ވެސް އޭނާ ބުންޏެވެ.\nބަރަޝް ވަކާލާތުކޮށްދެމުންދާ އެހެން މީހެއް ކަމަށްވާ ޖެފް ފްލިން އަކީ ވެސް އުރަަމަތީގެ ކެންސަރުގެ ޝިކާރައަކަށް ވެފައިވާ ފިރިހެނެކެެވެ. ޖޯންއެކޭ އެއްފަދައިން ޖެފްވެސް ވަނީ 9/11 ހާދިސާ ހިނގި ދުވަހު އެ ހިސާބުގައި ހަރަކާތްތެރިވެފަ އެވެ.\nވާލްޑް ޓްރޭޑް ހެލްތު ކެއާ ސެންޓަރުގެ ޕްރޮގްރާމްއިން ދަނީ މަދުން ނޫނީ ނުފެންނަ 14 ވައްތަރެެއްގެ ކެންސަރުގެ ބަލި މީހުންނަށް އެހީތެރިކަން ފޯރުކޮށްދެމުންނެވެ.\nޓްވިން ޓަވަރު ގޮއްވާލި ދުވަހު އެ ހިސާބު ގަނޑުގައި ހުރި ކާރުތައް ވިރިފައި---\nކެންސަރާއި އިތުރު މައްސަލަތައް ކުރިމަތިވެފައިވާ އިރު، ގިނަ ބަޔަކު މިހާރު ވެސް ދަނީ އެކަމާ މެދު ސުވާލު އުފައްދަމުންނެވެ. އަދި 2011 ވަނަ އަހަރު ހިނގި ކަމެއްގެ އަސަރު އެހާ ދުވަސް ފަހުން ފެންނަނީ ކީއްވެގެންތޯ ދަނީ ސުވާލުކުރަމުންނެވެ.\nނަމަވެސް ބައެއް ޑޮކްޓަރުން ބުނާ ގޮތުގައި 9/11 ފަދަ ހާދިސާއެއްގައި ހަށިގަނޑަށް ވަންނަ ވިހަ މާއްދާތައް އެތައް ޒަމާނެއް ވަންދެން ވެސް ހަށިގަނޑުގައި އުޅެފާނެ އެވެ. އޭގެ އިތުރުން އެ ވިހަތައް ހަށިގަނޑުގެ ތެރޭގައި "ރިސައިކަލް" ވުމަކީ ވެސް ވަރަށް ބޮޑަށް އެކަށީގެންވާ ކަމަށް ވެސް ޑޮކްޓަރުން ބުނެ އެވެ.\nއޭގެ އެންމެ ބޮޑު މިސާލަކީ ވިއެޓްނާމް ހަނގުރާމައެެވެ. އެ ހަނގުރާމާގައި ވިއެޓްނާމްގެ ހަނގުރާމަވެރި ވިއެޓް ކޮންގް ގްރޫޕްތައް ބޯ ޖަންގަލީގައި ހަރަކާތްތެރިވާތީ އެމެރިކާގެ ސިފައިންނަށް ހަނގުރާމަކުރަން އުނދަގޫވުމުން ޕެސްޓިސައިޑް ބޭނުންކުރި އެވެ. "އޭޖެންޓް އޮރެންޖް"ގެ ނަން ދީފައިވާ އެ ކެމިކަލްގެ ސަބަބުން އެތަކެއް ޒަމާނަކަށް އޭގެ އަސަރު ހުއްޓެވެ. އެ ހާދިސާ ތަހައްމަލު ކުރި މީހުންގެ ހަށިގަނޑުގައި އެތަކެއް ޒަމާންތަކެއް ފަހުން ވެސް އެ ކެމިކަލްގެ އަސަރު ހުއްޓެވެެ. އެމީހުނަށް ލިބުނު ކުދިންގެ ގައިގައި "ބާތުޑިފެކްޓްސް" އިންތިހާއަށް ހުއްޓެވެ.\nސެޕްޓެމްބަރު 11ގެ ހާދިސާއަކީ އާދައިގެ ހާދިސާއެއް ނޫނެވެ. ބައެއް ސައިންސްވެރިން ވަނީ އެ ހާދިސާގައި ގަބޫލުނުކުރެވޭ އެތައް ކަަމަށް އުޅޭ ކަމަށް ބުނެ މީޑިއާގެ ސަމާލު ކަމަށް އެކަން ގެނެސްފަ އެވެ.\nއެމެރިކާގެ މެކޭނިކަލް އިންޖިނިއަރު އަދި ކުރީގެ އެސިސްޓެންޓް ޕްރޮފެސަރު ޑރ. ޖުޑީ ވުޑް ލިޔުއްވި "ވެއާ ޑިޑް ދަ ޓަވާސް ގޯ"ގައި ވަނީ އެ ހާދިސާ ހިނގި ގޮތާ މެދު ވަރަށް ބޮޑަށް ސުވާލު އުފައްދައިފަ އެވެ.\nޑރ. ޖުޑީ ވަނީ ވާލްޑް ޓްރޭޑް ސެންޓަރު ފަދަ ބޮޑު އިމާރާތެއް އަލިފާން ރޯވެގެން ވެއްޓިދާނެތޯ ސުވާލުކުރައްވައިފަ އެވެ. ހާއްސަކޮށް އެފަދަ އިމާރާތެއްގައި 1.2 މިލިއަން ޓަނުގެ ކޮންކްރިޓް ހިމެނޭއިރު އެ ހުރިހާ ކޮންކްރިޓްތަކެއް ކަހަލަ ގޮތަކަށް "ޑަސްޓް" އަށް ބަދަލުވެެގެން ފޭބީ ކިހިނެއްތޯ ސުވާލުކޮށްފަ އެވެ.\nޓުވިން ޓަވަރު ފަދަ ބޮޑު އިމާރާތެއް ވެއްޓިގެން ދާއިރު އިމާރާތުގެ އެކިއެކި ބައިބައި އެެއްކޮށް ނުފުނޑި ހުންނާނެ އެވެ. އަދި އެފަދަ 110 ބުރީގެ އިމާރާތެއް ވެއްޓިގެންދާ އިރު އަތަން ސާފުކުރަން ވެސް އެތައް ދުވަހެއް ނަގާނެ އެވެ. ނަމަވެސް އެ ހާދިސާ ހިނގިތާ ދެތިން ދުވަސް ނުވެ އެތަން ވަނީ އެއްކޮށް ސާފުކޮށްފަ އެވެ.\nޑރ. ޖުޑީ ވުޑްގެ ނަޒަރުގައި އެ އިމާރާތް ބިމާ ހަމަވީ "ޑަސްޓަށް" ވެގެންނެވެ. އޭނާގެ ނަޒަރުގައި މިއީ އާދައިގެ ކަމެއް ނޫނެވެ. އަދި އެ ހާދިސާގައި ގޮތް ނޭނގޭ ޓެކްނޮލޮޖީއެއް ބޭނުންކޮށްފައިވާ ކަމަށް ވެސް ޑރ. ޖުޑީ ވަނީ ވިދާޅުވެފަ އެވެ. ޑރ. ޖުޑީ އެއަށް ދީފައިވާ ނަމަކީ "ޑައިރެކްޓެޑް ފްރީ އެނާޖީ ޓެކްނޮލޮޖީ" އެވެ.\nއެ ހާދިސާ ހިނގި ދުވަހު ޓުވިން ޓަވަރު ކައިރީގައި ހުރި ކާރުތައް ވެސް، އެ ދުވަހު އުފެދުނު ހޫނުން ވިރިގެންދިޔަ އެވެ. އަދި ހާއްސަކޮށް ޓެރެރިސްޓް ހަމަލާ އަމާޒު ނުވާ އިމާރާތެއް ކަމަށްވާ ބިލްޑިންގް7ވެއްޓުނު ގޮތާ މެދު ވެސް އެތައް ބަޔަކު ސުވާލު އުފައްދަ އެވެ.


Court amuraaeku Yaameen ge vakeelunge bahdhaluvumah furusathu dheefi\nކޯޓުން އެންގުމުން ޔާމީންގެ ވަކީލުންގެ ބައްދަލުވުމަށް ފުރުސަތު ދީފި\nރައީސް ޔާމީންގެ ގާނޫނީ ވަކީލުން މިއަދު މާފުށްޓަށް ވަޑައިގަތުމަށް ލޯންޗުގައި: ކޯޓުން އަމުރުކުރުމުން މިއަދު ވަނީ ބައްދަލްވުމުގެ ފުރުސަތު ދީފައި --\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ވަކީލުންނާއި ބައްދަލު ކުރެވޭނެ ގޮތް ހަމަޖައްސައިދިނުމަށް މޯލްޑިވްސް ކަރެކްޝަނަލް ސާވިސްގެ މައްޗަށް ކުރިމިނަލް ކޯޓުން އެންގުމާއި ގުޅިގެން ވަކީލުންގެ ބައްދަލްވުމަށް ފުރުސަތު ދީފި އެވެ.\nރައީސް ޔާމީނާއި އެމަނިކުފާނުގެ ވަކީލުންނާއި ބައްދަލްކުރުމުގެ ފުރުސަތު ނުލިބޭތާ ދޮޅު މަހެއްހާ ދުވަސްވެފައިވާ ކަމަށް ވަކީލުން ވިދާޅުވެއެވެ. އެކަމާއި ގުޅިގެން ކުރިމިނަލް ކޯޓާއި ހައިކޯޓްގައި ވަކީލުން ވަނީ ކަންބޮޑުވުން ފާޅުކޮށްފައެވެ. އެ ދެ ކޯޓުންވެސް ވަނީ އެ ފުރުސަތު ދިނުމަށް ކަރެކްޝަނަށް އަންގާފައެވެ.\nޔާމީންގެ ވަކީލުންގެ ޓީމުގައި އިސްކޮށް އުޅުއްވާ ކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު ވިދާޅުވީ ރައީސް ޔާމީނާއި ވަކީލުންނަށް ބައްދަލުކުރެވިފައިވަނީ ކޯޓު އަމުރެއްގެ ދަށުންނެވެ. ޖަމީލް ވިދާޅުވީ މި ދުވަސް ދެކެން ޖެހިދާނެ ކަމަށް ހީވެސް ނުކުރައްވާ ކަމަށެވެ.\n"އެމްޑީޕީން އެ ކަށަވަރުކުރީ ރައީސް ސޯލިހު އެ ވިދާޅުވާ ތާހިރު އަދުލްގެ ނިޒާމު. މިއަދު ހޯމް މިނިސްޓަރު އެ ވިދާޅުވާ ހުރިހާ ވާހަކަތަކެއް ދެކޮޅު ނުޖެހޭ ކަމާއި އެއީ ގާނޫނާއި ހިލާފު ވާހަކަތަކެއްކަން އެނގިގެން މިދިޔައީ،" ބައްދަލުވުން ނުބޭއްވެނީ ވަކީލުން ބޭނުން ނުވާތީ ކަމަށް ވިދާޅުވެ ހޯމް މިނިސްޓަރު މީގެ ކުރިން ދެއްކެވި ވާހަކަތަކަށް އިޝާރާތް ކުރައްވާ ޖަމީލް ވިދާޅުވިއެވެ.\nޖަމީލް ވަނީ ކޯޓުން އަންގައިގެން ވަކީލުންގެ ބައްދަލްވުން ހަމަޖެހިފައިވާކަން ހާމަކޮށް ކަރެކްޝަނުން ފޮނުވި ސިޓީވެސް އާންމު ކުރައްވާފައެވެ. އެ ސިޓީގައި ރައީސް ޔާމީނާއި ވަކީލުންނާއި ބައްދަލުކުރެވޭނެ އިންތިޒާމް ހަމަޖައްސައިދިނުމަށް ކްރިމިނަލް ކޯޓުން ކަރެކްޝަނަށް އަންގާފައިވާ ކަމަށް ވަނީ ބުނެފައެވެ.\nމި ބައްދަލްވުން އޮތީ މިއަދު މެންދުރު2ޖެހިއިރު މާފުށީ ޖަލުގައެވެ.\nރައީސް ޔާމީނަށް ވަކީލުންނާ ބައްދަލުވުމެއް ހަމަޖައްސަން ކަރެކްޝަނަލް ސާވިސްގެ ފަރާތުން "ލައްކަ" މަސައްކަތް ކުރެވިއްޖެ ކަމަށް އިމްރާން ވަނީ ކުރިން ވިދާޅުވެފައެވެ.\nޖަމީލް ވިދާޅުވީ ރައީސް ޔާމީންގެ އަސާސީ ހައްގުތަކަށްޓަކައި މިއަދު ޖެހިފައިވަނީ އާދޭސް ކުރަން ކަމަށެވެ.\n"ގައުމުގެ އުންމީދު އަދިވެސް އޮތީ ރައީސް ޔާމީނާއެކު. އިންޝާﷲ، މިކަން ކާމިޔާބު ކުރާނަން،" ރައީސް ޔާމީންގެ ފޮޓޯފުޅަކާއެކު ޖަމީލް ކުރެއްވި އިތުުރު ޓްވީޓެއްގައި ވިދާޅުވެފައިވެއެވެ.


Jaisha aai Farash Maldivian Idol2in kataifi | Mihaaru\nޖައިޝާ އާއި ފަރަޝް މޯލްޑިވިއަން އައިޑަލް އިން ކަޓައި، ގަދަ6ކަށަވަރުވެއްޖެ\nމޯލްޑިވިއަން އައިޑޮލް2އިން ރޭ ކެޓި ޖައި: މިހާރު އައިޑޮލްގައި އަންހެން ބައިވެރިއަކު ނެތް.\n09 އެޕްރީލް 2017\nމޯލްޑިވިއަން އައިޑޮލް ސީޒަން 2ގެ ފުރަތަމަ ޑަބަލް އެލިމިނޭޝަނުގައި، ރާއްޖޭގެ އެންމެ ދެކުނަށް ނިސްބަތްވާ ދެ ބައިވެރިން ކަމަށްވާ އައިޝަތު ޖައިޝާ ވަހީދު (ޖައި) އާއި އަހުމަދު ފަރަޝް ރޭ މުބާރާތުން ކަޓައިފި އެވެ.\nގަދަ އަށަކާ ހަމައިން އެ ދެ ބައިވެރިން ކެޓި އިރު، ހުޅުދު އަށް ނިސްބަތްވާ ޖައިއަކީ މުބާރާތުގެ ގަދަ 16 އިން ޖާގަ ލިބުނު އަންހެން ތިން ބައިވެރިންގެ ތެރެއިން މިހާތަނަށް މުބާރާތުގައި ހިފަހައްޓާލެވުނު ހަމައެކަނި އަންހެން ބައިވެރިޔާ އެވެ. އެކަމަކު މިދިޔަ ސީޒަން ކާމިޔާބުކުރީ އަންހެން ބައިވެރިއެކެވެ. އެއީ ލައިޝާ ޖުނައިދެވެ.\nފުވައްމުލަކަށް ނިސްބަތްވާ ފަރަޝް ވަރުގަދަ ހުށަހެޅުންތަކެއް މިހާތަނަށް ހުށަހަޅައި ދީފައިވާ އިރު، އޭނާއަކީ މި ފަހަރުގެ އައިޑޮލް އިން އިވުނު އެންމެ ރީތި އެއް އަޑެވެ.\nސީޒަންގެ ދޭއްގެ ފުރަތަމަ ޑަބަލް އެލިމިނޭޝަނާ އެކު، އައިޑޮލްގެ ގަދަ ހައެއް ވަނީ ކަށަވަރުވެފަ އެވެ.\nމޯލްޑިވިއަން އައިޑޮލް2ގެ ގަދަ އަށް ބައިވެރިން އެކުގައި ރޭ ލަވައެއް ހުށަހަޅަނީ.\nޖައި އާއި ފަރަޝްއާ އެކު ރޭ ބޮޓަމް ތުރީ އަށް ދިޔަ އަނެއް ބައިވެރިޔަކީ އިބްރާހީމް ވަހީދު (ބޮޑުބެ) އެވެ.\nޖަޖުންގެ 50 ޕަސެންޓާއި ބެލުންތެރިންގެ 50 ޕަސެންޓް ވޯޓުން ނިކުތް ނަތީޖާއާ އެކު، ބޮޑުބެ، ރޭ ސަލާމަތްވި އިރު، އޭނާއަކީ ހޫނު ގޮނޑި އެތައް ފަހަރަކު މީގެ ކުރިން ތަޖުރިބާ ވެސް ކުރަން ޖެހުނު ބައިވެރިއެކެވެ.\nމޯލްޑިވިއަން އައިޑޮލް2ގެ ގަދަ ހައެއް:\n1. މުހައްމަދު ތަސްނީމް (ބޮބް) 2. އިބްރާހީމް ވަހީދު (ބޮޑުބެ) 3. ޝަމްވީލް މުހައްމަދު (ބޮރޯ) 4. ހަމޫދު އަހުމަދު (އަލްވިން) 5. އަހުމަދު ނަބީލް މުހައްމަދު 6. އަބްދުﷲ ހިޝާން\nމޯލްޑިވިއަން އައިޑޮލް ދޭއްގެ ރޭގެ ޝޯގައި ބައިވެރިން ވަނީ ވަރަށް ފޯރި ގަދަ ބޮޑުބެރު ލަވަތަކެއް ހުށަހަޅައި ދީފަ އެވެ. ރޭގެ ޝޯ ހާއްސަ ކުރީ ވެސް ދިވެހިންގެ ސަގާފަތުގެ ތެރޭގައި ހިމެނޭ ބޮޑުބެރު ލަވަތަކަށެވެ.\nސަގާފީ ހެދުންތަކާ އެކު ބައިވެރިންނާއި ޖަޖުންނާއި ޕްރެޒެންޓަރުން ވެސް ފެނިގެން ދިޔަ ރޭގެ ޝޯގައި ބޮޑުބެރުގައި ރާއްޖޭގައި މިހާރުު އެންމެ ނަން ހިނގާ މަޝްހޫރު ފަންނާނަކު ވެސް ބައިވެރި އެވެ.\nއެއީ އިބްރާހީމް މަމްދޫހް (މަންޑޭ) އެވެ.\nފްރެންޗައިޒް އުސޫލުން ރާއްޖޭގައި ބާއްވާ އެންމެ ބޮޑު ރިލިއަލިޓީގެ ޝޯގެ ޖަޖުންނަކީ އިބްރާހީމް ޒައިދު އަލީ (ކުޑަ އިއްބެ)، މަރިޔަމް އުނޫޝާ (ކިޑީ) އަދި އިސްމާއިލް އައްފާނެވެ.\n31 ކޮމެންޓް, 56 ރިއެކްޝަންސް\nހަމޫދުގެ ލަވަތައް ކަމަކުނުދޭ. ޒޫނައްތަގެ ދަރިއެއްވީމައެއްނޫން ނަބީލް ލަވަކިޔާލެއް ވަރަށް ރީތިހަމަ\nއަޑު އެހިން ފަރަޝްގެ ރުއިމުގެ ވާހަކަ... ރޭގަ އެހެންވީމަ އައިޑަލްގަ ދިޔަ ބޮޑު ވާނެތާ ދޯ.. މަށެއް މިހާރަކު އައިޑަލްއެއް ނުބަލަން... ވޯޓްގެ ޓްރާންސްޕޭރެންސީ ނެތީމަ ބަަލަން ބޭނުން ނުވަނީ ހަމަ... މިހާރު އޮންނަ ގޮތުން.. ޖަޖުން ހާދަ ސަޅިއޭ ބުނެފަ، އަޑިއަޑިން0ވޯޓް ދިނަސް ކާކައް ކޯޗެއް އިނގޭނީ... ކަޓާ މީހާއައްވެސް ނޭގެ މި ކެޓީ ކިހިނަކުން ކަމެއް...\nފަރަޝް ކަޓުވާލީ ގަސްދުގައި. ފަރަޝްަ ލަވަކިޔާލެއް މާރީތި. ހަމޫދު ، ބޮޑުބެ އަދި ޝަމްވީލަށްވުރެވެސް މާރީތި ކިޔާލެއް. ފަރަޝް ގަދަ3އަކަށް ދާން ޖެހޭ.\nއުނޫޝާ ބޭނުންވަނީ ބޮބް އަށް 1 ވަނަ ދޭން... އަބަދު ވެސް ބޮބް ގެ ސުޓައިލް ރީތިވާހަކަ އާ އެއްޗެހި އުނޫޝާ އަށް ދެއްކެނީ...\nސްނިކާސް ވޮއިސް އޮފް ދަ ޑޭ ޕޯލުން ޖެހިޖެހިގެން ތިން ވަނަ ފަހަރަށް ފަރަޝް އަށް އެއްވަނަ މި ލިބުނީ. މީގެން ވެސް އަންދާޒާ ކޮށްލެވޭ ދޯ ފަރަޝްއަށް އޮތް ސަޕޯޓު ބެލުންތެރިންގެ ފަރާތުން. މިކަން ގަބޫލު ނުކުރާ މީހުން ސްނިކާސް މޯލްޑިވްސް އެފްބީ ޕޭޖަށް ވަދެގެން ބަލާ. ވީމާ ވޯޓަށް ބަލައިގެން ފަރަޝް ނުކަޓާނެކަން ޔަގީން ކަށަވަރު. ތިތަނުން އެންމެ ގިނައިން ވޯޓު ވެސް ލިބޭ އެކަކީ ފަރަޝް. އެހެންވީމަ ބުނެވޭނީ ޖަޖުން ހަމަ އޭނަ ކަޓުވާލީއޭ. ވަރަށް ވަރަށް އަންފެއާ އަސްލު. ކޮރަޕްޓުވެފަ އޮތް ތަނެއް.\nތި ހަމޫދު ތިތަނަކަށް ގޮސް ތިމަންނަ ބުލީ ވެފައޭ ކިޔައިގެން ކީ ފަހުން އުނޫޝާ ހީވަނީ އެހެންފަދަ ކަމެއްހެން އޭނައަށް. ނޫނީ ވެދާނެ އުނޫޝާ މާކުރިން ދަންނަ ރައްޓެއްސެއްގެ ފެމެލީ ކުއްޖަކަށް. އެހެންވެ ދޯ އޭނަ މިހާ ހިސާބަށް މި ގެނައީ ލަވަ ކިޔަން ނޭނގުނަސް. ކޮންމެ ފިރިހެނަކަށް ވެސް އެހެން ލަވަ ކިޔޭނެ އަޑެއް އޮތިއްޔާ.\nއަޅެ ޝަމްވީލް ނުކަޓަނީ ކީއްވެބާ؟؟ ރޭގަ ކަޓުވާލަންވީ ޖައިޝާ އާ ޝަމްވީލް މިދިޔަ ވީކްގަ ވެސް ޝަމްވީލް އެންމެ ކަޑަކޮށް ލަވަކީ\nމަށަށް ވެސް އެންމެ ވީކް ކުއްޖާ އެއީ! ޖަޖުން ދެން މާމޮޅު މާމޮޅުކުރާ ކުއްޖެއް.! ފިރިހެން ކުދިން މާބޮޑަށް ނަށާފަ އެހެން އުޅުނީމަ ކަމަކު ނުދޭ! ބޮބް، ނަބީލް އަދި ހިޝާން ވަރަށް ސަޅި!!!!\nފަރަޝް އަދި އެނބުރި އަންނާނެ! އިންތިޒާރުކޮށްލައްވާ! މީ އަހަރެންނަށް ޔަގީންވާކަމެއް! އަހަރެންނަށް އެންމެ ރީތިކޮށް ލަވަކިޔަނީވެސް، އަދި އެންމެ ރީތީވެސް ފަރަޝް! ފަރަޝް ކަޓައިގެން ދިއުމަކީ އައިޑޮލްއަށް ލިބުނު ނިކަމެތިކަމެއް! ކަށަވަރޭ އަންނާނެޔޭ، އޭނާ އެނބުރި އަންނާނެޔޭ، ލަވަތަކެއް އިއްވާނެޔޭ، އާޝޯޚުވެސް ކުރުވާނެޔޭ! މީ މަގޭ ޚިޔާލު! -އިބްރާހީމް-\nމޮޅެތި ކުދިން އަވަހަށް މިކަޓުވާލަނީ ވަކި މީހަަކު ޓޮޕް3އާ ހަމައަށް ގެންދިޔުމަށް.. ރީހާން، ފަރަޝް އަދި ޖައީ މީ ވަރަށް ހުނަރުވެރި ވަރަށް ރީތިކޮށް ލަވާ ކިޔާ ކުދިން. މިކުދިންގެ ފަރާތުން އިތުރު އިމްރޫވްމަންޓް އެއް ފެނިދާނެތީ ޖެހިލުުންވަނީ. އެހެންވެ އަަވަަހަށް ކަޓުވާލީއެ. އޭރުންތާ ބޭނުންވާ މީހާ ޓޮޕް3އާ ހަަމައަހަށް ގެންދެވޭނީ. ބޮޑުބެ ވެސް ހުރީ ގަބޫލު ނުކުރެވިފަ ފަރަޝް ކެޓީމަ. ސީޒަން 1 އަށް ވުރެ މިސީޒަން ވަަރަށް ބޮޑަށް އަންފެއަރ ކޮށް ކުރިއަށްދަނީ. އައްފާނު ނޫނީ ރަނގަޅަށް ކޮމެންޓެއް ކޮށްލާ ޖަޖްއެއް ނެތް. އައްފާނު އެކަނި އެއްވެސް ކުއްޖަކަށް ފޭވަރ ނުކޮށް ލަވަކިޔުމަށް ކޮމެންޓް ކުރަނީ.\nކެޓި ދެކުދިންނަކީވެސް ޓެލެންޓުހުރި ރީތިކޮށް ލަވަކިޔާ ދެކުދިން. އެކަމަކު ޤަބޫލުކުރިޔަސް ނުކުރިޔަސް އެންމެފަހު ޝޯގައި މިދެބައިވެރިންގެ ހުށައެޅުމުގައި މިސްޓޭކްސް އެހެން ބައިވެރިންނަށް ވުރެ ގިނަ. ދެން ބޮޑުބެގެވެސް މިސްޓޭކްސް ހުރި. ޖަޖުން ޖަޖުކަން ކުރަނީ އެމީހުންނަށް އިންސާފު ކުރެވޭނެ އެންމެ ރަގަޅަކަށް. ދެންވިސްނާ ބައިވެރިން ކުރިޔަށްދަނީ އެތިން ޖަޖުންގެ މާކްސް އެކަނި ލިބިގެންނެއް ނޫން. މީގައި އެސްއެމްއެސް ގެ ދައުރުވެސް އޮންނާނެ.\nއަޞްވެސް ހަމޫދު އަށްވުރެ މާރީތިކޮށް މި ދެބައިވެރިންވެސް ހުށަހަޅައިދިން.\nޒޫނާތަ ދަރިޔަށް ދޭން ނިމިފަ އޮތީ ވަރަށް ސަލާމް\nބޮބްއަށް ރަގަޅަށް އެސްއެމްއެސް ވޯޓު ލިބެންޏާ ތިހެނެއް ނުވާނެ އިންޝާﷲ..


Islamic minister vaki kuran MDP ge member aku hushahalhany\nއިސްލާމިކް މިނިސްޓަރު ވަކިކުރަން އެމްޑީޕީގެ މެންބަރަކު ހުށަހަޅަނީ\nއިސްލާމިކް މިނިސްޓަރު ޑރ. އަހްމަދު ޒާހިރު : އޭނާގެ އިތުބާރު ެތް ކަމަށް އެމްޑީޕީގެ މެންބަރަކު ހުށަހަޅަނީ\nއަހުމަދު ހަލީމް ވިދާޅުވީ އިސްލާމިކް މިނިސްޓަރު އޭނާގެ ޒިންމާ އަދާ ކުރަން ފެއިލްވެފައިވާ ކަމަށާއި އެހެންކަމުން މަގާމުން އިސްތިއުފާ ދެއްވަން އޭނާ ގޮވާލައްވާ ކަމަށެވެ. މަގާމުން އިސްތިއުފާ ނުދެއްވައިފިނަމަ މިނިސްޓަރުގެ އިތުބާރު ނެތް ކަމުގެ މައްސަލަ މަޖިލީހަށް ހުށަހަޅުއްވާނެ ކަމަށް ވެސް އޭނާ ވިދާޅުވި އެވެ.\nއެމްޑީޕީ އަދާލަތު ޕާޓީ އިސްލާމިކް މިނިސްޓްރީ


ސިޔާސީ ބޭފުޅުން އޮފީހަށް ހާޒިރުނުވާ ދުވަސްތަކަށް މުސާރަ ނުހިނގާ ގޮތަށް ހަމަޖައްސަވައިފި | Landhooinfo\nސިޔާސީ ބޭފުޅުން އޮފީހަށް ހާޒިރުނުވާ ދުވަސްތަކަށް މުސާރަ ނުހިނގާ ގޮތަށް ހަމަޖައްސަވައިފި\nސިޔާސީ މުވައްޒަފުން ސަލާމް ބުނުމުގައާއި ޗުއްޓީ ނެންގެވުމުގައި ވަކި އުސޫލުތަކެއް ކަނޑައަޅުއްވައި، އެއުސޫލުތަކާއި ޚިލާފަށް މަސައްކަތަށް ހާޒިރުނުވާ ދުވަސްތަކަށް މުސާރަ ނުލިބޭ ގޮތަށް ސިޔާސީ މުވައްޒަފުންގެ ވަޒީފާގެ ސުލޫކީ އުސޫލުތައް ރައީސް ޑރ. ވަހީދު ކަނޑައަޅުއްވައި، މިއަދުން ފެށިގެން އެއުސޫލުތަކަށް އަމަލުކުރައްވަން ފަށައިފިއެވެ.\nގާނޫނު އަސާސީގެ ސަތޭކަ ފަނަރަ ވަނަ މާއްދާގެ ޅަވިޔަނީގެ ދަށުން ވަޒީރުން ފިޔަވައި ސިޔާސީ މުވައްޒަފުންގެ ގޮތުގައި ރައީސުލްޖުމްހޫރިއްޔާ އައްޔަން ކުރައްވާ ބޭފުޅުން އަމަލުކުރައްވަންޖެހޭ ގޮތަށް މިއަދު އަމަލުކުރަން ފެށި މިއުސޫލުގެ ދަށުން ސިޔާސީ މުވައްޒަފުންގެ ގޮތުގައި ބެލުމަށް ހަމަޖައްސާފައިވަނީ ރައީސުލްޖުމުހުރިއްޔާ ނުވަތަ ކެބިނެޓް ސެކްރެޓަރީ ސޮއިކުރައްވާ ލިޔުމަކުން ވަޒީފާ ހަމަޖައްސަވާ ފަރާތްތައް ކަމަށް ރައީސް އޮފީހުން ބުނެއެވެ. ސިޔާސީ މުވައްޒަފުން އަމަލުކުރަންޖެހޭ އުސޫލުތަކުގެ ތެރޭގައި މައިގަނޑު ގޮތެއްގައި ހިމަނާފައިވަނީ މުވައްޒަފުންގެ ގައިގައި ހުންނަންޖެހޭ އަސާސީ ސިފަތަކާއި، ސިޔާސީ މުވައްޒަފުންގެ ސުލޫކީ މިންގަނޑާއި، ސިއްރު ހިފެހެއްޓުމާއި، ބާރާއި އިޚްތިޔާރު ބޭނުންކުރުމާއި، ހާޒިރީގެ ކަންތައް ހަމަޖެހިފައިވާ ގޮތާއި، ޗުއްޓީއާއި، ދަތުރުތައް ކުރެވޭނެ ގޮތާއި މަސައްކަތުގައި އުޅޭ އިރު ހެދުން އަޅަންވީގޮތާއި، އިސްތިއުފާ ދިނުމާއި މަގާމުން ވަކިކުރުމާއި ގުޅޭ ބައިތަކެވެ.\nވަޒީރުން ފިޔަވައި ސިޔާސީ މުވައްޒަފުންގެ ގޮތުގައި ރައީސުލްޖުމުހުރިއްޔާ އައްޔަންކުރައްވާ މުވައްޒަފުންގެ ގައިގައިހުންނަންޖެހޭ އަސާސީ ސިފައެއްކަމަށް ބުނެފައިވަނީ މުވައްޒަފުންގެ އާންމު ދިރިއުޅުމުގައްޔާއި، ސިޔާސީ މައިދާނުގައި ހަރަކާތްތެރިވުމުގައްޔާއި، މަގާމުގެ މަސްއޫލިއްޔަތު އަދާކުރުމުގައި އެންމެ މަތީ ދަރަޖައަކަށް ސުލޫކީ މިންގަނޑު ހިފެހެއްޓުމާއި، ސަރުކާރުގެ ސިޔާސަތު ތެދުވެރިކަމާއި އަމާނާތްތެރިކަމާއި އިޚްލާސްތެރިކަމާއެކު ގާނޫނު އަސާސީއާއި، ގާނޫނުތަކާއި ގަވާއިދުތަކާއި އެއްގޮތަށް ތަންފީޒް ކުރުމަށް މަސައްކަތް ކުރުމެވެ.\nއަދި ސިޔާސީ މުވައްޒަފުންގެ ސުލޫކީ މިންގަނޑުގައިވާ ގޮތުން މަގާމުގެ މަސްއޫލިއްޔަތު އަދާކުރުމުގައި ރައީސަށާއި، ރައީސުލްޖުމުހުރިއްޔާގެ ނައިބަށާއި، މުވައްޒަފުން ވަޒީފާ އަދާކުރާ ދާއިރާގެ ވަޒީރަށް ނުވަތަ އޮފީހުގެ އިސްވެރިޔާއަށް ފުރިހަމައަށް ޖަވާބުދާރީ ވުމާއި ދައުލަތާއި، ރައްޔިތުންގެ މަސްލަހަތަށް އަބަދުވެސް އިސްކަންދިނުންވެސް މިއަދު އަމަލުކުރަން ފެށި އުސޫލުގައި ހިމަނާފައިވެއެވެ.\nމީގެއިތުރުން ސަރުކާރުން ނިންމާ ނިންމުންތައް ބަލައިގަނެ، އެނިންމުންތަކަށް ހުރުމަތްތެރިކޮށް ހިތާ ސަރުކާރުގެ ސިޔާސަތުތަކާއި ތަފާތު ވިސްނުމެއް ނުވަތަ މުވައްޒަފުންގެ މަސްއޫލިއްޔަތާއި ފުށުއަރާ ކަމަކަށް މަގުފަހިވެދާނެ އުސޫލުތަކެއް ނުގެންގުޅުމާއި އެއްވެސް މީހެއްގެ އަބުރަށް ނުވަތަ އިއްޒަތަށް އުނިކަމެއް ލިބޭނެ ފަދަ އެއްވެސް އަމަލެއް ނުކުރުމަށްވެސް މި އުސޫލުތަކުގައި ހިމަނާފައިވެއެވެ. އަދި މަގާމުގެ ނުފޫޒް ބޭނުންކޮށްގެން އަމިއްލަ މަންފާއެއް ހާސިލްކުރުމަށް ނުވަތަ އެހެން ފަރާތަކަށް މަންފާއެއް ހާސިލްކޮށްދިނުމަށް މަސައްްކަތް ނުކުރުމަށާއި ސަރުކާރުގެ އެއްވެސް މުދަލެއް ފައިސާއެއް ނުވަތަ ވަސީލަތެއްވެސް ނަހަމަގޮތުގައި ބޭނުން ނުކުރުމަށްވެސް މި މިންގަނޑުގައި ހިމަނާފައިވެއެވެ.\nމީގެއިތުރުން ސިޔާސީ މުވައްޒަފުން އޮފީހަށް އަންނަންޖެހޭ ގަޑިތަކާއި، ޗުއްޓީ ލިބޭނެގޮތްވެސް މި އުސޫލުގައި ކަނޑައަޅާފައިވެއެވެ. ރައީސް ޑރ. ވަހީދުގެ ސަރުކާރުން އެކުލަވާލަފައިވާ މި މިންގަނޑަކީ ފުރަތަމަ ފަހަރަށް ރާއްޖޭގެ ސަރުކާރަކުން ސިޔާސީ މަގާމްތަކުގައި ތިއްބަވާ ބޭފުޅުން އަމަލުކުރެއްވުމަށް އެކުލަވާލި މިންގަނޑުކަން ފާހަގަކޮށްލެވެއެވެ.


ލުއި ޚަބަރު - ވިމެންސް މާޗް\nވޮޝިންޓަންގައި ކުރިއަށްދިޔަ "ވިމެންސް މާޗް" އަށް ޕްރިޔަންކާގެ ސަޕޯޓު އޮތްކަން ހާމަކޮށްފި\nވިމެންސް މާޗުގައި ބައިވެރިނުވެވުމުން އިންތިހާއަށް ދެރަވެ މާޔޫސްވެފައިވާ ކަމަށް ޕްރިޔަންކާގެ ޓްވީޓުގައި ބުނެފައިވޭ\nމާޗުގައި ބައިވެރިވި އެންމެހާ ފަރާތްތަކާމެދު ފަޚުރުވެރިވަން: ޕްރިޔަންކާ\nކ. މާލެ 23 ޖެނުއަރީ 2017 | ހޯމަ 14:13 1,689\nވިމެންސް މާޗުގައި ބައިވެރިނުވެވުމުން ޕްރިޔަންކާ ހުރީ މާޔޫސްވެފައި - ގޫގުލް\nއެމެރިކާގެ 45 ވަނަ ރައީސްކަމަށް އިންތިޚާބުވެވަޑައިގެންނެވި ޑޮނަލްޑް ޓްރަމްޕާއި ދެކޮޅަށް އެމެރިކާގައި ކުރިއަށް ގެންދާ "ވިމެންސް މާޗް" އަށް ބޮލީވުޑްގެ ފިލްމީ ތަރި ޕްރިޔަންކާ ޗޯޕްރާގެ ތާޢީދު އޮތް ކަން އޭނާ ހާމަކޮށްފިއެވެ.\nޓްރަމްޕް ހުވާކުރެއްވިތާ އެއްދުވަސް ވެސް ނުވަނީސް އެތައް ލައްކަ އަންހެނުންނެއް ބައިވެރިވެ "ވިމެންސް މާޗް" ގެ ނަމުގައި ވޮޝިންގޓަންގައި ކުރިއަށް ގެންދާ ޙަރަކާތުގައި ބައިވެރިނުވެވުނު ނަމަވެސް، ޕްރިޔަންކާ ވަނީ އޭނާގެ ޓްވިޓާ މެދުވެރިކޮށް ސަޕޯޓް އޮތްކަން ހާމަކޮށްފައެވެ. ޕްރިޔަންކާ ކޮށްފައިވާ ޓްވީޓުގައި "ވިމެންސް މާޗު" ގައި ބައިވެރިވި އެންމެހާ އަޚުންނާއި އުޚުތުންނާ މެދު ފަޚުރުވެރިވާ ކަމަށާއި ބައިވެރި ނުވެވުނު ކަމާމެދު އިންތިހާއަށް ދެރަވެ މާޔޫސްވެފައިވާ" ކަމަށް ވަނީ ލިޔެފައެވެ.\nބޮލީވުޑް ފަތަޙަ ކުރުމަށްފަހު ހޮލީވުޑްގައި ފައިތިލަ ސާބިތުކުރަމުން އަންނަ ޕްރިޔަންކާ މިވަގުތު ހުރީ އޭނާގެ ހޮލީވުޑް ފިލްމު "ބޭވޮޗް"ގެ ޝޫޓިންތައް ފުރިހަމަ ކުރުމަށް ލޮސް އެންޖެލީސްއަށް ގޮހެވެ.\nއެކްޝަން ކޮމެޑީ ފިލްމެއްކަމަށްވާ "ބޭވޮޗް" މިއަހަރުގެ މޭއި މަހުގެ 26 ވަނަ ދުވަހު ރިލީޒްކުރުމަށް ހަމަޖެހިފައިވާއިރު، ސެތް ގޯރޑަން ޑައިރެކްޓްކޮށްފައިވާ މިފިލްމުގައި ޕްރިޔަންކާއާއެކު ޑްވޭން ޖޯންސަންއާއި ޒެކް އެފްރޯންވެސް ފެނިގެންދާނެއެވެ.


PG ge magaamah shameem ge nan Raees majileehah fonuvaifi - AO News PG ge magaamah shameem ge nan Raees majileehah fonuvaifi\nޕީޖީގެ މަގާމަށް ޝަމީމްގެ ނަން ރައީސް، މަޖިލީހަށް ފޮނުވައިފި\nޕްރޮސިކިއުޓަރ ޖެނެރަލް(ޕީޖީ)ގެ މަގާމަށް ކުރީގެ ޑެޕިއުޓީ ޕްރޮސިކިއުޓަރ ޖެނެރަލް ޙުސެއިން ޝަމީމްގެ ނަން، ރައީސުލްޖުމުހޫރިއްޔާ އިބްރާހީމް މުހައްމަދު ސޯލިހު ރައްޔިތުންގެ މަޖިލީހަށް ފޮނުއްވައިފި އެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިރޭ ކުރެއްވި ޓްވީޓެއްގައި ވިދާޅުވީ ހުސްވެފައިވާ ޕްރޮސިކިއުޓަރ ޖެނެރަލްގެ މަގާމަށް ބޭފުޅަކު ޢައްޔަންކުރުމަށްޓަކައި އާންމުކޮށް އިއުލާންކުރުމުން އެކަމަށް އިޖާބަދެއްވި ބޭފުޅުންގެ ތެރެއިން ހ.ހިޔާކަން ޙުސެއިން ޝަމީމު އެ މަޤާމަށް އައްޔަންކުރުމަށް ރައްޔިތުންގެ މަޖިލީހުގެ ރުހުން ހޯއްދުމަށް މިއަދު ފޮނުވާފައިވާ ކަމަށެވެ.\nހުސްވެފައިވާ ޕްރޮސިކިއުޓަރ ޖެނެރަލްގެ މަގާމަށް ބޭފުޅަކު ޢައްޔަންކުރުމަށްޓަކައި އާންމުކޮށް ޢިއުލާންކުރުމުން އެކަމަށް އިޖާބަދެއްވި ބޭފުޅުންގެ ތެރެއިން ހ. ހިޔާކަން އޒ. ޙުސެއިން ޝަމީމު އެ މަޤާމަށް އައްޔަންކުރުމަށް ރައްޔިތުންގެ މަޖިލީހުގެ ރުހުން ހޯދުމަށް މިއަދު ފޮނުވައިފިން.\n— Ibrahim Mohamed Solih (@ibusolih) December 1, 2019\nޕްރޮސެކިއުޓަރ ޖެނެރަލްގެ މަގާމުގައި ހުންނެވި އައިޝަތު ބިޝާމް މިދިޔަ ބުރާސްފަތި ދުވަހު އިސްތިއުފާ ދެއްވުމާއި ގުޅިގެން ޕީޖީގެ މަގާމު ވަނީ ހުސްވެފައެވެ. އަދި އެ މަގާމަށް ކުރިމަތިލުމުގެ ފުރުސަތު ރައީސް އޮފީހުން އޮތީ އާދީއްތަ ދުވަހުގެ މެންދުރާއި ހަމައަށް ހުޅުވާލާފައެވެ.ވަގުތު ހަމަވިއިރު އެމަޤާމަށް އެދިފައިވަނީ3ފަރާތަކުންނެވެ.\nކުރީގެ ޕްރޮސެކިއުޓަރ ޖެނެރަލް ބިޝާމް މަޤާމުން ވަކި ކުރުމުގެ އިޖުރާޢު ތައް މިސަރުކާރުން ފެށުމާއެކު އޭނާވަނީ އެ މަޤާމުން އިސްތިޢުފާ ދެއްވާފައެވެ.


BREAKING NEWS: Foreign Ministry In Dhivehi Dharivarun Ge Haalu Balan Fashaifi - Vaguthu\nފޮރިން މިނިސްޓްރީ އިން ނޭޕާލްގައި ތިބި ދަރިވަރުންގެ ހާލު ބަލަން ފަށައިފި\nނޭޕާލް އަށް މިހާރު ކުރަމުންދާ ވިއްސާރައިގައި ފެން ބޮޑުވެފައި\nފޮރިން މިނިސްޓްރީ އިން ނޭޕާލްގައި ތިބި ދިވެހި ދަރިވަރުންގެ ހާލު ބަލަން ފަށައިފިއެވެ.\nފޮރިން މިނިސްޓްރީ އިން "ވަގުތަށް" މައުލޫމާތު ދެއްވަމުން ވިދާޅުވީ ފެންބޮޑުވުމުގެ ސަބަބުން ހާލުގައި ޖެހިފައިވާ ދިވެހި އެއްވެސް ދަރިވަރެއްގެ ފުރާނައަށް ނުރައްކާވާ ވަރަށް ހާލަތު ގޯސްވެފައި ނުވާ ކަމަށެވެ.\nފޮރިން މިނިސްޓްރީ އިން ވިދާޅުވީ ފެންބޮޑުވި ހޮސްޓެލްގައި ތިބީ 25 ދަރިވަރުން ކަމަށެވެ.\nފޮރިން މިނިސްޓްރީ އިން ވިދާޅުވީ ނޭޕާލްގައި ހުންނަ އޮނަރަނީ ކޮންސިލް އިން ދިވެހި ދަރިވަރުންގެ ހާލު ބަލަމުން އަންނަ ކަމަށެވެ.\nފެންބޮޑުވެފައި ވަނީ ނޭޕާލްގައި ހުންނަ ނޮބެލް މެޑިކަލް ކޮލެޖްގެ ހޮސްޓެލްއެއްގައެވެ. ފެން ބޮޑުވެފައި ވަނީ ބޯކޮށް ވާރޭ ވެހުމުގެ ސަބަބުންނެވެ.\nފެންބޮޑުވުމުގެ ސަބަބުން ދިވެހި ދަރިވަރުން ގެންގުޅުނު ހިފައި ގެންގުޅޭ ގިނަ ތަކެތި ވަނީ ހަލާކު ވެފައެވެ. ހުރިހާ ދަރިވަރުން ވެސް ވަނީ މިހާރު އިމާރާތުގެ މަތީ ބުރިތަކަށް ބަދަލުވެފައި ކަމަށް މައުލޫމާތު ލިބެއެވެ. އަދިވެސް މެދުނުކެނޑި ދަނީ ބޯކޮށް ވާރޭ ވެހެމުންނެވެ.\nމައުލޫމާތު ދިން ދަރިވަރު ބުނީ ފުރަތަމަ ވާރޭ ވެހެން ފެށީ މިއަދު ނޭޕާލް ގަޑިން ހެނދުނު 11:00 ހާއިރު ކަމަށެވެ. އޭގެ ފަހުން ހަވީރު 16:00 ހާއިރު ބޯކޮށް ވާރޭ ވެހި ހޮސްޓެލް އަށް ފެން ވަން ކަމަށް ދަރިވަރު ބުންޏެވެ. ހޮސްޓެލް އަށް ކޮންމެވެސް ވަރަކަށް ފެން ވަނުމުން ސާފުކޮށްފައި ވަނިކޮށް ހަވީރު 18:00 ހާއިރު އަނެއްކާ ވާރޭ ވެހެން ފެށި ގޮތައް މެދުނުކެނޑި އަދިވެސް ދަނީ ވާރޭ ވެހެމުންނެވެ. މިހާރު ކަކުލާއި ހަމައަށް ވަނީ ފެންގަނޑު ބޮޑުވެފައެވެ.\nނޭޕާލް އަށް މިހާރު ކުރަމުންދާ ވިއްސާރައިގައި ބިންގަނޑު ކަނޑައިގެން ދިއުމުގެ ސަބަބުން މިހާތަނަށް ވަނީ 30 މީހުން މަރުވެފައެވެ. އަދި އެތައް ސަތޭކަ ބަޔަކު ވަނީ ހާލުގައި ޖެހިފައެވެ.\nއޮގަސްޓް 13, 2017 - 09:40\nލިބިފައިވާ ފުރުޞަތުގައި އޮންނާނީ މަރަށް ތައްޔާރުވުމެވެ. އެމީހެއްގެ މަރު އެމީހެއްގެ ގާތަށް އައުމުގެތެރޭގައި އެކަމަށް ތައްޔާރެއް ނުވެވޭނެއެވެ. މަރުމަތީގައި ހަމަޖެހުމާ ހިމޭންކަން ލިބޭ ބަޔަކުވާނެއެވެ. އަދި މަރުމަތީގައި ކަންބޮޑުވުމާ ހާސްކަން ލިބޭ މީހުންތިބޭނެއެވެ. މިކަން ބިނާވެފައިވަނީ، އެމީހެއްގެ އީމާންކަމާއި، އިސްލާމްކަމާއި، އިޙްސާންކަމުގެ މައްޗަށެވެ.\nއޮގަސްޓް 12, 2017 - 22:58\nމިތަނުގައި 33 ދަރިވަރުން އެބަތިބި. ނޮބެލްގައި ކިޔަވާ ދިވެހި ދަރިވަރެއް


ޤާނޫނު ނަންބަރު 10/2008 (ޖުޑީޝަލް ސަރވިސް ކޮމިޝަނުގެ ޤާނޫނު)ގެ 22-1 ވަނަ މާއްދާގެ (ބ)ގެ ދަށުން ކޮމިޝަނަށް ހުށަހެޅުނު 2019/106 ނަންބަރު ޝަކުވާއާ ގުޅިގެން 17 ނޮވެންބަރު 2019 ވަނަ ދުވަހު ސުލޫކީ މައްސަލަ ތަޙްޤީޤް ކުރުމަށް ނޯޓިސްދީފައިވާ ގއ.ކޮނޑޭ މެޖިސްޓްރޭޓް ކޯޓުގެ އިސްމެޖިސްޓްރޭޓް އަލްއުސްތާޛު މުޙައްމަދު...\nސިވިލް ކޯޓުގެ (މިހާރު ކްރިމިނަލް ކޯޓުގެ) ޤާޟީ ޙުސައިން ފާއިޒް ރަޝާދުއާ މެދު ސުލޫކީ ފިޔަވަޅު އެޅުމަށް ނިންމުން\nސިވިލް ކޯޓުގެ (މިހާރު ކްރިމިނަލް ކޯޓުގެ) ޤާޟީ އަލްއުސްތާޛު ޙުސައިން ފާއިޒް ރަޝާދު ކޯޓުގެ ޝަރީއަތްކުރާ ރޫމްގެ ބޭރުން ކޯޓުގެ އެހެން މުވައްޒަފަކު ލައްވައި، މައްސަލަ ރައްދުވާ ފަރާތް ގޭބަންދުކުރުވައި، ކޯޓުރޫމުގެ ބޭރުގައި މައްސަލަ ރައްދުވާފަރާތް ބޭންދުމަށްފަހު މައްސަލައިގައި ޙުކުމް ހަވާލުކުރުމަކީ ކުރާކަމެއްކަމަށް...\nސިވިލް ކޯޓުގެ އިސް ޤާޟީ އަލްއުސްތާޛު ޢަބްދުﷲ ޢަލީއާ ބެހޭގޮތުން ތަޙްޤީޤްކުރި ސުލޫކީ މައްސަލަ ސާބިތުނުވާކަމަށް ނިންމުން\nާނޫނު ނަންބަރު 10/2008 (ޖުޑީޝަލް ސަރވިސް ކޮމިޝަނުގެ ޤާނޫނު)ގެ 22-1 ވަނަ މާއްދާގެ (ބ)ގެ ދަށުން ކޮމިޝަނަށް ހުށަހެޅުނު 2019/54 ނަންބަރު ޝަކުވާއާ ގުޅިގެން 31 ޖުލައި 2019 ވަނަ ދުވަހު ސުލޫކީ މައްސަލަ ތަޙްޤީޤް ކުރުމަށް ނޯޓިސްދީފައިވާ ސިވިލް ކޯޓުގެ އިސް ޤާޟީ އަލްއުސްތާޛު ޢަބްދުﷲ ޢަލީގެ ސުލޫކީ މައްސަލަ، ތަޙްޤީޤްކުރެވި...\nސ.މަރަދޫ މެޖިސްޓްރޭޓް ކޯޓުގެ އިސްމެޖިސްޓްރޭޓްކަމަށް ޢައްޔަންކުރުމަށް ނިންމާފައިވާ އަލްއުސްތާޛު ޙާމިދު ރަޝީދު ފަނޑިޔާރުކަމުގެ ހުވާ ކުރެއްވުން\nމެޖިސްޓްރޭޓް ކޯޓުތަކަށް ފަނޑިޔާރުން ހޯދުމަށް ކޮމިޝަނުން ކުރި އިޢުލާނުތަކުގެ ދަށުން އެމަޤާމުތަކަށް ކުރިމަތިލީ ފަރާތްތަކުގެ ތެރެއިން އަލްއުސްތާޛު ޙާމިދު ރަޝީދު ސ.މަރަދޫ މެޖިސްޓްރޭޓް ކޯޓުގެ އިސްމެޖިސްޓްރޭޓްކަމަށް ޢައްޔަންކުރުމަށް ފެންނަކަމަށް ކޮމިޝަނުން ނިންމެވުމާއި ގުޅިގެން މަޤާމުގެ ހުވާ ކުރެއްވުމުގެ ރަސްމިއްޔާތު...\nފެމިލީ ކޯޓުގެ ޤާޟީ އަލްއުސްތާޛާ ހުޒައިފާ މުޙައްމަދުއާ ބެހޭގޮތުން ތަޙްޤީޤްކުރި ސުލޫކީ މައްސަލަ ސާބިތުނުވާކަމަށް ނިންމުންް\nޤާާނޫނު ނަންބަރު 10/2008 (ޖުޑީޝަލް ސަރވިސް ކޮމިޝަނުގެ ޤާނޫނު)ގެ 22-1 ވަނަ މާއްދާގެ (ބ)ގެ ދަށުން ކޮމިޝަނަށް ހުށަހެޅުނު 10/2020 ނަންބަރު ޝަކުވާއާ ގުޅިގެން 18 ފެބްރުއަރީ 2020 ވަނަ ދުވަހު ސުލޫކީ މައްސަލަ ތަޙްޤީޤް ކުރުމަށް ނޯޓިސްދީފައިވާ ފެމިލީ ކޯޓުގެ ޤާޟީ އަލްއުސްތާޛާ ހުޒައިފާ މުޙައްމަދުގެ ސުލޫކީ މައްސަލަ،...\nށ.ފުނަދޫ މެޖިސްޓްރޭޓް ކޯޓުގެ މެޖިސްޓްރޭޓްކަމުގެ މަޤާމުގައި ހުންނެވި އަލްއުސްތާޛާ ޝީރީން ނާހިދާ ލަޠީފް ކ. މާފުށީ މެޖިސްޓްރޭޓް ކޯޓުގެ މެޖިސްޓްރޭޓް ކަމަށް ބަދަލުކުރުމަށް ނިންމުން\nށ.ފުނަދޫ މެޖިސްޓްރޭޓް ކޯޓުގެ މެޖިސްޓްރޭޓްކަމުގެ މަޤާމުގައި ހުންނެވި ގ.ނޫމަރާވިލާ އަލްއުސްތާޛާ ޝީރީން ނާހިދާ ލަޠީފް، "ފަނޑިޔާރުން އަމިއްލައަށް އެދިގެން މަސައްކަތްކުރަމުން އައި ކޯޓާ އެއް ދަރަޖައެއްގެ އެހެން ކޯޓަކަށް ބަދަލުކުރުމުގައި ޢަމަލުކުރާނެ ގޮތުގެ ގަވާއިދު"ގެ ދަށުން، ކ.މާފުށީ މެޖިސްޓްރޭޓް ކޯޓަށް ބަދަލުވުމަށް...\nކްރިމިނަލް ކޯޓުގެ ކުރީގެ ޤާޟީ އިސްމާއިލް ރަޝީދުގެ ސުލޫކީ މައްސަލަ ބެލުމުގައި މިކޮމިޝަނުން ފުރިހަމަ ކުރަން ޖެހޭ އިޖުރާއަތުތައް ފުރިހަމަކޮށްފައިނުވާކަމަށާއި، ޤާނޫނުން ދީފައިވާ ފުރުޞަތުތައް ހަނިވާގޮތަށް ތަޙުޤީޤު ކުރިއަށް ގެންގޮސްފައިވާކަމަށް ބުނެ، އާއްމުކުރެވިފައިވާ ވާހަކަތައް ސާފުކޮށްދިނުމުގެ ގޮތުން...\nޑްރަގް ކޯޓުގެ ޤާޟީ އާދަމް ޢާރިފްއާ ބެހޭގޮތުން ތަޙްޤީޤްކުރި ސުލޫކީ މައްސަލަ ސާބިތުނުވާކަމަށް ނިންމުން\nޤާނޫނު ނަންބަރު 10/2008 (ޖުޑީޝަލް ސަރވިސް ކޮމިޝަނުގެ ޤާނޫނު)ގެ 22-1 ވަނަ މާއްދާގެ (ބ)ގެ ދަށުން ކޮމިޝަނަށް ހުށަހެޅުނު 12/2020 ނަންބަރު ޝަކުވާއާ ގުޅިގެން 2020 މާރޗް 11ވަނަ ދުވަހު ސުލޫކީ މައްސަލަ ތަޙްޤީޤް ކުރުމަށް ނޯޓިސްދީފައިވާ ޑްރަގް ކޯޓުގެ ޤާޟީ އާދަމް ޢާރިފްގެ ސުލޫކީ މައްސަލަ، ތަޙްޤީޤްކުރެވި އެމައްސަލަ...\nނ.ޅޮހީ މެޖިސްޓްރޭޓް ކޯޓުގެ އިސްމެޖިސްޓްރޭޓް އަޙްމަދު ޙަސަން މަނިކުއާ މެދު ސުލޫކީ ފިޔަވަޅު އެޅުމަށް ނިންމުން\nނ.ޅޮހީ މެޖިސްޓްރޭޓް ކޯޓުގެ2ޤަޟިއްޔާއަކުން އިސްމެޖިސްޓްރޭޓް އަޙްމަދު ޙަސަން މަނިކު ތަނާޒުލްވެފައި ވަނީ ޝަރީޢަތް ކުރުމާބެހޭ ޤަވާއިދުގެ 35 ވަނަ މާއްދާއާއި، އެ މާއްދާގެ2ވަނަ ނަންބަރުގައި އަދި އެ ނޫންވެސް ޤާނޫނެއް ނުވަތަ ޤަވާއިދެއްގައި، ފަނޑިޔާރަކާއި ޙަވާލުކުރެވޭ މައްސަލައެއް ބެލުމުން ތަނާޒުލްވެވޭނެ ކަމަށް...\nމެޖިސްޓްރޭޓް ކޯޓުތަކަށް ފަނޑިޔާރުން ހޯދުމަށް ކޮމިޝަނުން ކުރި އިޢުލާނުތަކުގެ ދަށުން އެމަޤާމުތަކަށް ކުރިމަތިލީ ފަރާތްތަކުގެ ތެރެއިން2މެޖިސްޓްރޭޓް ކޯޓަކަށް ޢައްޔަންކުރުމަށް ފެންނަކަމަށް ކޮމިޝަނުން ނިންމެވި2ބޭފުޅުން މަޤާމުގެ ހުވާ ކުރެއްވުމުގެ ރަސްމިއްޔާތު މިއަދު އޮންލައިންކޮށް ވަނީ ބާއްވާފައެވެ. މިއަދު މަޤާމުގެ...\nކްރިމިނަލް ކޯޓުގެ ނަންބަރު 636/Cr-C/2019، 637/Cr-C/2019، 638/Cr-C/2019، 639/Cr-C/2019، 640/Cr-C/2019، 641/Cr-C/2019 އަދި 642/Cr-C/2019 ޤަޟިއްޔާތައް ހިންގައި ނިންމުމުގައި އެ ޤަޟިއްޔާތައް ބެއްލެވި ކްރިމިނަލް ކޯޓުގެ ޤާޟީ އިސްމާޢީލް ރަޝީދު ޢަމަލުކޮށްފައި ވަނީ ޤާނޫނު ނަންބަރު 2016/12 (ޖިނާޢީ އިޖުރާޢަތުގެ ޤާނޫނު)ގެ 13 ވަނަ ބާބުގައި ބަޔާންކޮށްފައިވާ އިޖުރާޢަތްތަކާ...\nސިވިލް ކޯޓްގެ ޤާޟީ އަލްއުސްތާޛާ ރިޒްމީނާ އިދްރީސްގެ ސުލޫކީ މައްސަލައެއް ތަޙްޤީޤްކުރަން ނިންމުން


Ras Online - ގައުމީ ޔުނިވަސިޓީ އިސްލާމީ ތައުލީމާ ބީރައްޓެހި ތަނަކަށް ހަދަން ހީލަތްތެރި ރޭވުމެއް ދަނީ ރާވަމުން: ޑރ.އިޔާޒް\nގައުމީ ޔުނިވަސިޓީ އިސްލާމީ ތައުލީމާ ބީރައްޓެހި ތަނަކަށް ހަދަން ހީލަތްތެރި ރޭވުމެއް ދަނީ ރާވަމުން: ޑރ.އިޔާޒް\nޒަހީނުއްދީން ސަޢީދު 17 އޮކްޓޯބަރު 2020\nއަދާލަތު ޕާޓީގެ އިލްމްވެރިން މަޖިލީހުގެ ނާއިބް ރައީސް ޑރ.މުހަންމަދު އިޔާޒް\nދިވެހިރާއްޖޭގެ ގައުމީ ޔުނިވަސިޓީއަކީ އިސްލާމީ ތައުލީމާ ބީރައްޓެހި ތަނަކަށް ހެދުމަށް ހީލަތްތެރި ރޭވުމެއް ރާވަމުންދާ ކަމަށް އަދާލަތު ޕާޓީގެ އިލްމްވެރިންގެ މަޖިލީހުގެ ނާއިބް ރައީސް ޑރ.މުހަންމަދު އިޔާޒް މިރޭ ތުހުމަތުކުރައްވައިފިއެވެ.\nމަޝްހޫރު ދީނީ އިލްމްވެރިޔާ ޑރ.މުހަންމަދު އިޔާޒް މިރޭ ކުރެއްވި ޓުވީޓެއްގައި ވިދާޅުވީ ގައުމީ ޔުނިވަސިޓީއަކީ އިސްލާމީ ތައުލީމާ ބީރައްޓެހި ތަނަކަށް ހެދުމަށް ހަޔަރ އެޑިއުކޭޝަން މިނިސްޓްރީ އާއި ގުޅިގެން ހީލަތްތެރި ރޭވުމެއް ރާވަމުންދާ ކަމަށެވެ. އެމަސައްކަތް ކުރަމުންދަނީ ގައުމީ ޔުނިވަސިޓީގެ ކައުންސިލުގެ ބޭފުޅުން އިސްވެ ތިއްބަވައިގެން ކަމަށް ޑރ. ޢިޔާޒް ވަނީ ތުހުމަތު ކުރައްވާފައެވެ.\n"މިކަން ހުއްޓުވައި ދެއްވުމަށް ރައީސް އިބްރާހިމް މުހަންމަދު ސޯލިހާއި ނާއިބް ރައީސް ފައިސަލް ނަސީމްގެ އަރިހުން ވަަރަށް އިހުތިރާމާއެކު އެދެން." މި ސަރުކާރުގެ ކޯލިޝަންގައި ހިމެނޭ އަދާލަތު ޕާޓީގައި އިސްކޮށް ހަރަކާތްތެރިވެވަޑައިގަންނަވާ ޑރ.އިޔާޒް ވިދާޅުވިއެވެ.\nGaumy University @MNUedu aky Islami thauleemaai beerattehi thaneh kamugai hedhumah ethanuge Council aai @MoHEmv aai gulhigen heelaiytheri masakkaiy thakeh eba kuravvaa. Mikan huttuvaany dhevvumah HEP @ibusolih aai HEVP @FaisalNasym ge arihun v ihthiraam aai eku edhen.\n— Dr Mohamed Iyaz (@dr_iyaz) October 17, 2020\nޑރ.މުހަންމަދު އިޔާޒް މިމޭރުމުން ވާހަކަދައްކަވާފައިވާއިރު ދިވެހިރާއްޖޭގެ ގައުމީ ޔުނިވަސިޓީގެ ފެކަލްޓީ އޮފް ލޯ ގެ އިސްލާމިކް ސްޓަޑީސްގެ ނަން ފެކަލްޓީ އޮފް ޝަރީއާ އެންޑް ލޯ އަށް ބަދަލުކޮށް އިސްލާމިކް ފެކަލްޓީގެ ބައި އިސްލާމިކް ޔުނިވަސިޓީ އޮފް މޯލްޑިވިސް އަށް ބަދަލުކުރުމަށް ގައުމީ ޔުނިވަސިޓީގެ ކައުންސިލުން ވަނީ ނިއްމާފައެވެ. މިނިންމުމާއި ގުޅިގެން އެމްއެންޔޫގެ ލެކްޗަރާއިންގެ ގުރޫޕްގައި ވަަރަށް ބޮޑަށް ޚިޔާލު ތަފާތުވެފައިވާ ކަމުގެ އަޑުތަކެއް ވަނީ ފެތުރިފައެވެ.\nޑރ.އިޔާޒްގެ މި ތުހުމަތާއި ގުޅިގެން ގައުމީ ޔުނިވަސިޓީ އަދި ހަޔަރ އެޑިއުކޭޝަން މިނިސްޓްރީގެ ބަހެއް އަދި ނުލިބެއެވެ.\nތިހެން ކަމައް ވަންޔާ ތިގޮތައް ތިކަން ވިޔަ ދީގެން ނުވާނެ އެަކަން ހުއްޓުވަން ޖެހޭނެ\nތީކަންޑަ އެޅިގެން ބޮޑު ދޮގެއް އެހެނެއް އެަކަމެއް ނުވާނެ ދޯ\nމަތީ ފަޑި އެމިހުންނަށް ދިނުމަށް ގޮވާ އެކަން ކޮށްފައި ހަމަ އެމީހުން ތެރޭ ހުރެމެ ކޯޗެކޭ ތިޔަ ވދނ..


ރ. ކިނޮޅަހު ކައުންސިލްގެ ރައީސް\nރ. ކިނޮޅަހު ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nރ. ކިނޮޅަހު ކައުންސިލްގެ މެންބަރު\nR. Atoll, Male - 9


މިއަދު ދައްކަން މިއުޅެނީ ކޮންމެ މުސްލިމަކު ވެސް އޭނާގެ އަޚާއަށްޓަކައި ކޮންމެހެން އަދާކުރަންޖެހޭ ޙައްޤެއްގެ ވާހަކައެވެ. ޢާއިލާގެ މީހުންނަށްޓަކައި ކޮންމެހެން ކުރަން ޖެހޭ ކަމެއްގެ ވާހަކައެވެ. މައިންބަފައިންނާއި އެމީހަކު ބަލަހައްޓަންޖެހޭ މީޙުންނަށްޓަކައި ކޮންމެހެން އަދާކުރަންޖެހޭ ޙައްޤެއްގެ ވާހަކައެވެ. އަދި އެ ޙައްޤު އަދާކުރުމުން އެމީހަކަށް ސުވަރުގެއިން މޭވާ ބިނުމުގެ ނަޞީބު ލިބި އަދި 70000 މަލާއިކަތުންގެ ދުޢާ ލިބުމުގެ ފުރުޞަތުއޮތް ފައިދާ ބޮޑުކަމެއްގެވާހަކައެވެ.\nޢަލީ ބިން އަބޫޠާލިބް ރިވާ ކުރެއްވެވި ހަދީޘްފުޅެއްގެ މާނައިގައިވެއެވެ. "ބަލިވެ އުޅޭ ތިބާގެ މުސްލިމް އަޚާއަށް ފަޖްރް ވަގުތު ޒިޔާރަތްކޮށްފިނަމަ، އިރުއޮއްސިއްޖައުމަށްދާންދެން 70000 މަލާއިކަތް ބޭކަލުން ތިބާއަށް ހެޔޮ ދުޢާ ކޮށް ދެއްވުން މަތީ ދެމިތިއްބަވާނެއެވެ. އަދި ހަވީރު ޒިޔާރަތް ކޮށްފިނަމަ، ހެނދުނު ވަންދެން 70000 މަލާއިކަތް ބޭކަލުން ތިބާއަށް ހެޔޮ ދުޢާ ކޮށްދެއްވުން މަތީ ދެމިތިއްބަވަވާނެއެވެ. އަދި ސުވަރުގެ އިން މޭވާ ބިނުމުގެ ނަޞީބު އެމީހަކަށް ލިބިގެންދާނެއެވެ." (މާނަ: ޝައިޚް ޢަލީ ޒައިދު)\nال علي بن أبي طالب (رضي الله عنه):\nسمعت رسول الله (ﷺ) قائلا: "عندما يزور المسلم مريضًا مسلمًا عند الفجر ، يستمر سبعون ألفًا من الملائكة بالصلاة من أجله حتى الغسق. وإذا زاروه في المساء ، فإن سبعين ألفًا من الملائكة يستمرون في الصلاة من أجله الصباح ، وسيحصد (حصته) ثمار الجنة. "\nI heard the Messenger of Allah (ﷺ) saying, "WhenaMuslim visitsasick Muslim at dawn, seventy thousand angels keep on praying for him till dusk. If he visits him in the evening, seventy thousand angels keep on praying for him till the morning; and he will have (his share of) reaped fruits in Jannah."\nޢަލީ ބިން އަބީ ޠާލިބްގެ އަރިހުން ރިވާވެގެންވާ މިހަދީޘްފުޅު އިމާމް ތިރްމިޒީ ވަނީ ރިވާ ކުރައްވައިފައެވެ. ރިޔާޟުއްޞާލިހީންގައި ވެސް ބަޔާންވެގެންވެއެވެ.\nބަލި މީހުންނަށް ޒިޔާރަތް ކުރުމަކީ ގަދަވެ ތިބި މީހުން އަދާކުރަންޖެހޭ ހައްޤެކެވެ. އިޖުތިމާޢީ ޒިންމާއެކެވެ. މީގެ އިތުރުން 70000 މަލާއިކަތުންގެ ދުޢާ އާއި ސުވަރުގެއިން ބަގީޗާއެއް ލިބޭ ކަމެކެވެ. "ގެޓްވެލް ސޫން" ކިތަންމެ ގިނަ ތަނެއްގައި ލިޔުނު ނަމަވެސް މި އިން އެއްވެސް ފައިދާއެއް ޙާޞިލެއް ނުކުރެވޭނެއެވެ. ޙާޞިލުކުރެވޭނީ ހަމަ ބަލި މީހާއަށް ޒިޔާރަތްކޮށްގެންނެވެ. ޒިޔާރަތް ކުރެވޭނެ ގޮތެއް ނެތް ހާލަތުގައި ބަލިމީހާއަށްޓަކައި ހެޔޮ ދުޢާކުރަންވާނެއެވެ.\n"ގެޓްވެލް ސޫން" ގެ މާނައަށް ބަލައިފިނަމަ އެއީ ބަލީމީހާ އަވަހަށް ގަދަވުމަށް ކުރެވޭ އަމުރެއް ކަމަށްވެސް ބެލިދާނެއެވެ. ބަލިމީހާޢަށް އެ އަމުރު ކުރެވެނީ އަވަހަށް ގަދަވުމަށެވެ. އެއްވެސް މީހަކު ބަލިވެ އޮންނާކަށް ބޭނުމެއް ނުވާނެއެވެ. އެއްވެސް މީހަކު އަމުރު ނުކުރި ނަމަވެސް އަވަހަށް ގަދަވާން ކޮންމެ މީހަކުވެސް ބޭނުންވާނެއެވެ. އެހެންކަމުން އެފަދަ އަމުރުތައް ކުރުމަކީ މުސްލިމުން ކުރަން ހެޔޮވާވަރުގެ ކަމެއް ނޫނެވެ.\nބަލި މީހުންނަށް ޒިޔާރަތް ކުރުމުގެ އާދައަކީ ދިވެހިންގެ ތެރޭގައި ވަރަށް ބޮޑަށް އަށަގެންފައި އޮތް އާދައެވެ. ދުއްވާނެ ސައިކަލާއި ކާރު މާލޭގައި ނެތް ދުވަސްވަރު ފައިމަގުގައި ހިނގާފައި ގޮސް ވެސް ކުރަމުން ދިއަ ކަމެކެވެ. ގާތް މީހަކު ބަލިވެ އުޅޭނަމަ މަދުވެގެން ދުވާލަކު އެއް ފަހަރު ޒިޔާރަތް ކުރުމުގެ ރިވެތި އާދަ ކާބަފައިން ވަނީ ހިފަހައްޓައިފައެވެ.\nއެހެންކަމާއިއެކު ވެސް އަމިއްލަ އެދުން ބޮޑުވުމާއި ޓެކްނޮލޮޖީއަށް އައި ކުރިއެރުމާއި މައުލޫމާތު ފެތުރުމަށް ލިބުނު ކުރިއެރުމުގެ ތެރެއިން ކިތަންމެ ގާތް މީހަކު ބަލިވި ނަމަވެސް އެމީހެއްގެ އަތުން ތިމާއަށް ފައިސާ ނުލިބޭނަމަ ނުވަތަ އެނޫންވެސް ދުންޔަވީ މަންފާއެއް ނުކުރާނަމަ މިއޮތީ "ގެޓްވެލް ސޫން" މެސެޖުކޮށްލައި ނިންމައިލުމަކީ ޢާންމު ކަމަކަށް ވެފައެވެ.


SunOnline: Vaccine dheyn dhekolhu hadhaa meehunnah mihaaru elhen huri fiyavalhuthah balanee\nވެކްސިން ދޭން ދެކޮޅު ހަދާ މީހުންނަށް މިހާރު އެޅެން ހުރި ފިޔަވަޅުތައް ބަލަނީ\nޝަފްނާ ހުސައިން 15 Jan 2020, 13:32\nޕީޖީ ހުސައިން ޝަމީމް -- ފޮޓޯ/ ރައީސް އޮފީސް\nވެކްސިން ޖެހުމާ ދެކޮޅު ހަދާ މީހުންނަށް ގާނޫނީ ގޮތުން މިވަގުތު އެޅެން ހުރި ފިޔަވަޅުތައް ބައްލަވާނެ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް މިއަދު ވިދާޅުވެއްޖެ އެވެ.\nޕީޖީ މިއަދު ކުރެއްވި ޓުވީޓެއްގައި އެހެން ވިދާޅުވީ ވެކްސިން ޖެހުމާ ދެކޮޅު ހަދާ ފަރާތްތަކާ މެދު އެޅޭނެ ގާނޫނީ ފިޔަވަޅުތަކާ ގުޅޭގޮތުން ކުރީގެ ހެލްތު މިނިސްޓަރު ޑރ. އަހުމަދު ޖަމްޝީދު މުހައްމަދު ކުރެއްވި ސުވާލަކަށް ޖަވާބު ދެއްވަމުންނެވެ.\nރާއްޖޭގައި ހިމަބިހި ފެތުރެން ފަށާފައި ވާއިރު، ވެކްސިން ޖެހުމާ ދެކޮޅަށް އާންމުންނަށް މައުލޫމާތުދޭ ވައިބާ ގްރޫޕެއްގެ މައްސަލަ ވެސް ވަނީ ފެންމަތިވެފަ އެވެ. އެ ގްރޫޕު ހިންގާތާ ގިނަ ދުވަސްތަކެއް ވެފައިވާއިރު، ހިމަބިހި ފެތުރޭކަން އިއުލާނު ކުރި ފަހުން، ފުލުހުން ވަނީ އެ ގްރޫޕުގެ މައްސަލަ ބަލަން ފަށައިފަ އެވެ.\nޖަމްޝީދު ޓުވިޓާގައި ސުވާލު އުފައްދަވާފައި ވަނީ ކުޑަކުދިންނަށް ވެކްސިން ދިނުން ލާޒިމުކޮށް ތަސްދީގުކުރައްވާފައިވާ ކުޑަކުދިންގެ ހައްގުތައް ރައްކާތެރިކުރުމުގެ ގާނޫނުގެ ދަށުން އެފަދަ ފަރާތްތަކާ މެދު ފިޔަވަޅު އެޅޭނެ ތޯ އެވެ.\nމިދިޔަ ނޮވެމްބަރު މަހުގެ 20 ވަނަ ދުވަހު ރައީސް އިބްރާހިމް މުހައްމަދު ސޯލިހު ތަސްދީގު ކުރެއްވި ކުޑަކުދިންގެ ހައްގުތައް ރައްކާތެރިކުރުމުގެ ގާނޫނުގައި ބަލިތަކުން ސަލާމަތްވުމަށް ޖަހަންޖެހޭ ވެކްސިން ޖެހުމަކީ މައިންބަފައިންގެ ޒިންމާއެއް ކަމަށާއި، އެ ވެކްސިން ޖެހުމަށް އިއުތިރާޒް ކުރުމަކީ މައިންބަފައިންނަށް ލިބިގެންވާ ހައްގެއް ނޫން ކަމަށް ވަނީ ކަނޑައަޅައިފަ އެވެ.\nއެ ގާނޫނުގައި ދަރިމައިވުމުގެ ކުރިން ކުރަންޖެހޭ ފަރުވާ އާއި، މައިމީހާގެ ބަނޑުގައި ކުއްޖާ ގަރުބަގަތީއްސުރެ އެކުއްޖާ ވިހެއުމާ ހަމައަށް އަދި ކުއްޖާ ވިހެއުމަށްފަހު ބޭނުންވާ ފަރުވާ އާއި ކުއްޖާ އާއި ކުއްޖާގެ މަންމަގެ އާންމު ސިއްހަތާއި ދުޅަހެޔޮކަން ދެމެހެއްޓުމަށް ކުރަންޖެހޭ އެންމެހައި ފަރުވާތަކަކީ ކޮންމެ ކުއްޖަކަށް ލިބިގެންވާ ހައްގެއްގެ ގޮތުގައި ވަނީ ހިމަނައިފަ އެވެ.\nކުޑަކުދިންގެ ހައްގުތަކަށް އުނިކަން ލިބޭގޮތަށް ވާހަކަދެއްކުމާއި، އެކުދިންގެ ހައްގުތަކަށް އުނިކަން ލިބޭފަދަ ކަންކަމަށް ހިތްވަރު ދިނުމަކީ މަނާކަމެއް ކަމަށް ވެސް ބުނެފައިވެ އެވެ.\n"މިފަދައިން އެއްވެސް ފަރާތަކުން އަމަލުކޮށްފިނަމަ، އެކަން ތަހުގީގުކޮށް އެކަމުގެ ކުޑަބޮޑުމިނަށާއި، އެކަން ތަކުރާރުވާ މިންވަރަށް ބަލައި އެކަން އެކަމުގައި ޝާމިލުވާ ފަރާތްތައް ޖޫރިމަނާކުރުން ނުވަތަ އާންމުންނަށް ހިދުމަތެއް ދިނުމުގެ ލައިސެންސް ލިބިފައިވާ ފަރާތެއް ވާނަމަ، ލައިސެންސް ހިފެހެއްޓުން ފަދަ ފިޔަވަޅުތައް މިނިސްޓަރު އަޅަންވާނެއެވެ." ގާނޫނުގައި ބުނެފައިވެއެވެ.\nޖަމްޝީދު ވިދާޅުވީ އެތައް ދުވަހެއްގެ ބުރަ މަސައްކަތުން ރާއްޖެއިން ނައްތާލެވުނު ގައިން ގަޔަށް އަރާ ނުރައްކާތެރި ބަލިތައް އަލުން ފެތުރުމަށް މަގުފަހިވާ ފަދަ ކަންކަން ހުޓުވެން ޖެހޭ ކަމަށެވެ.\nނަމަވެސް ކުޑަކުދިންގެ ހައްގުތައް ރައްކާތެރިކުރުމުގެ ގާނޫނަށް އަމަލުކުރަން ފަށާނީ އަންނަ ފެބުރުއަރީ މަހުގެ 20 ވަނަ ދުވަހުން ފެށިގެންނެވެ. ޖަމްޝީދުގެ ޓުވީޓަށް ޖަވާބު ދެއްވަމުން ޕީޖީ ޝަމީމް ވަނީ އެކަން ފާހަގަ ކުރައްވައިފައެވެ.\nއެ ގާނޫނަށް އަދި އަމަލުކުރަން ނުފެށޭތީ އެ ގާނޫނުގައި ބުނެފައިވާ ފިޔަވަޅުތައް ނޭޅުނު ނަމަވެސް، އެފަދަ ފަރާތްތަކާ މެދު އެހެން ގާނޫނުތަކުގެ ދަށުން އެޅެން ހުރި ފިޔަވަޅުތައް ބައްލަވާނެ ކަމަށް ޕީޖީ ވިދާޅުވިއެވެ.\nވެކްސިން ޖެހުމާ ދެކޮޅަށް މައުލޫމާތު ފަތުރާ ވައިބާ ގްރޫޕެއްގެ އިތުރުން، ޓްވިޓާ އަދި ފޭސްބުކް މެދުވެރިކޮށްވެސް މިދިޔަ އަހަރުން ފެށިގެން މިފަދަ މައުލޫމާތުތަކެއް ބަޔަކު މީހުން އަންނަނީ ފަތުރަމުންނެވެ.\nމި ފަހުން ދީނީ ގޮތުން ހަރުކަށި ފިކުރު ފަތުރާ ފަރާތްތައް ދެނެގަތުމަށް ފުލުހުން ހިންގި އޮޕަރޭޝަންތަކުގެ ތެރެއިންވެސް ދަރިންނަށް ވެކްސިން ދިނުމަށް ދެކޮޅު ހެދި އާއިލާތަކެއްގެ މައްސަލަވެސް ވަނީ ފެންމަތިވެފައެވެ. އެ އޮޕަރޭޝަނުގެ ތެރެއިން ވެކްސިން ދޭން ދެކޮޅު ހެދި ބައެއް އާއިލާތަކަށް ޖެންޑާ މިނިސްޓްރީން ދިން ނަސޭހަތް ގަބޫލުކޮށް، ތިން ކުއްޖަކަށް ވެކްސިން ދިނެވެ.\nއަދި ވެކްސިން ދިނުމަށް ދިން ނަސޭހަތް ގަބޫލުނުކުރި އާއިލާއެއްގެ ކުއްޖަކު އަތުލައި، އެކުއްޖާގެ ބޮޑުދައިތައާ ހަވާލުކޮށްފައިވެސް ވެއެވެ.


Raees Yameen ge shareeathuge aduehumeh maadhamaa baahvanee\nADS BY ADS BY QIBLA HAJJ & UMRAH\nރައީސް ޔާމީންގެ ޝަރީއަތުގެ އަޑުއެހުމެއް މާދަމާ ބާއްވަނީ\n-4months ago0- މުހައްމަދު ޝާން\nކުރީގެ ރައީސް ޔާމީން އަބްދުލް ގައްޔޫމުގެ މައްޗަށް ދައުލަތުން އުފުލާފައިވާ މަނީ ލޯންޑަރިންގެ ކުށުގެ ޝަރީއަތުގެ އަޑުއެހުމެއް މާދަމާ އަށް ކްރިމިނަލް ކޯޓުގައި ތާވަލް ކޮށްފި އެވެ.\nADS BY ADS BY KALIMERA\nކްރިމިނަލް ކޯޓުގައި މާދަމާ މެންދުރު 1:00 އަށް އަޑުއެހުން ތާވަލް ކޮށްފައިވާއިރު އެއީ މައްސަލައިގެ އިބްތިދާހީ އަޑުއެހުމެވެ.\nއިބްތިދާއީ އަޑުއެހުމަކީ، ކުށުގެ ތުހުމަތުކުރެވިފައިވާ މީހާގެ މައްޗަށް ކުރެވިފައިވާ ދަޢުވާ އޭނާއަށް ސާފުވެފައިވޭތޯ ބެލުމުގެ އިތުރަށް އުފުލާފައިވާ ދައުވާއަށް އޭނާ ޖަވާބުދާރީވާނެ ގޮތެއް ބެލުމަށް ބާއްވާ އަޑުއެހުމެކެވެ.\nކުރީގެ ރައީސް ޔާމީންގެ މައްޗަށް މަނީ ލޯންޑަރިންގެ ދައުވާ އުފުލާފައި ވަނީ އެމަނިކުފާނުގެ ވެރިކަމުގައި ހުންނަވަނިކޮށް އެމްޕީއާރްސީގެ 1.4 ބިލިއަން ރުފިޔާގެ ބޮޑު ހިޔާނާތުގެ ފައިސާ އިން، އެމަނިކުފާނުގެ މޯލްޑިވްސް އިސްލާމިކް ބޭންކް (އެމްއައިބީ) ގައި ހުޅުވާފައިވާ އެކައުންޓަކަށް އެއް މިލިއަން ޑޮލަރު ޖަމާ ކުރުމުން އެ ފައިސާ އިން މަންފާ ހޯއްދަވައި ލޯންޑާ ކުރައްވާފައިވާ ކަމަށް ބުނާ މައްސަލައެއްގައެވެ.\nރައީސް ޔާމީންގެ މައްޗަށް ދައުލަތުން ކުރާ މަނީ ލޯންޑްރިންގެ ދައުވާގެ އަޑުއެހުމެއް ފާއިތުވި ފެބްރުއަރީ މަހު ކްރިމިނަލް ކޯޓުގައި ބޭއްވިއެވެ. އެ އަޑުއެހުމުގައި އެމަނިކުފާނު ޝަރީއަތް ނިމެންދެން ބަންދުގައި ބަހައްޓަން އަމުރު ކުރިއެވެ. އެހެން ނަމަވެސް ފަހުން ހައިކޯޓުން އެ އަމުރު ވަނީ ބާތިލްކޮށްފައެވެ.\nޕީޕީއެމް ރައީސް ޔާމީން\n"ދަވާލައިފި" މި ނަމުގައި އިދިކޮޅުން އެއްވުމެއް ބާއްވަނީ! 12days ago\nސަރުކާރަށް ނުވަ މަސް، އެންމެ މަޝްރޫއެއްވެސް ނުފެށޭ: މުއިއްޒު02 days ago\nރައީސް ޔާާމީންގެ ޝަރީއަތް އަންނަ ބުރާސްފަތި ދުވަހު ބާއްވަނީ06 days ago\nހެކިންނަށް އިންޒާރު ދިނުމަކީ އިމްރާން ހިންގި ބޮޑު ޖަރީމާއެއް: އިދިކޮޅު02 weeks ago\nރައީސް ޔާމީންގެ ވަކީލުންގެ ޓީމްގައި އަލީ ޝާހު 12weeks ago\nއެޖެންޑާ19 ގައި އޮތީ ދޮގާއި މަކަރު: ރައީސް ޔާމީން03 weeks ago\nމެޒޯ މުހައްމަދުގެ ގޮތް ނޭގޭ ސިޔާސީ ލަވަ!34 days ago\nޕީއެސް މުސްއަބު ވަޒީފާއަށް ނެރެދޭން އިސްލާމިކް މިނިސްޓްރީގެ 50 މުވައްޒަފަކު ރައީސް އޮފީހުގައި އެދިއްޖެ24 days ago\nމުށު ތެރެއަށް ބާރު ލާން އުޅެނިކޮށް އެމްޑީޕީގެ ޕީޖީ ދެބައި ވެއްޖެ: މެންބަރު މުހައްމަދު24 days ago\nމި ސަރުކާރަށް ބަޖެޓްގެ ދައްޗެއް ދިމާނުވޭ: ނިޔާޒު06 days ago\nއެމްއާރްއެމް ވަރަށް އަވަހަށް ރަޖިސްޓްރީކުރަނީ 12weeks ago\nޑީއާރްޕީގެ ސެކްރެޓަރީ ޖެނެރަލަކަށް ނަހުލާ ހަމަޖައްސައިފި02 weeks ago\nއިމްރާންއާއި ޕޮލިސް ކޮމިޝަނަރު ފެއިލްވެއްޖެ، އިސްތިއުފާދެއްވާ: ޝިޔާމް02 weeks ago


ޔަނާލް – 15 | Vaahaka ޔަނާލް – 15 – Vaahaka\nޔަނާލް - 15\n4k 27 0\tOctober 22, 2020\nޔަނާލް - ޓްރެއިލާ\nޔަނާލް - 1\nޔަނާލް - 2\nޔަނާލް - 3\nޔަނާލް - 4\nޔަނާލް - 5\nޔަނާލް - 6\nޔަނާލް - 7\nޔަނާލް - 8\nޔަނާލް - 9\nޔަނާލް - 11\nޔަނާލް - 12\nޔަނާލް - 13\nޔަނާލް - 14\nޔަނާލް - 16\nޔަނާލް - 17\nޔަނާލް - 10\nޔަނާލް - 18\nޔަނާލް - 19\nޔަނާލް - 20\nޔަނާލް - 21\nޔަނާލް - 22\nޔަނާލް - 23 & 24\nޔަނާލް - 25\nޔަނާލް - 26\nޔަނާލް - 27\nޔަނާލް - 28\nޔަނާލް - 29\nޔަނާލް - 30\nޔަނާލް - 31 & 32\nޔަނާލް - 33\nޔަނާލް - 34\nޔަނާލް - 35\nޔަނާލް - 36\nޔަނާލް - 37\nކާރު ގައި ބުރިޖާއި ހިސާބަށް ދެވުމުން ޔަނާލް ކާރު މަޑުކުރުމަށް ބުނީ ޔޫލީން އަށް ފެންފުޅި އެއް ނުލާ އާދެވުމުން ނެވެ. ކާރުން ފޭބުމަށް ޔަނާލް އެތާކައިރީ ހުރި ފިހާރައަށް ދިޔަ އީ ޔޫލީން އަށް ފެންފުޅި އެއް ގަނުމަށެވެ. ފެންފުޅި ހިފައިގެން އައިސް ކާރު ދޮރު ހުޅުވާލި ޔަނާލް އަށް ފެނުނު މަންޒަރުން އަތުން ފެންފުޅި ދޫ ވެގެން ވެއްޓުނެވެ.\nއެއާރޕޯޓު ބޭރުގައި ތިން އެކުވެރިން މަޑު ކޮށްލައިގެން ތިބީ ޔަނާލް އަންނާނެ އިރެއްގެ އިންތިޒާރު ގައެވެ. "މާން! ރިޝް! ޔަނާ ގެ ނަންބަރު ނިއްވާލާފަ އޮތީ!" ފަލަކް ކަންބޮޑުވެފައި ޔުމާން އާއި ފާރިޝް އަށް ބަލާލަމުން ބުނެލިއެވެ. ފާރިޝް އާއި ޔުމާން ވެސް އަވަސް ވެ ގަތީ ދާނިޔާ ގެ ފޯނަށް ނަމަ ވެސް ގުޅޭ ތޯ އެވެ.\nކާރު ތެރޭގައި ޔޫލީން އަދި ދާނިޔާ އެއްވެސް ނެތެވެ. އަދި ކިއެއް ތޯ އެވެ. ކާރުގެ ޑުރައިވަރު ވެސް ކާރަކު ނެތެވެ. ހާސް ކަންމަތީ ދޮރުލައްޕަން އުޅުނު ޔަނާލް ލޮލުގައި ފަހަތު ސީޓު ގައި އޮތް ކަރުދާސް ކޮޅު އަޅާ ގަތެވެ. ޔަނާލް ކަރުދާސް ކޮޅު ނަގާ ހުޅުވާލި އެވެ. އަދި އޭގައި ލިޔެފައި ހުރި އެއްޗެހި ކިޔަން ފެށިއެވެ. "ޔޫލީން އަދި ދާނިޔާ ބޭނުން ނަމަ ޔޫހާ ގެ ވިޔަފާރި ޔަނާލް އާއި ޔޫލީން ގެ ނަން މައްޗަށް ބަދަލު ކޮށްފައި ހުރި ކަމަށް ބުނާ ލިޔެކިޔުން ތަށް ހިފައިގެން ހުޅުމާލެ ފުލެޓު ނަންބަރު 155 ކަށް އާދޭ! އަދި މި ވާހަކަ އެއްވެސް މީހެއް ނުވަތަ ޕޮލިހަށް އަންގާފި ނަމަ ދެން ފެންނާނީ ޔޫލީން އާއި ދާނިޔާ ގެ ފުރާނަ ނެތް މަސްގަނޑު ކަން ހަނދާން ކުރުން އެދެން!" ގަނޑުކޮޅު ގައި އެންމެ ފަހުން ލިޔެފައި އިން ޖުމުލަ ފެނިފައި ޔަނާލް ގައިން ހީބިހި ނަގައިގެން ދިޔައެވެ. އަދި ބަލާކަށް ނުހުރެ ކާރައް އަރައި ހުޅުމާލެ އާއި ދިމާއަށް ދުއްވައި ލިއެވެ. ކާރު ލައިސެންސް ނެތް ނަމަވެސް އަވަހަށް ދިއުމަށް އެނޫން ގޮތެއް ނެތުމުން ކާރު ގައި ދާން ޖެހުނީއެވެ.\n"އަޅޭ! ޔަނާ ކޮބާ ތަ؟ މިހާރު 8:55 ވެއްޖެ! 10 ޖަހާއިރު ފްލައިޓް ނައްޓާލާނެ! ޔަނާ އަށް ކަމެއް ވީ ބާ؟" ޔަނާލް ގެ ހަބަރެއް ނުވާތީ ފަލަކް ހުރީ ނުހަނު ކަންބޮޑުވެ ހާސްވެފައެވެ. ފަލަކް އެކޭ އެއްގޮތަށް ޔުމާން އާއި ފާރިޝް ވެސް ތިބީ ކަންބޮޑުވެފައެވެ. "ޔަނާލް ނާންނާނެ! އެކަމު ތި މީހުން ހީކުރާ ވަރަށް ވުރެ ބޮޑު ކަމެއް ވީމާ!" ފަހަތުން އައި އާދު ޔުމާން މެންގެ ކައިރީގައި މަޑުކޮށްލަމުން ބުނެ ލިއެވެ. "އަމިއްލަ މީހާ ބަދުނާމު ވެދާނެ ތީ އޭނާ ނާންނާނެ!" ލައިގެން ހުރި ކޯޓު ފަޓުލޫނު ރީތިކޮށް ލަމުން އާދު ޔުމާން ގެ މޫނަށް ބަލާލިއެވެ. "އޭތް! ކީކޭ ކިޔާނަމޭ ހިތާ ތިއުޅެނި!" ޔުމާން އާދު އާ ދިމާއަށް ހަޅޭއް ލަވައިގަތެވެ. "އެހެން! އަދިވެސް މަށަށް ތަ ހަޅޭއް ލަވަން ވީ! ގަބޫލެއް ނުކުރެވޭނެކަން އެނގޭ މާ ކުރިން ވެސް! އެހެންނު ވަނީ! މީހުން ބުނޭ ވިއްޔާ އިބިލީހަށް ނުހެއްލޭ މީހާ ވެސް އަންހެނުން ނަށް ހެއްލޭނޭ!" އާދު ޔުމާން ކޮޑުގައި އަތް ބާއްވާ ލަމުން ހިނިތުން ވެލި އެވެ. ޔުމާން އާދު ގެ އަތް ފޮޅުވާލިއެވެ. "އާދު! ކަލޭ ހީކުރީ ދޯ! އަހަރެމެން ނާލް އޭ ކިޔާ ދައްކާ ކޮންމެ ވާހަކައެއް ގަބޫލު ކުރާނޭ! ތީ ވަރަށް ބޮޑު ކުށްހީ އެއް!" ޔުމާން ޔަނާލް ގެ ދިފާޢުގައި ވާހަކަ ދައްކަމުން ދިޔަ ނަމަވެސް އާދު ގެ ހަމަޖެހިފައިވާ މޫނު ފެނުމުން ހިތަށް ނުތަނަވަސްކަން ވެރިވެއެވެ. "ކުޑަ އިރުކޮޅަކަށް މަޑު ކޮށްލައިގެން ހުރޭ! މީހަކު މިހާރު ވެއްޖެ ހެކި ހޯދަން ގޮސް! އިރުކޮޅަކުން އެބަ ފޮނުވާ!" އާދު ޖީބަށް އަތް ޖަހާލަމުން ފޯނު ނަގައި ނަންބަރަކަށް ޑައިލް ކޮށްލި އެވެ. އަދި ދުރަށް ހިނގައި ގަތެވެ. ފަލަކާއި ފާރިޝް ވެސް ކީ އެއްވެސް އެއްޗެއް ސާފު ނުވުމުން އާދު އައިސް ދައްކާނެ އެއްޗަކާއި މެދުގައި ވިސްނާލެވުނެވެ. ޔުމާން ވެސް ހުރީ ހަމަ އެހާލުގައެވެ.\nފުލެޓު ނަންބަރު 155 ގެ ކުރިމަތީގައި މަޑު ކޮއްލުމައްފަލު ފަހު ކާރުން ފޭބި ޔަނާލް އަށް ސިހުން ގެނުވީ ފަހަތުން އައިސް ފިރިހެނަކު އޭނާގެ ގައިގައި ބައްދާލުމުންނެވެ. ޔަނާލް ތެޅިގަންނަން އުޅުނު ވަގުތު ކުރިމަތިން އެޅުނު ފްލޭޝް ލައިޓުގެ ސަބަބުން ލޯ މަރާލެވުނެވެ. އަލި ކެނޑުނު ހެން ހީވުމުން ކާކު ތޯ ބަލާލި ޔަނާލް ގެ ހަރަކާތް ތަކަަށް ހުއްޓުމެއް އައީ ފަހަތުގައި ހުރި ޒުވާނާ ޔަނާލް ގެ މޫނުމަތީގައި ފޮތި ގަނޑެއް އެޅުމަށް ފަހު ޔަނާލް ގެ އަތުގައި ހުރި ލިޔެކިޔުން ތަށް އަތުލުމުން ނެވެ. އަދި ދަމާފައި އެތާ ކައިރީގައި ހުރި ފަޅު ގެއަކަށް ވެއްދި އެވެ. ބޭރުގައި ހުރި ފޮޓޯ ނެގި ޒުވާނާ ފޯނު ހާވާލުމަށް ފަހު އާދު ގެ ނަންބަރަށް ފޮޓޯ ފޮނުވާ ލިއެވެ. އަދި ފޯނު ޖީބަށް ލަމުން ފަޅު ގޭތެރެއަށް ވަދެގެން ދިޔައެވެ.\nމަޑު ހިނގުމެއް ގައި އައިސް އާދު މަޑު ކޮށްލުމާ އެކު ޔުމާން އަށް ކޮޅަށް ތެދުވެވުނެވެ. "ހެކި ވެސް ލިބިއްޖެ! ދެން! މި އަހަރެން ދޭތެރެ ޖައްސަން ކުރާ ކަމެއް ނޫން! އެކަމަކު މި ވީޑިއޯ ބަލާލާ!" އާދު މިހެން ބުނެ އޭނާގެ ފޯނުން ވީޑިއޯއެއް އަޅުވާލި އެވެ.\n"ބްރޯ! ކޮން ޔަނާލް އެއްގެ ވާހަކަ ތި ކިޔަނީ؟" ވީޑިއޯ އިން ފެންނަ ހުރި ޒުވާން ފުރައިގެ ޕާޓޭ ފިރިހެނެއް ކުރިމަތީގައި ހުރި ގޮނޑީގައި އިށީނދެގެން އިން މީހެއް ކައިރީ އަހާލިއެވެ. އޭނާގެ ކުރިމަތީގައި އިން މީހާ އަކީ ފިރިހެނެއް ނަމަވެސް ކެމެރާ އަށް ފުރަގަސް ދީގެން އިނުމުން މޫނެއް ނުފެނެ އެވެ."ޔަނާލް ޔާސިރުގެ ވާހަކަ މިކިޔަނީ! ސައްޕެ ކައެ އޭނައާ ވާހަކަ ދެއްކީ މެއްނުން! އެއްކަޔަ ރޭ!" ކެމެރާ އަށް ފުރަގަސް ދީގެން އިން ޒުވާނާ ކުރިމަތީގައި އިން ޕާޓޭ ވައްތަރު ޖަހާ މީހާ އަށް ބުނެލި އެވެ. ކިލާ! ކައެ ކީއްކުރަން ތަ އޭނަ އާ މީޓް ނުވެގެން ތިތެޅެނި؟"ސައްޕެ ސިނގެރޭޓު ރޯކޮށް ލަމުން ކުރިމަތީގައި އިން ކިލާއަށް ބުނެލި އެވެ. ސައްޕޭ! އޭނަ ޕްރެގް އޭ މަގޭ ދަރިއަކަށް! އެކަން އެނގުނި ކުރިން ދުވަހަކު އަދި! ޔޫ އެސް ދަތުރު ކެންސަލް ކޮށްލާފަ މާދަމާރޭ މަށާ އެކީ އެހެން ގައުމަކަށް ދާން ބޭނުން ވަނީ! އެކަމަކު އޭނަ އާ އެއްކޮން އެ އުޅޭ ގުރޫޕް ގަނޑު ފުރީމަ ދޯ ވާނީ!" ކިލާ ވެސް ސިގިރޭޓެއް ނަގާ ރޯކޮށްލި އެވެ. "ދެން އޭނަ ކޮއްކޮ އެއް އޮވެ އެއްނުން! ދެން އެގޮލާ ގޭގަ ގެންގުޅޭ ގޮލައެއް ވެސް އުޅޭ ނޭ! ދެން އެދެ މީހުންނަށް ކިހިނެށް ހަދާނީ؟" ސައްޕެ ސިގިރޭޓް ތުނބުގައި ޖަހާލަމުން އަހާލިއެވެ. އެ ކަމާ ހާސް ނުވޭ! ކިޑްނެޕިން ޑްރާމާ ކުޅޭނީ އޭރުން ހުންނާނީ ރަނގަޅަށް!" މިހެން ބުނެފައި ކިލާ ހިނގާ ގަތީ އެ ގުދަނެއް ކަހަލަ ތަނުން ނިކުތުމަށެވެ.\n"މީ ތަ ތި ކިޔާ ޔަނާލް ގެ ފެންވަރު؟ވަރަށް ވެސް ގަދަރު ވެރި ދޯ!" ވީޑިއޯ ނިމުމުން ޖީބަށް ފޯނު ލުމަށް ފަހު އާދު ބުނެލި އެވެ. "ތީ ކިހިނެއް އެނގޭނީ ފޭކް ޑްރާމާ ގަނޑެއް ނޫކަން؟ ތި ފޭކް އަކަށް ނޫނީ ނުވާނެ!" ފަލަކް ތެދުވެ އާދު އާއި ދިމާއަށް ބުނެލި އެވެ. "އޯހް...... މީ ވީޑިއޯގައި ޔަނާލް ނެތީމަ ދޯ ގަބޫލު ނުކުރެވެނި! އެކަމު މި ފޮޓޯއައް ބަލާލާފަ ޔަގީން ކޮށްލަން ފެނޭ!" މިހެން ބުނެ ފޯނާ ކުޅޭ ލުމަށް ފަހު އާދު ދައްކާލި ފޮޓޯ ގަނޑުން ފަލަކް ގެ ދެލޮލަށް ކަރުނަ ޖަމާވިއެވެ. ޔުމާން އާއި ފާރިޝް ވެސް ގަބޫލު ނުކުރެވިފައި އެ ފޮޓޯ ގަނޑައް ބަލަހައްޓައިގެން ހުއްޓުން އަރާފައި ތިބެވުނެވެ.\nމަލް October 22, 2020\nއަޅޭ ނޯ ތިހެން ނަހަދާ ޔަނާލް ސަލާމަތް ކުރޭ.. ޔުމާން މެން ތި ވާހަކަ ގަބޫލު ނުކުރުއަ ވައްޗޭ....... ޕްލީޒް......... ަރަށް ސަޅި ވެފައި ވަރަށް ދެރަ😤😤😤😥😥😥😧😧😧😞😞😞😉☺☺\nއަރޫ October 26, 2020\n🌻🌻🌻🌻 October 22, 2020\nނޯ!ޔަނާލް އަށް ތިހެން ނުހަދާ😭😭\nflame Gurl October 22, 2020\nއަޅޭ! ޔަނާލްއަށް އެެން ނަހަދާ! 😭😭😭 އެނީވޭޒް ވާހަކަ ވ ރީތި. މިއީ ފަސްޓް ދޯ؟\nAishath xivil October 22, 2020\nއަރޫ October 22, 2020\nMohamed Aadhin12 October 22, 2020\nފުރަތަމަ ވާހަކަ ސަބްމިޱް ކުރުމަށް ފަހު އެޕްރޫވް ވާން ކިހާ ވަގުތެއް ނެގި؟\n2 ދުވަސް ނެގި\nShaiii October 23, 2020\nJungkook October 23, 2020\nވާވް...... ގަދަ ހިގޭ އަރޫ ކޮން ގްރޭޑް އެއް ؟......އެންޑް ކޮން ރަށެއް ؟\nJungkook December 7, 2020\nޔޫއާއަ ބީޱީސް ދޭން؟\nEehaau Abdul Latheef October 24, 2020\nއަރޫ October 24, 2020\nާާ@#£ October 24, 2020\nވަރަށް ސަޅި މާޝާ ﷲ\nކޮންދުވަހަކުން 16 ވަނަ ބައި\nShaaii October 24, 2020\nތެންކްސް ޝާހީ އިންޝާ ﷲ ހޯމަ ދުވަހު ސަބްމިޓް ކުރާނަން❤❤❤❤☺\nމމމމމ.....އަސްލު ޝައި އިގޭ އިންނާނީ..🙂\nAhmed Azoor October 24, 2020\nސާ October 25, 2020\nވަރައް ރީތި މި ބާ ވެސް ދެންއަންނަ ޕާޓު ކިޔާ ކަން ލިބޭނީ ކޮން ދުވަހަކުން؟\nހެޕީ ގާރލް October 26, 2020\nމާޝާ ﷲ މިއީ ހާދަ ރީތި ވާހަކަ އެކޭ\nސަބްމިޓް ކޮއްފަ ވީ އަދި އަޕް ނުވަނީ\nތެންކްސް ހުރިހާ ކޮމެންޓާސް އެންޑް ރީޑާސް ކޮމެންޓް ތައް މިހާރު ފެންނަނީ3ނޫނީ4ޑޭސް ފަހުން\nޒަޔާންް October 26, 2020\nވަރައް ސަޅި މިބައިވެސް ހަމަ ހަބޭސް\nއަރޫ October 27, 2020


Cooperative thakah 50 million rufiyaa heydhakoh 77 baavatheh ufahdaifi\nކޯޕަރޭޓިވްތަކަށް 50 މިލިއަން ރުފިޔާ ހޭދަކޮށް، 77 ބާވަތެއް އުފައްދައިފި\nފިޝަރީޒް މިނިސްޓަރު ޝައިނީ މިރޭ ރަސްމިއްޔާތުގައި ވާހަކަ ދައްކަވަނީ.-\nދެ އަހަރު ދުވަހުގެ ތެރޭގައި ރާއްޖޭގެ ހަ ކޯޕަރޭޓިވްއަކަށް 50 މިލިއަން ރުފިޔާ ދޫކޮށް، ވެލިއުއެޑެޑް އުފެއްދުންތަކުގެ ގޮތުގައި 77 ބާވަތެއް ތައްޔާރުކޮށްފައިވާ ކަމަށް ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވެއްޖެ އެވެ.\nދަނޑުވެރިން/ މަސްވެރިންގެ ދުވަސް ފާހަގަ ކުރުމަށް ދަރުބާރުގޭގައި މިއަދު ބޭއްވި ރަސްމިއްޔާތުގައި ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވީ ވޭތުވެދިޔަ ހަ ކޯޕަރޭޓިވް ސޮސައިޓީއަކަށް 50 މިލިއަން ރުފިޔާ ދޫކޮށްފައިވާ ކަމަށާއި، މިދިޔަ އަހަރު ލިބުނު ރިކުއެސްޓަކާ ގުޅިގެން ނައިފަރުގައި އިތުރު ކޯޕަރޭޓިވްއެއް އުފައްދައި އިތުރު 37 ބާވަތެއް ބާޒާރަށް ތައާރަފު ކުރުމަށް ހަމަޖެހިފައިވާ ކަމަށެވެ.\n"އުފެއްދުންތެރިކަން އަޅުގަނޑުމެންނަށް ނެރެވިއްޖެ. ވެލިއުއެޑެޑް ޕްރޮޑަކްޓްތައް އުފެއްދިއްޖެ. ރައީސް ޔާމީންގެ ޕޮލިސީތައް މިހުރީ ވަށާ ޖެހިފައި. އެގޮތުން އިގްތިސާދު ރަނގަޅު ކުރުމަށް އުފެއްދުންތެރިކަން އިތުރު ކުރުމަށް ކުރެވޭ މަސައްކަތަކީ މިނިސްޓްރީން ވަރަށް އިސްކަމެއްދޭ ކަމެއް،" ޝައިނީ ވިދާޅުވި އެވެ.\nމިނިސްޓަރު ވިދާޅުވީ މި މަސައްކަތުގެ ތެރޭގައި ދެ އަހަރު ތެރޭގައި ފަޅޯ ޕްރޮސެސް ކުރާނެ އިކްއިޕްމަންޓް ފޯރުކޮށްދެވިފައިވާ ކަމަށާއި، މީގެ އިތުރުން ރާއްޖޭގައި އެންމެ ގިނައިން އަނބުގަސް ހުރި ފުވައްމުލަކުގައި ޕްރޮސެސް ކުރާނެ ސާމާނު ވެސް ފޯރުކޮށްދެވިފައިވާ ކަމަށެވެ.\n"މި ސިސްޓަމްގެ ތެރެއިން ބޭރު މާކެޓަށް ނެރެވޭ ވަރަށް އަލަ ޗިޕްސް ޕެކެޓު ނެރެވިއްޖެ،" ޝައިނީ ވިދާޅުވި އެވެ.\nމިނިސްޓަރު ވިދާޅުވީ ކެމްޕޭން ދުވަސްވަރު ރަށްރަށަށް ދަތުރުކުރިއިރު އެންމެ ބޮޑަށް ލިބުނު ޝަކުވާއަކީ ދަނޑުވެރިކަމުގެ އުފެއްދުމަށް މާކެޓު ނުލިބުން ކަމަށެވެ.\n"މިހާރު މިނިސްޓްރީން އިއުލާނުކޮށް ކޮންޓްރެކްޓް ހަދާ ފަރާތްތަކަށް މަޖުބޫރު ކުރުވަން އެތަކެތި މާކެޓަށް ނެރެދޭން. މިއީ ކޮންޓްރެކްޓް ހަދާއިރު އެ ބޭފުޅުންނަށް އޮންނަ ކޮންޓްރެކްޓިވް އޮބްލިގޭޝަންއެއް. ކުރިއަށް އޮތް ދުވަސްތަކުގައި ފެންނާނެ މި އުފެއްދުންތައް ގަންނާނެ ކުންފުނިތަކެއް،" ޝައިނީ ވިދާޅުވި އެވެ.\nމަސްވެރިން ޑރ. މުހައްމަދު ޝައިނީ\n"ސީފުޑް ޗެމްޕިއަން" އެވޯޑު ރާއްޖެއަށް\nމަސްވެރިންގެ ދުވަސް ގާފަރުގައި


MVR 13.9 million ge Pavillion veeraanaa vanee! | Mihaaru\nޕެވީލިއަން ހަލާކުވެފައި.-- ފޮޓޯ: މިހާރު\n13.9 މިލިއަން ރުފިޔާ ހަރަދުކޮށްގެން ހެދި ޕެވީލިއަން ވީރާނާވަނީ!\n03 އޯގަސްޓް 2020 - 16:56 71 comments\nކުރީގެ ރައީސް އަބްދުﷲ ޔާމީންގެ ސަރުކާރުގައި 13.9 މިލިއަން ރުފިޔާ ޚަރަދުކޮށްގެން ރަސްފަންނުގައި ހެދި ޕެވީލިއަންގެ ބޭނުމެއް ނުހިފި، ވީރާނާވާން ފަށައިފި އެވެ.\nއެމްޑަބްލިއުއެސްސީގެ އޮފިޝަލަކު ވިދާޅުވީ، 2018 ވަނަ އަހަރު ހުޅުވި ޕެވީލިއަން ހަދަން އެ ކުންފުނީގެ ސީއެސްއާރުގެ ދަށުން 4.3 މިލިއަން ރުފިޔާ ހަރަދުކުރި ކަމަށެވެ. މަސައްކަތުގެ އަގާއެކު ޕެވީލިއަނަށް މުޅި ޖުމްލަ 13.9 މިލިއަން ރުފިޔާ ހަރަދުކުރިކަން، ފެންނަން ހުރި ރެކޯޑުތަކުން ދައްކާ ކަމަށް އޭނާ ވިދާޅުވި އެވެ.\nއެތަން ހަދަން އެމްޑަބްލިއުއެސްސީއާ ހަވާލުކުރީ ކުރީގެ ހައުސިން މިނިސްޓްރީންނެވެ.\nއެހާ ބޮޑު ހަރަދެއް ކޮށްގެން ތިން ބުރިއަށް ހެދި ޕެވީލިއަންގައި ހިންގަމުން އައި ރެސްޓޯރެންޓުތައް ހުސްކުރަން ނޯޓިސްދީ، ޕެވީލިއަން ވެސް ވަނީ ބަންދުކޮށްފަ އެވެ. އެއާއެކު، މުޅި ސަރަހައްދު ގޮނޑަކަށް ބަދަލުވެ، ބޮޑު މަރާމާތެއް ކޮށްގެން ނޫނީ އަލުން ބޭނުން ނުކުރެވޭ ވަރު ވަނީ ވެފަ އެވެ.\nޕެވީލިއަންގެ ސިޑިތަކާއި އެތަނުގެ ވަށައިގެން ޖަހާފައި ހުރި ބައެއް ފެންސްތައް ވެސް ފީވެގެން ވަނީ ވެއްޓިފަ އެވެ.\nRasfannuge Pavilion huskoffi, Than gon'dakah vanee!\nމިދިޔަ އަހަރުގެ ފަހުކޮޅު ޕެވީލިއަންނާ ގުޅޭ ދެ މައްސަލައެއް ސިވިލް ކޯޓަށް ހުށަހެޅި އެވެ. އެއް މައްސަލައަކީ، ޕެވިލިއަން ހުސްކުރަން އެމްޑަބްލިއުއެސްސީން، އެތަން ހިންގަމުން ދިޔަ ސިބްކޯ އަށް ދިން ނޯޓިސް ބާތިލް ކުރުމުގެ އަމުރަކަށާއި އެމްޑަބްލިއުއެސްސީ އަށް ލިބެންޖެހޭ ފައިސާ ހޯދުމަށް ސިވިލް ކޯޓަށް ހުށަހެޅި އަމުރެވެ. އެތަނުން އެއް މައްސަލަ މިހާރު އޮތީ ހައި ކޯޓުގަ އެވެ.\nޕެވީލިއަން ހިންގިއިރު، ސިބްކޯއިން، އެމްޑަބްލިއުއެސްސީއަށް ދައްކަންޖެހޭ ކުއްޔާއި އެޑްވާންސް ފައިސާ ވެސް ނުދައްކަ އެވެ. ކޯޓަށް މައްސަލަ ހުށަހެޅީ އެ ފައިސާތައް ހޯދުމަށެވެ.\nއޮފިޝަލް ވިދާޅުވިގޮތުގައި ޕެވީލިއަންނާ މެދު ގޮތެއް ނުނިމި ލަސްވެގެންދަނީ އެކަމާ ގުޅޭ ދެ މައްސަލައެއް ކޯޓުގައި އޮތުމުންނެވެ. އެހެންވެ އެކަމާ ގުޅޭ އިތުރު ތަފްސީލެއް ވެސް ނުލިބެ އެވެ.\nޕެވީލިއަން ގޮނޑަކަށް ބަދަލުވެފައި.-- ފޮޓޯ: ހުސެއިން ވަހީދު/ މިހާރު\nސިބްކޯ އަކީ، ޔާމީންގެ ސަރުކާރުގެ ވެރިންނާ ގާތް ގުޅުމެއް އޮތް މުހައްމަދު ޝަވީދުގެ ހިއްސާ އޮންނަ ކުންފުންޏެކެވެ. ޕެވިލިއަން ހުސްކުރަން އެންގިއިރު، އެތަނުގައި ހިންގަމުން އައި ޗިކިންނާއި ގްލޯރިއާ ޖިންސަކީ ވެސް ޝަވީދުގެ ހިއްސާ އޮތް ތަންތަން ކަމަށް ވެ އެވެ.\nމާޒިޔާ ކޮންސްޓްރަކްޝަނާ ހަވާލުކޮށްގެން ހެދި ތަނުގެ އެންމެ ތިރީ ބުރީގައި ކުރިން ހަދަން ނިންމާފައި އޮތީ ފަސް ފާހާނަ ހިމެނޭ ގޮތަށް، މޫދަށް އެރޭ މީހުން ފެންވަރާނެ ތަނަކާއި އާއްމުންނަށް އިށީނދެ ތިބެވޭނެ ޖާގައެކެވެ. އަދި އެ ތަނުގައި ލުއި ކާނާ ފަދަ ތަކެތި ވިއްކާ ފިހާރައެއް ވެސް ހަދަން ނިންމި އެވެ. އެކަމަކު ތަން ބަންދުކުރި އިރު، މީހުން އިށީންނާނެ ތަން ފިޔަވައި އިތުރު ކަމެއް ކޮށްފައެއް ނެތެވެ.\nމާފަންނު ކޮޅުގައި 2016 ވަނަ އަހަރު ހުޅުވި ރަސްފަންނު ބީޗަށް ވެސް، ދައުލަތުގެ ބަޖެޓުން 40 މިލިއަނަށް ވުރެ ގިނަ ރުފިޔާ ހަރަދުކުރި އެވެ.\nއިތުރު ލިޔުންތައް ހައުސިން މިނިސްޓްރީ އެމްޑަބްލިއުއެސްސީީ ކުރީގެ މިނިސްޓަރު ޑރ. މުހައްމަދު މުއިއްޒު މުހައްމަދު ޝަވީދު ރަސްފަންނު ބީޗް\nޕެވީލިއަން އަންނަ މަހު ހުޅުވޭނެ: މުއިއްޒު\nޕެވިލިއަންގެ ދެ މައްސަލައެއް ކޯޓުގައި


vnews - Office thakuge Handball mubaarathugai baiveri vumuge furusathu hulhuvaalaifi\nއޮފީސްތަކުގެ ހޭންޑްބޯޅަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި\nހޭންޑް ބޯލް އެސޯސިއޭޝަނުން މީގެ ކުރިން ބޭއްވި އިންޓަ އޮފީސް ހޭންޑްބޯޅަ މުބާރާތެއްގެ ތެރެއިން --\nހޭންޑްބޯލް މޯލްޑިވްސްއިން އިންތިޒާމް ކޮށްގެން ބޭއްވުމަށް ހަމަޖެހިފައިވާ ހަތަރު ވަނަ ސަރުކާރު އޮފީސް ކުންފުނި ތަކުގެ ހޭންޑްބޯޅަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި އެވެ.\nއަންނަ މަހުގެ 15 ވަނަ ދުވަހު ބޭއްވުމަށް ހަމަޖެހިފައިވާ މިމުބާރާތާ ބެހޭ ގޮތުން ހޭންޑްބޯލް މޯލްޑިވިސްއިން މިއަދު ކުރި އިއުލާނެއްގައި ބުނެފައި ވަނީ، މުބާރާތުގައި ބައިވެރިވާ ބޭނުންވާ ސަރުކާރު އޮފީސް އަދި ކުންފުނި ތަކުން މިމުބާރާތުގެ ރަޖިސްޓްރޭޝަން ފޯމް ފުރިމަހަ ކުރުމަށްފަހު މިމަހުގެ 23 ވަނަ ދުވަހުގެ އޮފީސް ބަންދުވުމުގެ ކުރިން ހުށަހަޅަން ޖެހޭނެ ކަމަށެވެ.\nހޭންޑްބޯލް މޯލްޑިވްސްގެ އެކްސްކޯ މެމްބަރު މޫމިނާ އާދަމް (މޫންޓީ) ވިދާޅުވީ މިހަރުގެ މުބާރާތް ވެސް ކުރިއަށް ގެންދިއުމަށް ނިންމާފައި ވަނީ އަންހެން އަދި ފިރިހެން ވަކިން ކަމަށެވެ. އަދި މުބާރާތުގައި ބައިވެރިވާން ބޭނުންވާ އޮފީސްތަކަށް ފޯމް ދޫކުރަން މިހާރު ފަށާފައިވާއިރު، ފޯމް ދޫކުރަމުން ދަނީ ގަލޮޅު ދަނޑުގައި ހުންނަ ހޭންޑްބޯލް މޯލްޑިވްސްގެ އޮފީހުން ކަމަށް ވެސް މޫންޓީ ވިދާޅުވި އެވެ.\nހޭންޑްބޯލް މޯލްޑިވްސްއިން ބުނީ، މުބާރާތުގައި ބައިވެރިވާ ޓީމްތަކުން ޓީމް ލިސްޓު ހުށަހަޅަން ޖެހޭ އެންމެ ފަހު ތާރީހަކީ އަންނަ މަހުގެ ހަ ވަނަ ދުވަހުގެ މެންދުރު 2:00 ގެ ކުރިން ކަމަށެވެ. އަދި މުބާރާތުގެ ގުރުލުން އޮންނާނީ އަންނަ މަހުގެ 10 ވަނަ ދުވަހު ކަމަށް ވެސް ހޭންޑްބޯލް މޯލްޑިވްސްއިން މައުލޫމާތު ދެއެވެ.\nމިދިޔަ އަހަރު ބޭއްވި ތިން ވަނަ ސަރުކާރު އޮފީސް ކުންފުނި ތަކުގެ ހޭންޑްބޯޅަ މުބާރާތުގެ ފިރިހެން ބައިގެ ޗެމްޕިއަންކަން ހޯދީ އެމްޕީއެލް އެވެ. އަދި އަންހެން ބައިގެ ޗެމްޕިއަންކަން ހޯދީ އިމިގްރޭޝަން އެވެ.


BREAKING| Covid-19: Dhivessakah ICU Gai Faruvaa Dheyn Fashaifi - Vaguthu\nކޮވިޑް-19: ދިވެއްސަކަށް އައިސީޔޫގައި ފަރުވާ ދޭން ފަށައިފި\n11 މަސް ކުރިން ( އޭޕްރީލް 21, 2020 )\nދަރުމަވަންތަ ހޮސްޕިޓަލްގެ ޑީއެޗް11 ބޭނުން ކުރަމުންދަނީ ކޮވިޑް ބަލި މީހުންނަށް -\nރާއްޖެއިން ކޮވިޑް-19 ޖެހުނު ދިވެއްސަކަށް އައިސީޔޫގައި ފަރުވާދޭން މިއަދު ފަށައިފިއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ޑރ. މޫސާ ހުސެއިން ވިދާޅުވީ، ދަރުމަވަންތަ ހޮސްޕިޓަލްގެ އައިސީޔޫގައި 80 އަހަރުގެ ފިރިހެނަކަށް ފަރުވާ ދެމުން ދާ ކަމަށެވެ. އަދި އޭނާއަކީ ސްޓްރޯކެއް ޖެހިގެން ފަރުވާ ދިން މީހެއް ކަަމަށް މޫސަ ވިދާޅުވިއެވެ.\nއަދި އެ މީހާއަކީ އެހެން ބަލިތައް ތަހަންމަލް ކުރަމުންދާ މީހެއްކަން ފާހަގަކުރައްވަމުން ޑރ. މޫސާ ވިދާޅުވީ، މި މީހާ ބެލެވެނީ ވަރަށް ހާލު ދެރަ މީހެއްގެ ގޮތުގައި ކަމަށެވެ.\n"ބަލި މީހާއަކީ ދެ އަހަރު ވަންދެން ބެޑަރިޑަން އެހެން ނޫނިއްޔާ އެނދުމަތިގައި ސްޓްރޯކެއްގެ ސަބަބުން އެނދުމަތިވެފައިވާ މީހެއް، އަދި އޭގެ އިތުރަށް އެހެން ބަލިތައްވެސް އެ މިހާގެ އެބަހުރި. މީގެތެރޭގައި ހަކުރު ބަލި، ލޭ މައްޗަށް ދިއުން، ކޮލެސްޓްރޯލް މަތިވުން". އޭނާ ވިދާޅުވިއެވެ.\nމީގެ އިތުރުން، ޑރ މޫސަ ވިދާޅުވީ، އެ މީހާއަކީ ކާއެއްޗެހި ނޭވާ ހޮޅިއަށް ގޮސްގެން ނިއުމޯނިއާ ޖެހިގެން އެތައް ފަހަރަކު ހޮސްޕިޓަލްގައި މީގެ ކުރިން އެޑްމިޓް ވެފައި ހުރި މީހެއް ކަމަށެވެ.\n"80 އަހަރުގެ މީހަކަށް ވެފައި މިހާ ގިނަ ބަލިތައް ތަހައްމަލު ކުރާ މީހަކަށް ވާތީވެ މިކަހަލަ ބައްޔެއްްގައި ވަރަށް ބޮޑަށް ހާލު ދަށް ވެދާނެ މީހަކަށޭ މި ބެލެނީ". ޑރ.މޫސާ ވިދާޅުވިއެވެ.\nޑރ. މޫސަ ވިދާޅުވީ، އެ މީހާ އެޑްމިޓް ކުރިއިރު، އެ މީހާގެ އޮކްސިޖަން ހުރި 94 ޕަސެންޓްގައި ކަމަށެވެ. ނޯމަލް މީހެއްގެ އޮކްސިޖަން ލެވެލް ހުންނަން ޖެހޭނީ 98 ގައެވެ.\n"94 އަކީވެސް އަޅުގަނޑުމެން ބުނާނީ ވާނިންގ ސައިން އެކޭ، ވަރަށް ހާލަތު ގޯސްވެގެން ހިނގައިދާނެއޭ މީނަގެ". ޑރ. މޫސަ ވިދާޅުވިއެވެ.\nމިހާ އުމުރުން ދުވަސްވީ މީހަކު މި ބައްޔަށް ފައްސިވުުމުން ދޭހަވަނީ އަޅުގަނޑުމެންްގެ މާހައުލު ތެރޭގައި ފުދޭވަރަކަށް މި ބަލި ފެތުރިފައިވާ ކަން ކަމަށް ޑރ. މޫސަ ވިދާޅުވިއެެވެ.\nއަދި އުމުރުން ދުވަސްވީ މީހުންގެ ތެރޭގައިވެސް ހުން އައިސް، ކެއްސާފައި މެއަށް ތަދުވާ ފަދަ ކަމެއް ވެއްޖެނަމަ އެއީ އިންޒާރުގެ އަލާމާތެއް ކަމަށް ޑރ. މޫސަ ފާހަގަކުރެއްވިއެވެ.\nއޭޕްރީލް 21, 2020 16:18\nDhera gotheh minvaru nukura vaasiye\nއޭޕްރީލް 21, 2020 16:44\nﷲ މިބަލި އެއީ އެ އަހާއަށް ދިންނެވުމެއް ކަމުގައި މިންވަރު ކުރައްވާށި.އާމީން ...ﷲ ގެ ހުސްތާހިރު ވަންތަކަމާއެވެ....\nއޭޕްރީލް 21, 2020 16:46\nދެރަގޮތެއް މިންވަރު ނުކުރައްވާށީ.\nއޭޕްރީލް 21, 2020 16:51\nޢަވަސް ސިފާ އަކަށް އެދެން... އާއިލާއަށް ކެށްތެރިކަން ލައްވާށި އާމީން..\nއޭޕްރީލް 21, 2020 18:32\nރަގަޅު ވާނެ އިންޝާﷲ... ޢަވަސް ޝިފާއެއް ދެއްވަވާން ދޭވެ. ާާާާާާާާާާާާާާާާާާާާާާާާާާާާާާާާާާާާާާާާާާާާާާާއާމީން\nއޭޕްރީލް 21, 2020 19:05\nރ.ޔާމީނު ހުންނެވިނަމަ މިހެންވީބާވައެވެ ؟\nއޭޕްރީލް 21, 2020 21:41\nކިހާ ދެރަ ކަ މެއްތަ! ކަލޭ ޔާ މީނާ އިންނަން ވީނު...ކޮން މެ ކަ މަކަށް ޔާ މީނު ތި ވައްދަނީ\nއޭޕްރީލް 21, 2020 22:44\nއަޅެ އެއީ ކޮވިޑު ވެކްސިނަކީތަ؟\nއޭޕްރީލް 21, 2020 21:48\nޢަވަސް ޝިފާ އަކަށް އެދެން... އާއިލާއަށް ކެށްތެރިކަން ލައްވާށި އާމީން..\nޢަވަސް ޝިފާ އަކަށް އެދެން... އާއިލާއަށް ކެތްތެރިކަން ލައްވާށި އާމީން..\nއޭޕްރީލް 22, 2020 01:44\nރ. ޔާ މީން ގެ ދުރުވިސްނުންފުޅުގެ ސަބަބުން ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އެ ބޭބެޔާހަ މަޔަށް މި ބަލި ނައީސް ﷲ ގެ ި އިރާދަފުޅާއެކު. ﷲގެ ރަހު މަތުން ަ އަވަސް ޝިފާއެއް ދެއްވަވާންފާންދޭވެ އާ މީން


Raeesaku hovan Lanka gai vote laan fashaifi\nރައީސަކު ހޮވަން ލަންކާގައި ވޯޓުލާން ފަށައިފި\nޔުނައިޓެޑް ޕީޕަލްސް ފްރީޑަމް އެލަޔަންސްގެ ފަރާތުން މިހާރުގެ ވެސް ރައީސް މަހިންދަ ރާޖަޕަކްސަ ވާދަކުރައްވާއިރު އަނެއްކޮޅުން ވާދަކުރައްވަނީ ނިއު ޑިމޮކްރަޓިކް ފްރަންޓުގެ ނަމުގައި އިއްތިހާދު ވެފައިވާ އިދިކޮޅު ޕާޓީތަކުގެ ކެންޑިޑޭޓް މައިތްރީޕަލާ ސިރިސޭނާ އެވެ.\nލަންކާގައި 2005 ވަނަ އަހަރުން ފެށިގެން ވެރިކަން ކުރައްވަމުން ގެންދަވާ ރާޖަޕަކްސަގެ ދައުރު ހަމަވުމުގެ ދެ އަހަރު ކުރިން މި އިންތިހާބު ބާއްވަން ނިންމެވި އިރު އޭނާ އަށް ފަސޭހަކަމާ އެކު އިންތިހާބު ކާމިޔާބު ކުރެވޭނެ ކަމަށް ގިނަ ބަޔަކު ހީކުރި އެވެ. ނަމަވެސް ރާޖަޕަކްސަގެ އަރިސް ބައެއް ބޭފުޅުންނާއި ޕާޓީގެ މަޖިލިސް މެންބަރުން އިދިކޮޅު ފަރާތްތަކާ ގުޅުމާ އެކު މިއީ އާދަޔާ ހިލާފް ވާދަވެރި އިންތިހާބަކަށް ދާނެ ކަމަށް ވަނީ ބެލެވިފަ އެވެ. ރާޖަޕަކްސަގެ ގިނަ އަދަދެއްގެ ސަޕޯޓަރުން ވެސް ވަނީ ސިރިސޭނާ އަށް ތާއީދުކުރަން ނިންމައިފަ އެވެ.\nސްރީ ލަންކާގެ ދާހިލީ ހަނގުރާމަ 2009 ވަނަ އަހަރު ނިމުމަކަށް ގެނައުމުން ރާޖަޕަކްސަ އަށް ވަރަށް ބޮޑަށް ތާއީދު އިތުރުވެގެން ދިޔަ އެވެ. ނަަމަވެސް ކޮރަޕްޝަންގެ ތުހުމަތުތައް އިތުރުވުމާއި ބާރުތައް މުށުތެރެއަށް ލެއްވުން ވެގެން ދިޔައީ ތާއީދު ކުޑަވެގެން ދިޔަ މައިގަނޑު ސަބަބަށެވެ. ގައުމުގެ މުހިންމު ހުރިހާ މަގާމެއްގައި ރައީސްގެ އާއިލީ ބޭފުޅުން ތިއްބެވި އިރު ގައުމު މިހާރު ހިނގަނީ ރައީސްގެ އަމިއްލަ ތަނެއްގެ ގޮތުގައި ކަމަށް ދެކޭ މީހުން ގިނަ އެވެ.\nކުރީގެ ހެލްތު މިނިސްޓަރު ސިރިސޭނާ އަކީ ކޮރަޕްޝަންގެ ތުހުމަތު ނެތް ބޭފުޅަކަށް ވުމުން ރާޖަޕަކްސަގެ މައްޗަށް ކުރި ހޯދަން ފަސޭހަވާނެ ކަމަށް ދިރާސާކުރާ ފަރާތްތަކުން ބުނެ އެވެ. ރާޖަޕަކްސަ އަށް އެންމެ ގިނައިން ލިބޭނީ ސިންހަޅައިންގެ ވޯޓް ކަމަށް ވިޔަސް ސިރިސޭނާ އަށް ވެސް ސިންހަޅައިންގެ ތެރެއިން ވަރަށް ގިނަ ބަޔަކު ތާއީދުުކުރާ ކަމަށް ހިޔާލު ހޯދުންތަކުން ދައްކަ އެވެ. އަޣުލަބިއްޔަތު އޮތް ސިންހަަޅައިން ފިޔަަވައި ލަންކާގައި އުޅޭ އެހެން ނަސްލުތަކުގެ މީހުން ވެސް ގިނައިން ވޯޓު ދޭނީ ސިރިސޭނާ އަށް ކަމަށް ބެލެވެ އެވެ. ބައި މަދު ނަސްލުތަކުގެ މީހުން ގައުމުގެ ޖުމުލަ އާބާދީގެ 30 ޕަސެންޓް ހިއްސާކުރެ އެވެ. ނަމަވެސް ސިންހަޅައިންގެ ބޮޑު އާބާދީއެއް ރާޖަޕަކްސަ އަށް އަދިވެސް ވަރަށް ބޮޑަށް ތާއީދުކުރެ އެވެ.\nރާޖަޕަކްސަ ވިދާޅުވެފައި ވަނީ ކޮންމެ ގޮތަކަށް ނަތީޖާ ނިކުތް ނަމަވެސް ގަބޫލުކުރައްވާނެ ކަމަށާއި އިންތިހާބު ކާމިޔާބުކުރާ މީހަކަށް ސުލްހަވެރިކަމާ އެކު ވެރިކަމުގެ ބާރުތައް ހަވާލުކުރައްވާނެ ކަމަށެވެ. އަދި ވިދާޅުވެފައި ކާމިޔާބު ވާނެ ކަމުގެ 100 ޕަސެންޓް ޔަގީންކަން އެބަ އޮތް ކަމަށެވެ.\nއިންތިހާބުގެ ކެމްޕޭނު ތެރޭގައި ހަމަނުޖެހުންތައް ހިނގާފައި ވާއިރު ސަރުކާރާ ދެކޮޅު ކޭމްޕުގެ މީހަކު ބަޑީގެ ހަމަލާއެއްގައި މަރު ވެސް ވެފައިވެ އެވެ. އަދި ވޯޓުލާ މީހުންނަށް ހުރަސް އަޅައި ބިރު ދެއްކުމުގެ އަމަލުތައް ހިންގާ ކަމަށް އެކި ފަރާތްތަކުން ދަނީ ތުހުމަތު ކުރަަމުންނެވެ.


Majilis inthihaabugai baathil vote 4,800 ah vure gina | Mihaaru\nމަޖިލިސް އިންތިޚާބުގައި ބާތިލް ވޯޓު 4،800 އަށް ވުރެ ގިނަ\nމާވަށު ދާއިރާގެ ފޮއްޓަކަށް މީހަކު ލި ވޯޓު ކަރުދާހެއް ދައްކާލަނީ. --- ފޮޓޯ: ހުސެއިން ވަހީދު/ މިހާރު\nއާންމު އިންތިޚާބަށް އިލެކްޝަންސް ކޮމިޝަނުން ތައްޔާރުކުރި ވެބްސައިޓުން އާންމުކުރި މައުލޫމާތުން އެނގޭ ގޮތުގައި ބާތިލް ވޯޓުގެ ގޮތުގައި މިފަހަރު 4،852 ވޯޓު ހިމެނެ އެވެ. މިދިޔަ ސެޕްޓެމްބަރު 23 ގައި ބޭއްވި ރިޔާސީ އިންތިޚާބުގައި ބާތިލް ވޯޓުގެ އަދަދަކީ 3,132 އެވެ.\nމަޖިލިސް އިންތިޚާބުގައި ބާތިލް ވޯޓު އެންމެ ގިނަވީ، 170 ވޯޓާ އެކު، ވެލިދޫ ދާއިރާގަ އެވެ.\nއެކަމަކު ވީޓީވީގެ "ފަސް މަންޒަރު" ޕްރޮގްރާމްގައި އީސީގެ ރައީސް އަހުމަދު ޝަރީފް ރޭ ވިދާޅުވީ ވޯޓު ބާތިލްވި އަދަދު ހީކުރި ވަރަށް ވުރެ މަދު ކަމަށެވެ. އެގޮތަށް އެކަން ދިމާވީ ހޭލުންތެރިކުރުވަން ގިނަ މަސައްކަތްތަކެއް އިލެކްޝަންސް ކޮމިޝަނަށް ކުރީމާ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން ހީކޮށްގެން ހުރި ވަރަކަށް ބާތިލް ވޯޓެއް ނާދެ،" ޝަރީފް ވިދާޅުވި އެވެ.\nއިންތިޚާބުގައި ވޯޓު ލުމުގެ ހައްގު ލިބިފައިވާ މީހުންގެ 80 ޕަސެންޓް މީހުން ވޯޓު ލާފައިވާ ކަމަށް އިލެކްޝަންސް ކޮމިޝަންގެ ތަފާސްހިތާބުތަކުން ދައްކަ އެވެ. މި އިންތިޚާބުގައި 105،077 އަންހެނުންނާއި 107،002 ފިރިހެނުން ވޯޓު ލި އެވެ. އެއީ ޖުމްލަ 212،079 މީހުންނެވެ.\nއިންތިޚާބުގައި 87 ދާއިރާ އަށް 264،442 މީހުންނަށް ވޯޓުލުމުގެ ހައްގު ލިބުނެވެ.\nއާއްމު އިންތިޚާބުގައި އާދަޔާ ހިލާފު ނަތީޖާއަކުން ކުރީގައި އުޅެނީ އެމްޑީޕީ އެވެ. މިހާތަނަށް ލިބިފައިވާ ނަތީޖާތަކުން ދައްކާ ގޮތުން އެ ޕާޓީން ވަނީ 65 ގޮނޑި ކާމިޔާބުކޮށްފަ އެވެ. މިއީ ތާރީޚުގައި ވެސް ފާހަގަކޮށްލެވޭ ވަރުގެ ތަފާތު ނަތީޖާއެކެވެ.\nއިލެކްޝަންސް ކޮމިޝަން އީސީގެ ރައީސް އަހުމަދު ޝަރީފް ރައްޔިތުންގެ މަޖިލީހުގެ އިންތިޚާބު 2019\n20 ކޮމެންޓް, 21 ރިއެކްޝަންސް\nމިކަހަލަ ކަންކަމަކީ ކުޑަކޮށްވެސް ބަލައިގަނެވޭނެ ކަންކަމެއްނޫނެވެ. އޮފިޝަލުން ތަމްރީން ކުރަނީ އިލެކްޝަންސް ކޮމިޝަނުންނެވެ. ފަހަރުގައި މަދުފޮއްޓެއް ތަފާތުވިޔަސް ވަރަށް ބައިވަރު ފޮށީގައި ބާޠިލުވޯޓު ގިނަވުމަކީ ކެނޑިޑޭޓުންނަށް ވެވޭ ބޭއިންސާފެކެވެ. ފޮށިދޮށުގަ ތިބޭ އޮފިޝަލުން ގުނާވޯޓް ގޯސްވެފައި ސީދާ އިލެކްޝަންސް ކޮމިޝަނުގެ ބޭފުޅުން އައިސް ހަމައެވޯޓް ގުނީމާ އެ ރަނގަޅުވީމާ ދެން އިންސާފަކީ ކޮބައިބާވައެވެ.\nނިމިދިޔަ ރިޔާސީ އިންތިހާބުގައި އޭރުގެ ސަރުކާރުން ވޯޓުކަރުދާހުގައި ކުރަހާފައި ވާނަމަ އެވޯޓުކަރުދާސްކޮޅު ބާތިލުވާނެކަމަށް އިންހާބާއި ބެހޭ ގާނޫނަށް އިސްލާހު ހުށަހެޅުމުން އިދިކޮޅު ޕާޓީތަކުން މައްސަލަ ޖައްސާ އެކަންހުއްޓުވީ އެއީ އިލެކްޝަން ކޮމިޝަނާއި ގުޅިގެން ޕީޕީއެމްއިން އިދިކޮޅު ކެނޑީޑޭޓްގެ ވޯޓަށް މަކަރުހަދައި ވޯޓު ބާތިލުކުރުމަށް ކުރައްވާ ކަމެއްކަމަށް ބުނެފައެވެ.\nވޯޓު ބާތިލު ކުރިމައްސަލް ދިރާސާކުރުމަށްފަހު އީސީގެ ކޮމެޓީން ދެއްވި ރިޕޯޓާމެދު ގޮތެއް ނިންމަން އީސީގެ5މެމްބަރުންގެ މެދުގައި މަޝްވަރާ ކުރުމަށްފަހު ނެގި ވޯޓުގައި ގިނަވޯޓުލިބުނީ މި މައްސަލަތައް ނުބެލުމަށެވެ.\nއެހެނިހެން ދާއިރާތަކުގެ މީހުން ވޯޓުލާ ފޮށިތަކަށް ވޯޓުލާފައިވާ ބައެއްމީހުން އީސީއަށް ޝަކުވާ ހުށަހަޅާފައިވަނީ އޭނާ ވޯޓުލާފައިވަނީ މިވެނި ކެނޑިޑޭޓަކަށް ކަމަށާއި އެ ފޮއްޓަށް އޭނާނޫން އެދާއިރާގެ މީހަކު ރަޖިސްޓްރީ ކޮށްފައި ނޫވާނެކަމަށެވެ. ނަމަވެސް އެ ފޮށީގެ ނަތީޖާ އިއުލާންކުރި އިރު އޭނާލީވޯޓު، ވޯޓުލީ ކެނޑިޑޭޓްނޫން އެހެން ކެނޑިޑޭޓަކަށް ލިބިފައިވާކަމަށް އިއުލާން ކޮށްފައިވާކަމަށެވެ.\nވޯޓު ކަރުދާސްކޮޅު ބާތިލުކަރަން ނިންމީ ވޯޓުކަރުދާސްކޮޅު ގައި ފާހަނގަޖެހިއިރު ރަނގަޅު ފާހަނގައިގެ ފައިކަށި ފާހަނގަ ޖަހާގޮޅީގެ ކުޑަތަންކޮޅެއް ބޭރުވެފައި ހުރިކަމުގައި ވިއަސް އެއީ އެމްޑީޕީގެ ކެނޑިޑޭޓެއް ނޫންނަމަ އެކަރުދާސްކޮޅު ބާތިލުކަމަށެވެ. އެއްފޮށީގެ ވޯޓުގައި ހަމައެގޮތައް ހުރި އެމްޑީޕީގެ ވޯޓުކަރުދާސްކޮޅު ރަނގަޅުކަމަށް އޮފިޝަލުން ނިންމާފައި ހުރިކަން މި މައްސަލަ ދިރާސަކުރި ކޮމެޓީއަށް ފާހަނގަ ކުރެވިފައިވާ ކަމަށް އެފަރާތުން މައުލޫމާތު ދެއްވިއެވެ\nއެހެނިހެން ދާއިރާތަކުގެ މީހުން ވޯޓުލުމަށް ބެހެއްޓި ވޯޓުފޮށިތަކުގެ ތެރެއިން %95 ވޯޓު ފޮށިތަކުގައި ކެންޑިޑޭޓުންގެ މަންދޫބުން ނެތްއިރު، ވޯޓުބާތިލުކުރަން އީސީގެ އޮފިޝަލުން ވޯޓު ކަރުދާހުގައި ކުރެހި މައްސަލަ ޖައްސާނެ ބަޔަކު ނެތްކަން ވެސް އީސީއިން މި މައްސަލަ ދިރާސާކުރި ކޮމެޓީއަށް ފާހަނގަ ކުރެވިފައިވާކަމަށެވެ.\nކ.ދިއްފުށީގައި 72 ދާއިރާގެ މީހުން ވޯޓުލުމަށް ބެހެއްޓި ވޯޓު ފޮށީގެ އިތުރުން އެހެން ބައެއް ދާއިރާގެ ވޯޓުފޮށި ތަކުގައި ތިއްބެވި މޮނީޓަރުންނަށް އޮފިޝަލުން ވޯޓު ބާތިލު ކުރިކަން އެނގިގެން ޗެކުކުރަން އެންގުމުން އަލުން ޗެކުކުރަމުން ގެންދިޔައިރު، ބައެއް އޮފިޝަލުން އެމީހުންގެ އަތުގައި އޮތްގަލަމުން ވޯޓު ކަރުދާސްކޮޅު ތަކުގައި ކުރަހަމުން ގެންދިޔަ ކަމުގެ ޝަކުވާ މޮނީޓަރުން އީސީއަށް ހުށަހަޅާފައިވާ މައްސަލަވެސް ބަލަންޖެހޭނެ.\nއެހެނިހެން ދާއިރާތަކުގެ މީހުން ވޯޓުލުމަށް ބައެއް ރަށްތަކުގަ އާއި އަދި އެއޢޕޯޓް، ސިނާއީ ސަރަހައްދު، ޖަލު، ރީޒޯޓްތަކާއި ރާއްޖޭއިން ބޭރުގައި ބެހެއްޓި ވޯޓު ފޮށިތަކަށް ލާފައިވާ ވޯޓުތައް، އެ ވޯޓު ފޮށިތަކުގެ އޮފިޝަލުން ވަރަށް ބޮޑަށް މަކަރުހަދައި އެމްޑީޕީ ނޫން ކެނޑިޑޭޓުންގެ ވޯޓު ބާތިލުކޮށްފައި ވާކަމަށް އީސީއިން މިމައްސަލަ ދިރާސާކުރި ކޮމެޓީއަށް ފާހަންގަ ކުރެވުނު ކަންކަން އީސީން ފުރިހަމައަށް ތަހުގީގު ކުރަންޖެހޭނެ.\n19 ވަނަ މަޖިލިސް އިންތިޚާބުގައި 22 ގޮނޑި އެމްޑީޕީއަށް ކާމިޔާކޮށްދީފައި ވަނީ އިލެކްޝަން ކޮމިޝަނުންކަމަށް އީސީން ކަމަށް ދެކެވޭ ވާހަކަ ތަހުގީގު ކުރަންޖެހޭ. އަދި ދާއިމީ ނަތީޖާ އިއުލާން ކުރުމުގެ ކުރިން ކެނޑިޑޭޓުން އަލުން އެދާއިރާތަކުގެ ވޯޓު ގުނުމަށް އެދެންޖެހޭނެ.\nއެހެންނުންވާނީ ގަލަން އިންނަނީ ދެލި ހިކިފަ. ފާހަގަ ޖަހާލާތަނުން ދެލި ހިނގަންފަށަނީ ފާހަގައިގެން ވަކިހިސާބަކަށް ދިއުމުން. ދެން ފާހަގަ ފަވާލަށް އުޅުނީމާ ސީދާ ރޮނގުން ކަޓައިގެންގޮސް ދެވަނަ ރޮގެއް އަރައިފިއްޔާ އެއޮތީ ވޯޓް ބާތިލްވެފަ.


ލޯތްބެއްނެތް ގުޅުން (10 ވަނަ ބައި) – Esfiya\nލޯބި November 18, 2017\nލޯތްބެއްނެތް ގުޅުން (10 ވަނަ ބައި)\nދުވަސްތައް ވޭތުވަމުން ދިޔަ ވަރަކަށް މައިޝާއާއި މުސްތަފާގެ ގުޅުން ބަދަހިވަމުން ދިޔައެވެ. ސިއްރުން ކުރާ އެ ބައްދަލުވުން އެނގޭ ހަމަ އެއްވެސް މީހެއްނުހުރެއެވެ. ކައިވެނި ކުރުމަށްފަހުވެސް މުސްތަފާ މައިޝާގާތަށް އައުން ހުއްޓާނުލެވޭތީ މައިޝާ އޭނާއާއި ކައިވެނި ކުރުމަށް ކޮންމެ ދުވަހަކުހެން ބުނެއެވެ. އެކަމާ ވާހަކަ ދައްކާކޮންމެފަހަރަކު މުސްތަފާ ވާހަކަ އޮޅުވައިލާ ކޮންމެވެސް އެހެން ވާހަކައެއްދައްކައެވެ. މުސްތަފާއަށް މައިޝާއަކީ އޭނާ ގެންގުޅޭ ބުދެއްހެންވެސް މައިޝާއަށް ހީވަންފެށިއެވެ. ބޭނުންވުމުން އައިސް ބޭނުން ހިފުމަށްފަހު ދުރުކޮށްލާ އަނގައިން ނުބުނެ ހަބަރެއް ނުވެހުރެފައި އަނެއްކާވެސް ބޭނުންވުމުން ހަބަރު ވާތީއެވެ. މައިޝާއަށް ފެންކައްކާ ބޮލީގެ އިތްޒަތްދީފައި އޮންނައިރުވެސް މުސްތަފާދެކެ މައިޝާއަށް ކުޑަ މިންވަރަކުންވެސް ރުޅިއެއްނާދެވެއެވެ.\n“އޭއި.. ވޯޓް ފޮށިކައިރީ ތިބެން ޓީމްތަކެއް ނަގަނީޔޯ.. ރަނގަޅުއެއްޗެއް ވެސް ދެޔޯ ބައިވެރިވާ ކުދިންނަށް. ހިނގާ އަހަރުމެންވެސް ބައިވެރިވާން؟ ވަޓްސޭ؟” ނާއިލާ އާއި ތާނިޔާ މެން އަތުގައި އޮތް ގަނޑެއް ކިޔާލުމަށްފަހު ނާއިލާ ސުވާލު ކުރީ އެންމެނާއެވެ. ގަނޑުގައި އޮތީ ބަރުލަމާނީ ވެރިކަމެއް ގައުމުގައި ބާއްވާނީ ތޯ ނުބާއްވާނީތޯ ބެލުމަށް ވޯޓްލުމަށްޓަކައި ވޯޓުފޮށިތައް ކައިރީ ތިބުމަށް ކުދިންހޯދާ ވާހަކައެވެ.\n” ތީ ދެން މާރަނގަޅު ކަމެއްތަ! ބައިވެރިވެވިދާނެ.. އެކަމް އަހަރުމެން ހިއެއްނުވޭ އެއްޓީމެއްގަ ބައި ތިއްބާނެހެނެއް.. އެކަމުގަ ކިތައް ޓީމު ނަގާނެ.. އެކި ތަންތާ ފޮށިތައް ބަހައްޓާނެ.. ކޮންމެ ޓީމެއްގަ ތަންކޮޅެއް ހަރުދަނާ ހެޑެއްވެސް ހުންނާނެ.. އެހާ ފަސޭހައެއްވެސް ނުވާނެ ދެން..” ޝިފްނާ ވާހަދެއްކީ އެހާ ބައިވެރިވާ ހިތަކުންނޫނެވެ.\n“ދެން އޯކޭ އެއްނު، ބްރޭކް ދުވަސްކޮޅެއްގަ އެކަންތައް އެ ބާއްވަނީ.. ދެން އެހާ ބައިވަރު ދުވަހަކަށްވެސް ނޫނެއްނު.. ހިނގާބަ ދެން ޝިފޫ.. ގޭގަ ކަމެއްނުކޮށް އޮތުމަށްވުރެ ރަނގަޅެއްނު. ޔޫ ގެ ވެޑިންވެސް އަވަހަށް ބާއްވަން އުޅޭނަމަތާ!” މައިޝާ މަސައްކަތްކުރަމުންދިޔައީ ޝިފްނާ އެކަމުގައި ބައިވެރިކުރެވޭތޯއެވެ.\nކޮލެޖުން ނިކުންނަމުން ވާހަކަ ދައްކަމުންދިޔަ އެކުވެރިން އެންމެ ފަހުން ނިންމީ އެ ކަމުގައި ބައިވެރިވާށެއެވެ. އެދުވަސްކޮޅު މާލެ ތެރޭ މުޒާހަރާ ކުރުން އާންމުވެފައި ވެއެވެ. ބަރުލަމާނީ ވެރިކަމެއްތޯ ނޫނީ ރިޔާސީ ވެރިކަމެއް ތޯ އޮތުން ރަނގަޅީ ބެލުމަށް ވޯޓެއް ލާން ހަމަޖައްސާފައި އޮތުމުން އެކަމަށް ވޯޓު ފޮށިތައް ކައިރީ ތިބުމަށް ޓީމު ނަގަމުން ދިއުމުން މައިޝާމެން އެކަމުގައި ބައިވެރިވިއެވެ. އަދި މި ކަމުގައި ލިބިގަންނަންޖެހޭ ޓްރެއިނިން ސެޝަންތަކަށް ވެސް މައިޝާމެން ދިއައެވެ. ދުވަސްކޮޅެއްތެރޭ ޓްރެއިނިންގައި އުޅުމަށްފަހު ވޯޓު ލާން އޮތްދުވަސް ޖެހުނެވެ. ޝިފްނާ ބުނިހެން ޓީމަށް ކުދިންތައް ނެގި އިރު ހަތަރު މީހުން ތިބީ އެކި އެކި ޓީމު ތަކަށް ލާފައެވެ. ނަސީބަކުން މައިޝާއާއި ޝިފްނާ ލައްވާލީ އެއްޓީމެއްގައި ކަމުން ދެމީހުން އެއްކޮށް ތިބެވޭތީ އުފާކުރިއެވެ. ހެނދު ހެނދުނާ ވޯޓު ލާން ހަމަ ޖއްސާފައިވާ ތަންތަން ޓީވީންނާއި ރެޑިއޯއިން އިޢުލާންކުރަމުން ދިޔައެވެ. މައިޝާއާއި ޝިފްނާމެން ތިބެން ޖެހުނީ ކަލާފާނު ސްކޫލު ކްލާހެއްގައެވެ. މާފަންނު ރައްޔިތުންގެ ވޯޓުފޮށްޓާ ޒިންމާވެގެންނެވެ. ގްރޫޕުގައި އެކި ކުދިން އެކި ކަންކަމަށް ލާފައި ހުރި އިރު މައިޝާ ގެ މަސައްކަތަކަށްވީ ވޯޓު ލައިނިމިގެން ދާ މީހުންގެ އިނގިލީގައި ނިޝާން ޖެހުމެވެ. ޝިފްނާ ގެ މަސައްކަތަކައްވީ އައި ޑީ ކާޑު ނަގައި ލިސްޓުން ނަން ހޯދައި ފާހަގަ ލުމެވެ. އެކި މީހުން އެކި މަސައްކަތުގައި ތިބި އިރު އެކުވެރި ގުޅުމެއް ބަދައިހިވަމުންދިޔައެވެ. މަދު ދުވަސްކޮޅެއްތެރޭ، އާ ބަޔަކާ ދިމާވެ މައިޝާ އާއި ޝިފްނާމެން ގްރޫޕްތެރޭ ވަރަށް ހިންގުންތެރި ބައަކަށްވެއްޖެއެވެ.\nވޯޓް ލާ ދުވަސް ޖެހުމާއިއެކު މައިޝާމެންގެ މަސައްކަތްފެށުނެވެ. ހެނދުނުގެ ވަގުތުގައި މީހުން މަދެއްކަމަކު ހަވީރު ވުމުން ވޯޓު ލާން އައިސްފައި ތިބި މީހުންގަނޑު ގިނަވެގެންދިޔައެވެ. ސްކޫލުން ބޭރަށް ދާންދެން ކިއޫ ބޮޑުވެ މީހުންގެ ތަޅާފޮޅުމުގެ ކަންތައްގަނޑުވެސް ބޮޑުވާންފެށިއެވެ. މައިޝާވެސް އަވަދިނެތި އޭނާގެ މަސައްކަތުގައި އުޅެމުންދަނިކޮށް ކުއްލިއަކަށް ފެނުނީ މައިޝާމެން ތިބި ކްލާހަށް މުސްތަފާގެ ނަހުލާއައިސް ވަދެގެން އައިތަނެވެ. އޭނާ އެކަންޏެއްނޫނެވެ. ހީވާގޮތުން އޭނާގެ މަންމަވެސް ގޮވައިގެނެވެ. ރީތި ދިގު އިސްތަށިގަނޑެއް އޮތްއިރު ހެޔޮވަރުގެ އިސްކޮޅެއް ހުރި ނަހުލާ ވޯޓު ލާން ފޮށްޓާހަމައަށް އެރުމުގެ ކުރިން އައިސް އައިޑީކާޑު ޝިފްނާއަތަށް ދިނީ ލިސްޓުން ނަން ހޯދުމަށެވެ. އަދި ނަންއޮތްކަން ޝިފްނާ އަންގާލުމުން ގޮސް ފޮށްޓަށް ވޯޓު ކަރުދާސްގަނޑު ވައްޓާލުމަށްފަހު އައިސް މައިޝާގެ ކުރިމަތީ އިށީނީ އިނގިލީގެ ނިޔަފަތުގައި މާރކުހެއް ޖެހުމަށެވެ. ފުރިހަމަ ދޮންކަމެއް ލިބިފައިވާ އެ ރީތި އަންހެންކުއްޖާއަށް މައިޝާ ބަލަންހުރެވުނީ ކިހާއިރަކުކަމެއްވެސް ނޭނގެއެވެ. “މުސްތަފާ މި ލޯބި އަންހެންކުއްޖާ އަށް ނާންގާ އަހަރެންގާތަށް އަންނަނީ ކީއްވެބާ… ނަހުލާ ހާ ރީތި ކުއްޖަކު ހުއްޓާ އަހަރެންދެކެ މުސްތަފާ ލޯބި ވެދާނެބާ؟ އެނާ އެއިން މަގާމަކީ އަހަރެންނަށް މުސްތޮ ދޭންބުނި މަގާމު.. އަހަންނަށް އެ މަގާމު ދެން ދުވަހަކުވެސް ލިބޭނެބާ.. ” މައިޝާގެ ހިތާއި ސިކުނޑީގައި އެނބުރެމުން ދިޔައީ ސުވާލުތަކެކެވެ. ކުރިމަތިން މުސްތަފާގެ އަލަތު އަނބިމީހާފެންނަން ހުރުމުންނެވެ. ” އެކްސްކިއުޒް މީ! ފާހަގަ ނުލާނަންތަ؟” ހިނިތުންވެލަމުން ނަހުލާ މައިޝާއާއި ސުވާލުކުރުމުން މައިޝާ ސިހިގެންދިޔައެވެ.\n“ނޫން.. މި ނިމުނީ..” މައިޝާ މިހެންބުނި އިރު ލޮލުން ފެންކަޅިވެފައި ހުއްޓެވެ. ނަހުލާއަށް މައިޝާގެ މޫނުމައްޗަށް އެރި ކުލަވަރުންނާ.. ވަމުން ދިޔަ ގޮތުން ކޮންމެވެސް ކަމެއްވާހެން ހީވިއެވެ. “މައިޝާ! ތި ލިސްޓް މިކޮޅަށް ދީބަ..” ކުއްލިއަކަށް މައިޝާއަށް ގޮވާލީ ޝިފްނާއެވެ. މޭޒުމަތީގައި އޮތް ލިސްޓް މައިޝާގެ އަތުން ހޯދުމަށެވެ. މައިޝާ އަށް ކިޔަނީ މައިޝާކަން އެނގުމާއިއެކު ފާހަގަ ޖަހައި ނިމުމުން ގޮނޑިންތެދުވެގެން ހިނގައިގަތް ނަހުލާއަށް ހުއްޓުމެއް އެރިއެވެ. އަދި ފަހަތްބަލާލުމަށްފަހު އަވަސް ފިޔަވަޅުތަކެއް އަޅައި މައިޝާގާތަށް އައިސް ހުއްޓި މައިޝާއަށް ރަނގަޅަށްބަލާލިއެވެ.\n” ތީ މައިޝާތަ؟ މުސްތޮގެ މައިޝާތަ؟” ނަހުލާ އެކޮށްލި ސުވާލުން ސިހުމެއްވެފައި މައިޝާއަށް އިންތަނުން ތެދުވެވުނެވެ. އަދި ދެލޯ ބޮޑުވެ ހައިރާންވާހާލު އާނ އެކޭ ބުނެވުނެވެ.\n” ކެން އައި ގެޓް ޔޯ ނަންބަރ.. ފަހުން ގުޅާނަން މައިޝާއަށް.. މިހާރު ބިޒީއެއްނު ދޯ؟ އެނގޭ ދޯ މީ ކާކުކަން؟ ”\nނަހުލާ އެކުރި ސުވާލުން ބުނާނެއެއްޗެއް ނޭނގިފައި ހުރި މައިޝާގެ އަތްފައިފިނިވެ ބިރުގަންނަ ގޮތްވިއެވެ. މުސްތަފާ ނަހުލާއަށް އެ ދެމީހުންގެ ވާހަކަ ކިޔައިދިނީހެއްޔެވެ. ވަރަށް ކަންބޮޑުވެފައި ހުރެ މައިޝާ ނަހުލާއަށް ނަންބަރުދިނީ މުސްތަފާ ދެމީހުންގެ ވާހަކަ ނަހުލާއަށް ކިޔައިދީފައި އޮތްކަމަށްހީކޮށެވެ. އަދި މައިޝާއާއި ކާއިވެނިކުރާ ވާހަކަވެސް ދައްކާފައި އޮތީކަމަށްހީކޮށެވެ. ނަންބަރު ދިނުމަށްފަހު ނަހުލާއާއި ވާހަކަދައްކަން އަނގަހުޅުވާލިއެވެ. އެހެންނަމަވެސް ނަހުލާއަށް ނަންބަރު ލިބުމާއިއެކު މައިޝާ ބުނަން އުޅެނީ ކޮންވާހަކައެއްތޯވެސް އަޑުއަހަން މަޑުނުކޮށް އެތަނުން ނިކުމެގެން ހިނގައިގަތީއެވެ. ނަހުލާ އެދިޔައީ ހިންހަމަނުޖެހިގެންބާއޭ އެވަގުތު މައިޝާގެ ހިތަށްއެރިއެވެ.\n“މައިޝާ!! އޭއި! ކިހިނެއްވެފަތަ؟ ސާބަސް މީހުން ގިނަ ވަނީއޭ.. އަވަސްކޮށްބަލަ..” ފިކުރުބޮޑުވެ ހިތް ނުތަނަވަސްވެފައި ހުރި މައިޝާއަށް ދެން އިތުރަކަށް އެދުވަހަކު މަސައްކަތެއްނުވާނެ ކަން އެނގުމުން ޝިފްނާގާތު އެބައަންނަމޭ ކިޔާ އަވަސް އަވަހަށް ކްލާހުން ނުކުމެގެން ގޮސް ސްކޫލުގެ ދެވަނަ ފޮލޯއަށްއަރައި ހުސް ކްލާހެއްގައި އިށީނދެ އިނދެ މުސްތަފާއަށް އަވަހަށް ގުޅާލީ މި ވީ ކަންތައް ކިޔައިދިނުމަށެވެ.\n” ވަޓް! އާރ ޔޫ އައުޓް އޮފް ޔޯ މައިންޑް؟؟؟ ނަންބަރު ދޭން ޖެހޭތަ ހަމަ ބުނާއިރަށް.. އޭނަ ގުޅިއަސް އާންސާ ނުކުރާތި! ޑޭމިޓް!” ވީ ކަންތައް މައިޝާ މުސްތަފާއަށް ކިޔައިދިނުމާއިއެކު ރުޅިވެރި ރާގަކުން މުސްތަފާ ތެޅިގެންފައި މައިޝާއާއި މުއާމަލާތު ކުރަންފެށިއެވެ.\n” މަށެއް ނުބުނަން އޭނާ ކައިރީ އެއްވެސް ވާހަކައެއް މައިޝާ!.. އޭނައަށް މައިޝާގެ ވާހަކަ ކޮންމެވެސް ގޮތަކުން އެނގިފަ އޮތީ.. ވައި ކާންޓް ޔޫ ވެއިޓް ޓިލްއައި ސޭ ! ދެން މިގަޑީގަ ބާއްވަނީ.. ޖަސްޓް ޑޯންޓްސޭ އަ ތިންގް ޔެޓް!” ރުޅިވެރިކަމުން ފުރިގެން ހުރެ މުސްތަފާ މައިޝާއާއި ދިމާލަށް ހަޅޭއްލަވައިގަތުމަށްފަހު ފޯނުކަނޑާލިއެވެ. އަނގަ ހުޅުވި ކުރަންވީ ކަމެއް… ދާންވީ ކޮޅެއްނޭނގި މައިޝާއަށް އިންތަނުގައި އިނދެވުނީ މުސްތަފާގެ އެ ވާހަކަތަކުން އެއްވެސް ކަމެއް އޭނާއަށް ނުވިސްނުނީމައެވެ. ނަހުލާއަށް މައިޝާގެ ވާހަަަކަ ކިޔައިދޭނެ ވާހަކަ މުސްތަފާ މައިޝާގާތު ބުންޏެވެ. ވީއިރު މިހާ ދުވަސްތައް ފާއިތުވެގެން ދިޔައިރުވެސް ނަހުލާއަށް ދެ މީހުންގެ ގުޅުމުގެ ވާހަކަ ކިޔައިނުދީ އޮތީ ކީއްވެބާއެވެ. ނަހުލާގާތު އެ ދެމީހުންގެ ވާހަކަދެން ބުނާނީ ކާކުބާއެވެ. މައިޝާފެނި އެއީ މައިޝާކަންވެސް އެހާ ޔަގީންކަމާއިއެކު އެނގުނީ ކީއްވެބާއެވެ. މިވަމުން މިދަނީ ކިހިނެއްބާއޭ މައިޝާގެ ހިތަށްއަރަމުން ދިޔައެވެ.\nއެދުވަސް ނިމި ހަވީރުވެގެން ދިޔައިރުވެސް މުސްތަފާގެ ހަބަރެއްނުވެއެވެ. ނަހުލާވެސް މައިޝާއަކަށް ނުގުޅައެވެ. ގަޑިން 8 ޖަހާބޮޑުވިއެވެ. ވޯޓު ލުމުގެ ވަގުތު ނިމުމާއިއެކު މައިޝާމެން އަވަހަށް ލިސްޓު ނަގައި ވޯޓު އެޅިމީހުންގެ އަދަދާއި ލިސްޓުގައި ފާހަގަކުރި މީހުންގެ އަދަދާ ދިމާވޭތޯ ގުނަންފެށިއެވެ. ހަމަ މަސައްކަތްފެށުމާއެިކު މައިޝާގެ ފޯނު ރިންގުވިއެވެ.\n“ހަލޯ؟ މައިޝާތަ؟”ކުރަންހުރި މަސައްކަތް ހުއްޓާލުމަށްފަހު ފޯނަށް އަވަހަށްޖަވާބު ދިނެވެ. އެކޮޅުން ވާހަކަދެއްކީ އަންހެނެކެވެ. މައިޝާއަށް ވަގުތުން އެއީ ނަހުލާކަން އެނގުމާއިއެކު ފޯނު ކަނޑާލިއެވެ. މުސްތަފާގެ ބުނުފައި އޮތްގޮތަށް އަމަލުކުރުމުގެ ނިޔަތުގައެވެ. އިރުކޮޅަކުން މައިޝާގެ ފޯނަށްއައީ މެސެޖެކެވެ. ނަހުލާއެވެ. ބައްދަލުކޮށް ވާހަކަދެއްކުމަށް އެދެނީއެވެ. މައިޝާ ދެން ހަދަންވީ ކޮންގޮތަކަށްބާއޭ ހިތަށްެއަރަމުން މުސްތަފާއަށް އަނެއްކާވެސް ގުޅާލިއެވެ. ހަމަ ގުޅާލުމާއިއެކު މުސްތަފާ ފޯނުކަނޑާލިއެވެ. ދެ ފަހަރަކު މަސައްކަތްކުރުމަށްފަހު މައިޝާ ގުޅުން ހުއްޓާލުމާއެކު މައިޝާއަށް އަނެއްކާވެސް ނަހުލާގެ މެސެޖެއްއައެވެ. ” ސްޓޮޕް ކޯލިންގް ހިމް އެންޑް އާންސާ މައި ކޯލް، ވިލް ޔޫ؟ ހީ ވޯންޓް އާންސާރ ޔޫ” މެސެޖް ކިޔާލުމައިއެކު މުސްތަފާވެސް ނަހުލާގާތުގައި ހުރިކަން އެނގިގެންދިޔުމުން ދެން ނަހުލާ މައިޝާއަށް ގުޅުމާއިއެކު މައިޝާ ފޯނަށް ޖަވާބުދިނެވެ.\n” ކީއްވެ އާންސަރ ނުކުރަނީ؟ މައިޝާ ގާތު ކުރަންޖެހޭ ވަރަށް މުހިއްމު ސުވާލެއް އޮވެގެން މިގުޅަނީ.. މުސްތަފާވެސް މިތާއެބަހުރި.. ތި ދެމީހުން ކުރާ ކަމެއްގެ ހަޤީޤަތް އަހަންނަށް އެނގުމަކީ މަގޭ ރައިޓެއް ކަންނޭގެ ދޯ.. މިވާހަކަ ފޯނުން ދައްކާ ނިންމާކަށް މަށެއްބޭނުމެއްނޫން.. އަހަންނަށް ރަނގަޅީ މައިޝާ ވެސް އަހަރުމެން ގާތު ހުރެގެން މިވާހަކަދައްކަން.” ނަހުލާގެ އަޑުގައި ހުރީ ހިންހަމަނުޖެހުމުގެ ރާގެކެވެ. އޭނާއަށް ވަރަށްބޮޑު އޮޅުވާލުމެއް އޮޅުވާލެވިފައި އޮތުމުން އެކަން އޭނާ އެއުޅެނީ ސާފުކުރަން ބޭނުންވެގެންނެވެ.\n“ކިހިނެތް ވާންވީ ނަހުލާ؟” މައިޝާ ވަރަށް ހިއްވަރުކޮށްފައި ނަހުލާގާތު ސުވާލުކުރީ ނަހުލާ ބޭނުންވެގެން އުޅޭކަމެއް އޮޅުންފިލުވުމުގެ ނިޔަތުގައެވެ.\n“އައިސް ދޭންވީ ބުނާތާކަށް.. އަހަރުމެން މިތިބީ ތާޖުއްދީން ފުރަގަހުގައި ހުރި ރުއްބުޑުގަ.. އާދެވެންޏާ ރަނގަޅީ މިހާރު އައިސްދިނިއްޔާ..” ނަހުލާ މިހެންބުނުމާއެއެކު މައިޝާ އެކަމަށް އެއްބަސްވެ ދަނީއޭ ބުނެ ފޯނު ބޭއްވިއެވެ. އަދި ޝިފްނާމެން ގާތު ކަމެއް ދިމާވެއްޖެއޭ ކޮންމެހެންވެސް ދާން ޖެހިއްޖެޔޭ ބުނެ އަވަހަށް ކަލާފާނުން ނިކުތުމަށް ހިނގައިގަތެވެ. އަދި ބޭރަށް ނުކުމެ ޓެކްސީއެއް ހޯދައިގެން ނަހުލާމެން ތިބި ތާކަށް ދިޔައެވެ.\n“މައިޝާ، އާދޭ އާދޭ.. އަހަރެން ހީކުރީ މައިޝާ ނާންނާނެ ކަމަށް.. ” ވާހަކަދެއްކީ ނަހުލާއެވެ. އެއިރު ކުއްވެރިއެއްހެން ފާރުބުރިމަތީ އިށީނދެގެން އިން މުސްތަފާގެ ނަޒަރު ހުއްޓިފައި ހުރީ އެނާގެ އަތުގައި އޮތް ފޯނަށެވެ. މައިޝާ އައިސް ނަހުލާ ކައިރީގައި އިށީނުމަށްފަހު ނަހުލާއާއި ސުވާލެއްކޮށްލީ ވެގެންއުޅޭ ގޮތެއްނޭނގޭތީއެވެ.\n” ކިހިނެއްވީ މައި މިތަނަށް ގެންނަން ޖެހުނީ؟ ”\n“އަހަންނަށް އެނގޭ މައިޝާ އާއި މުސްތަފާގެ ކޮންމެވެސް ގުޅުމެއް އޮތްކަން އެއްދުވަސް ވަރެއްގަ.. މުސްތޮވެސް ނަހޫ ކައިރި މައިޝާގެ ވާހަކަ ބުނި.. އެކަމަކު މިރޭ މައިޝާ މިތަނަށް ގެންނަން ޖެހުނީ މައިޝާއާއި މުސްތޮއާ މިހާރުވެސް އެ ގުޅުން އޮތްތޯ ބަލަން.. އެ ގުޅުން އޮންނަ ކަމަށްވަންޏާ އަހަރެން ކަލޭމެން ދެމީހުންގެ ލައިފުން ބޭރުވާން.. ” ދެލޯ ބޮޑުވެ، ހައިރާންވެފައި ހުރި މައިޝާ ނަހުލާގެ މި ވާހަކަތައް އަޑުއެހުމަށްފަހު ސުވާލުން ފުރިގެންވާ ނަޒަރަކުން މުސްތަފާއަށް ބަލާލިއެވެ. އެއިރުވެސް މުސްތަފާ އޭނާގެ ފޯނުން އަތްދޫނުކޮށް ހަމަ ފޯނާކުޅެމުންދިޔައެވެ. އެހާހިސާބުން މައިޝާ ނަހުލާއަށް ޖަވާބެއްދޭން އަނގަހުޅުވޅުމާއިއެކު ފޯނަށް މެސެޖެއްއައުމުން އެ މެސެޖް މައިޝާ ބަލާލިއެވެ. އަދި އެ ރަނގަޅަށް ކިއުމަށްފަހު ފެންކަޅިވަމުން ދެރަވެ މުސްތަފާއަށް ބަލާލިއެވެ. އެއަށްފަހު ނަހުލާއަށް ބަލާލުމަށްފަހު އޭނާއާއި ވާހަކަދައްކަންފެށިއެވެ.\n“ނޫން ނަހުލާ!.. ތީ ނަހުލާއަށް ހީވެގެން އުޅޭ ކަމެއް! މައިޝާއާއި މުސްތޮއަކީ ގާތް ދެ އެކުވެރިން.. ނަހުލާއަށް އަހަރުމެން ދެމީހުންގެ ވާހަކަ ކިޔައިދިން މީހަކު ކިޔައިދީފައި ތިއޮތީ ރަނގަޅަކަށްނޫން.. ދެމަފިރިއަކު ލޯބިން އުޅޭތަން ބަލާހިތްވާނެ ރަނގަޅު ރަހުމަތްތެރިން މަދުވާނެ.. ތި ދެމީހުންގެ ދިރިއުޅުމުގަ އަހަރެން ނެތީން.. ” ހިތާ ދެކޮޅަށް މައިޝާ ނަހުލާއަށް ހަޤީޤތަތް ފޮރުވަމުން ދިަޔއިރު މައިޝާގެ ލޮލަށް ޖަމާވަމުން ދިޔަ ކަރުނަތައް އޮހޮރެމުންދިޔައެވެ. މުސްތަފާގެ ހަނުހުރުމަކީ މައިޝާގެ ލޯބީގައި ކޮޅުފައިންޖެހި ކަމުގެ އިޝާރާތެއްކަން އޭނާއަށް އެނގުމުންނެވެ.\n“މިހާރު ގަބޫލު ކޮށްފިންތަ ނަހޫ؟ މައިޝާ އަކީ ހަމަ އެކަނި ފްރެންޑެއް.. މީހުން ދައްކާހާ ވާހަކައެއް އަޑު ނާހާށޭ އޭރުވެސް ބުނީމެންނު.. ސޮރީ މައިޝާ.. ވަރަށް ދެރަވެއްޖެ މިހެން ނަހުލާ މައިޝާ ގެންނަން ޖެހުނީތީ..” ރަހުމާއި ހަމްދަރުދީގެ ކަންފުޅެއްވެސް ނުވާ އެ އިންސާނާ މައިޝާ އާއި ވާހަކަ ދައްކަމުން ދިޔައިރު ހީވަނީ ޑްރާމާއެއް ކުޅެމުން ދިޔަހެެނެވެ. ނަހުލާއަށްވެސް އޮޅުވާލީއެވެ. ނަހުލާއަށް ޝައްކެއްވުމުން މުސްތަފާ އެއީ މައިޝާދެކެ ލޯބިވާ މީހެއްނަމަ އޭނާއާއި އިންނަން ބޭނުންވާ ވާހަކަ ދައްކަންވީނުންހެއްޔެވެ. އެހެނަސް އޭނާ އެގޮތް ބޭނުންނުވީ ނަހުލާ އޭނާއަށް ގެއްލިދާނެތީ އެކަމުގެ ބިރު އޮތުމުންނެވެ. ދެން މައިޝާއަށް އެދިނީ ކޮންފަދަ ނިކަމެތިކަމެއް ހެއްޔެވެ. ވަލު ޖަނަވާރުން ކަންތައް ކުރާ ހެން ބަނޑުހައި ހޫނުކަން ފިލުވާލުމަށްފަހު ބާކީވާ ބައި އެއްލާލާ އުސޫލުން، މައިޝާ ގެ ބޭނުން ހިފާ ނިމުމުން މައިޝާ ނަގާ މުސްތަފާއެއްލާލީއެވެ. މައިޝާއަށް އެތަނުގައި ހުންނާނެ އިތުރު ހިތްވަރެއްނެތުމުން ދެން ދަނީއޭ ބުނެ އަވަހަށް ގެއަށް އައިސް ކޮޓަރިތެރެއަށް ވަދެ އެނދުމައްޗަށްވެއްޓި އަޑުން އަޑުނަގާ ހިތްފުރޭވަރަށް ރޯލިއެވެ. އަދި އަނެއްކާވެސް ފޯނުނަގައި ނަހުލާގާތުހުރިއިރު އައި މެސެޖް ދެވަނަފަހަރަށް ކިޔާލިއެވެ. ” މައި ޕްލީޒް.. އައި އެމް ސޮރީ.. އައި ކުޑުންޓް ޓެލްހާ.. އެންޑް އައި ޑޯންޓް ތިން އައި ކެން އެވާ ޑޫ އިޓް. އިފް ޔޫ ހޭވެ އެވާ ލަވްޑްމީ، ޖަސްޓް ޕްރިޓެންޑް ދެޓް ޔޫ އާރ އަ ވެރީ ކްލޯޒް ފްރެންޑް އޮފް މައިން.. ޝިފާން އަށް ނޭގި އެއްދުވަހު މައިޝާގެ ވާހަކަ ދެއްކުނު އިރު ނަހުލާއަށް އަޑު އިވުނީ.. އެހެންވެ އެވަރަކުން މައިޝާ އެ ހޯދީ.. ފޮގިވްމީ ދޫނީ.. ދިސް އިޒްންޓް ދަ ރައިޓް ޔެޓް..”\nVarah obi.. ????❤❤Waiting\nmivaahakaiga miulhey musthofaa aky hama magey bf… merry kohgen ulhuniru vx migothah.. anehka mihaaru vx eyna ma gengulheny nuidhe hama migothah…maishaa ah mi vaagothah mashah vx vany. kithame rulhi annan massaikai kurias eyna hama vaahaka dhakkaairah neyge veegothah. dhagaiffaanah dhamaahen ma vx dhamany…..\nOhh… Musthafa kahala makaru verin kairin salaamai veytho try kurey… Vaahaka kiyaathee thanks 🙂\naslu v bodu hiyyvareh mivaahakain vx libey eba…. thanks… vaahaka hma v reethi\nހިތާ ފުރާނައިން… (29)\nކަލާޔާ ނުލާ 1\nހިތާމަ ލޯބި January 21, 2019


vnews - Vaige dhathuru kuraa faraiythakuge haqquthah hoadhai dhinumah bill eh husha halhanee\nވައިގެ ދަތުރުކުރާ ފަރާތްތަކުގެ ހައްގުތައް ހޯދައިދިނުމަށް ބިލެއް ހުށަހަޅަނީ\nޓޫރިޒަމް މިނިސްޓަރު މޫސާ ޒަމީރު -- ވީފައިލް ފޮޓޯ\nވައިގެ ދަތުރުކުރާ ފަރާތްތަކުގެ ހައްގުތައް ހޯދައިދިނުމަށް އެކުލަވާލާފައިވާ ބިލެއް އަންނަ އަހަރުގެ ތެރޭގައި ރައްޔިތުންގެ މަޖިލީހަށް ހުށަހަޅުއްވާނެ ކަމަށް ޓޫރިޒަމް މިނިސްޓަރު މޫސާ ޒަމީރު ވިދާޅުވެއްޖެ އެވެ.\nމިނިސްޓަރު މޫސާ ޒަމީރު މިހެން ވިދާޅުވީ މިއަދު ފާހަގަކުރާ ބައިނަލްއަގްވާމީ ވައިގެ ދަތުރުފަތުރުގެ ދުވަހާ ގުޅިގެން ދެއްވި ހިތޯބެއްގަ އެވެ.\nމިނިސްޓަރު ޒަމީރު ވިދާޅުވީ ވައިގެ ދަތުރުކުރާ ފަރާތްތަކުގެ ހައްގުތައް ހޯދައިދީ އިތުބާރު ގާއިމުކުރުމަށް ސަރުކާރުން މަސައްކަތް ކުރަމުންދާ ކަމަށާއި އެމަސައްކަތުގެ ތެރެއިން އަންނަ އަހަރުގެ ތެރޭގައި ކަމާ ގުޅޭ ބިލެއް މަޖިލީހަށް ހުށަހަޅުއްވާނެ ކަމަށެވެ. އަދި އެމަސައްކަތާއެކު މިދާއިރާގެ ގާނޫނީ އޮނިގަނޑު އިތުރަށް ފުރިހަމަވެގެންދާނެ ކަަމަށްވެސް ވިދާޅުވި އެވެ.\nވައިގެ ދަތުރުކުރާ ފަރާތްތަކުގެ އަދަދު އަހަރުން އަހަރަށް އިތުރުވަމުންދާ ކަން ފާހަގަކުރައްވަމުން މިނިސްޓަރު ޒަމީރު ވިދާޅުވީ އެހެން ދާއިރާތައް ފަދައިން ވައިގެ ދަތުރުފަތުރުގެ ދާއިރާވެސް އަންނަނީ ކުރިއަރާ ތަރައްގީވަމުން ކަމަށެވެ.\nވައިގެ ދަތުރުކުރާ މީހުންގެ އަދަދު އިތުރުކުރުމަކީ ސަރުކާރުގެ އަމާޒެއް ކަން ފާހަގަކުރައްވަމުން މިނިސްޓަރު ވިދާޅުވީ ސަރުކާރުން ރާވާފައިވާ ގޮތަށް ރާއްޖޭގެ އެކި ހިސާބުތަކުގައި އެއާޕޯޓްތައް އެޅުމުން ދަތުރުފަތުރުގެ ވިއުގަ ދެގުނަ ބޮޑުވެ، ބައިނަލްއަގްވާމީ ދަތުރުތަކަށް ވެސް އިތުރު ފުރުސަތުތައް ހުޅުވި ދަތުރުކުރާ ފަރާތްތަކަށް ފަސޭހަތަކެއް ލިބިގެންދާނެ ކަމަށެވެ.\nކުރިއަށް އޮތް ފަސް އަހަރު ނިމިގެންދާއިރު ރާއްޖޭގައި ޑޮމެސްޓިކް އެއާޕޯޓްގެ ގޮތުގައި އޮޕަރޭޓް ކުރަމުންދާ 21 އެއާޕޯޓް އޮންނާނެ ކަމަށް މިނިސްޓަރު ޒަމީރު މީގެ ކުރިން ވަނީ ވިދާޅުވެފަ އެވެ. އަދި ރާއްޖޭގެ އެކި ހިސާބުތަކުގައި އެއާޕޯޓްތައް ހެދުމުގެ މަޝްރޫއުތައް ސަރުކާރުން ވަނީ ކުރިއަށް ގެންދިއުމަށް ނިންމާފަ އެވެ.


Aishwarya aai Abhishek "Gulab Jamun" in vakivejje? | Mihaaru\nއައިޝްވާރިޔާ އާއި އަބީޝެކް: ދެ ތަރިން "ގުލާބްޖާމޫ" އިން ވަކިވެފައިވާ ކަމަށްވޭ.\nއައިޝްވާރިޔާ އާއި އަބީޝެކް "ގުލާބް ޖާމޫ" ދޫކޮށްލައިފި؟\n09 ޖެނުއަރީ 2019 - 06:22\nބޮލީވުޑްގެ މަޝްހޫރު ދެމަފިރިން ކަމަށްވާ އައިޝްވާރިޔާ ރާއީ އާއީ އަބީޝެކް ބައްޗަން އެކުގައި ކުޅެން ސޮއިކުރި ފިލްމު "ގުލާބް ޖާމޫ" އިން ދެ ތަރިން ވަކިވެއްޖެ ކަމަށް ރިޕޯޓްތައް ބުނެފި އެވެ.\nޕިންކްވިލާ އިން ބުނި ގޮތުގައި އެ ފިލްމުން ދެ މީހުން ވަކިވި ނަމަވެސް އެކަމާ ބެހޭ އެއްވެސް ތަފުސީލެއް އަދި ލިބޭ ގޮތެއް ނުވެ އެވެ. އެހެންވެ "ގުލާބް ޖާމޫ" ދޫކޮށްލި ސަބަބެއް އަދި ސާފެއް ނުވެ އެވެ.\nމި ފިލްމަކީ މި ދެ ތަރިންނާ އެކު ހަދަން ކިޔާތާ މިހާރު ވަރަށް ގިނަ ދުވަސްވެފައިވާ ފިލްމެކެވެ. އެކަމަކު ފިލްމަށް އައިޝްވާރިޔާ އާއި އަބީޝެކް ސޮއިކުރީ އެ މީހުން ބޭނުންވި ބައެއް ބަދަލުތައް ސްކްރިޕްޓަށް ގެނައުމުން މިދިޔަ އަހަރުގެ ތެރޭގަ އެވެ.\nފިލްމާ ބެހޭ ގޮތުން ދެ ތަރިން ވެސް ބުނެފައި ވަނީ "ގުލާބް ޖާމޫ" އަކީ ވަރަށް ލޯބި ސްކްރިޕްޓެއް ކަމަށާއި މިއީ ވަރަށް ވެސް ރީތި ފިލްމަކަށް ވާނެ ކަމަށެވެ.\nމި ފިލްމު ލިޔެ، ޑައިރެކްޓް ކުރަނީ ސަރްވޭޝް މެވާރާ އެވެ. ޕިންކްވިލާ އިން ބުނި ގޮތުގައި އައިޝްވާރިޔާ އާއި އަބީޝެކް "ގުލާބް ޖާމޫ" އިން ވަކިވެފައިވާތީ، އެކަން ވަރަށް އަވަހަށް ފިލްމުގެ ޓީމުން ރަސްމީކޮށް އިއުލާން ކުރާނެ އެވެ.\nއައިޝްވާރިޔާ އާއި އަބީޝެކް އެންމެ ފަހުން އެކުގައި ކުޅުނީ 2010 ގެ "ރާވަން" އެވެ. ދެ ތަރިން އެކުގައި ކުޅުނު ފިލްމުތަކުގެ ތެރޭގައި ގުރޫ (2007)، އުމްރާއޯ ޖާން (2006)، ދޫމް2(2006)، ކުޗް ނާ ކަހޯ (2003) އަދި ދާއި އަކްޝަރު ޕްރޭމް ކޭ (2000) ހިމެނެ އެވެ.\nއައިޝްވާރިޔާ އެންމެ ފަހުން ކުޅުނު ފިލްމަކީ މިދިޔަ އަހަރު ރިލީޒް ކުރި ފްލޮޕް ފިލްމު "ފަނޭ ހާން" އެވެ. "ގުލާބް ޖާމޫ" އިން އޭނާ ވަކިވުމުން މި ވަގުތު ސޮއިކޮށްފައި އޮތް އިތުރު ފިލްމެއް ނެތެވެ.\nއަބީޝެކްގެ އެންމެ ފަހުގެ ފިލްމަކީ މިދިޔަ އަހަރުގެ "މަންމަރުޒިޔާ" އެވެ. އޭނާ މިހާރު އަންނަނީ އަނޫރާގް ބާސޫގެ ފިލްމެއްގެ އިތުރުން އެމެޒޯން ޕްރައިމް ވީޑިއޯގެ ވެބް ސީރީޒް "ބްރީތު" ސީޒަން ދޭއްގެ މަސައްކަތް ކުރަމުންނެވެ.\nއިތުރު ލިޔުންތައް ބޮލީވުޑް އަބީޝަކް ބައްޗަން އައިޝްވާރްޔާ ރާއީ\nއަމީތާބާއި ޖަޔާގެ ކައިވެނީގެ ޝައުގުވެރި ވާހަކައެއް\n"ބަންޓީ އޯރް ބަބްލީ 2" އިއުލާންކޮށްފި


އެމެރިކާގެ ޢަސްކަރިއްޔާގެ ބައެއް އިސްވެރިން މަޤާމުން ދުރުކޮށްފި | Sandhaanu\nއެމެރިކާގެ ޢަސްކަރިއްޔާގެ ބައެއް އިސްވެރިން މަޤާމުން ދުރުކޮށްފި\nއެމެރިކާ ޢަސްކަރީ ވުޒާރާ ޕެންޓަގަންގެ ވެރިންތަކެއް މަޤާމުން ދުރުކޮށް، ރައީސް ޑޮނަލްޑް ޓްރަމްޕަށް ވަފާތެރި ބޭފުޅުންތަކެއް އެމަޤާމުތަކަށް އައްޔަން ކޮށްފިއެވެ.\nއެމެރިކާގެ މީޑިއާތަކުން ބުނާ ގޮތުގައި ރިޔާސީ އިންތިޚާބުން ބަލިވުމުން ވެސް ނަތީޖާ ގަބޫލު ކުރަން ދެކޮޅު ހަދަމުން ގެންދާ ޑޮނަލްޑް ޓްރަމްޕް ޑިފެންސް ސެކްރެޓަރީ މާކް އެސްޕާ މަޤާމުން ދުރުކުރިތާ 24 ގަޑިއިރު ވެސް ނުވަނީސް ވަނީ ޕެންޓަގަންގެ އިތުރު ގިނަ މަޤާމުތަކަކަށް ވަނީ ބަދަލު ގެނެސްފައެވެ.\nހޯމަ ދުވަހުން ފެށިގެން މިހާތަނަށް ޢަސްކަރީ އަދި މަދަނީ ޑިޕާޓްމަންޓްތަކުގެ ވެރިންގެ ގޮތުގައި ހިމެނޭ ހަތަރު ބޭފުޅަކު ވަނީ މަޤާމުން ދުރުކޮށްފައެވެ. އޭގެތެރޭގައި ޑިފެންސް ސެކްރެޓަރީގެ ޗީފް އޮފް ސްޓާފް އާއި އިންޓެލިޖެންސްގެ އިސް ވެރިންތަކަކާއި ޕޮލިސީ އެންޑް އިންޓެލިޖެންސް ޑިޕާޓްމަންޓްގެ ވެރިޔާ ވެސް ހިމެނެއެވެ.\nމިމަޤާމުތަކުގައި ތިއްބެވި ބޭފުޅުން މަޤާމުން ދުރުކުރެއްވުމަށް ފަހު ޓްރަމްޕް އަށް ތާއީދު ކުރައްވާ ބޭފުޅުން އެމަޤާމުތަކަށް އައްޔަނު ކުރައްވައި ފައިވާ ކަމަށް އެމެރިކާގެ މީޑިއާ ތަކުން ދަނީ ރިޕޯޓު ކުރަމުންނެވެ.\nއެގޮތުން ޓްރަމްޕްގެ ވަފާތެރިއެއްގެ ގޮތުގައި ޕެންޓަގަންގެ އިސް މަގާމަކަށް އިއްޔެ އައްޔަން ކުރެއްވި އެއް ބޭފުޅަކީ ރިޓަޔާޑް ބްރިގޭޑިއާ ޖެނެރަލް އެންޓަނީ ޓާޓާއެވެ. އޭނާ އައްޔަން ކުރައްވާފައި ވަނީ ޑެޕިއުޓީ އަންޑާ ސެކްރެޓަރީ އޮފް ޑިފެންސް ފޯ ޕޮލިސީގެ މަގާމަށެވެ.\nއެމެރިކާގެ ރިޔާސީ އިންތިޚާބުތައް ނިމި ވެރިކަން ބަދަލުވުމާއި ދޭތެރޭ އޮންނަ މުއްދަތުގައި ސަރުކާރުގެ އިސް މަޤާމުތަކަށް ބަދަލުތައް ގެނައުން އެއީ އާއްމުކޮށް ހިނގާ ކަމެއް ނޫނެވެ.\nއެމެރިކާގެ އަސްކަރީ ވެރިންގެ މަޤާމުތަކަށް ޓްރަމްޕް ބަދަލު ގެންނަވަމުން ދާއިރު ޓްރަމްޕް ވެރިކަން ދޫކޮށްލެއްވުމަށް ދެކޮޅު ހައްދަވައި ބޮޑު ހަމަނުޖެހުންތަކެއް އެމެރިކާގައި ހިނގާފާނެ ކަމުގެ ބިރު ވަނީ ވަރަށް ބޮޑުވެފައެވެ.\nއެމެރިކާގެ ރިޔާސީ އިންތިޚާބު ކާމިޔާބު ކުރެއްވި ޖޯ ބައިޑެން ރައީސް ކަމުގެ ހުވާ ކުރެއްވެވުން އޮންނާނީ ޖަނަވަރީ މަހުގެ 20 ވަނަ ދުވަހު އެވެ.